EDITORIAL 


CENTENARUL BANATULUI. 
100 DE ANI DE ADMINISTRAŢIE 
ROMÂNEASCĂ ÎN BANAT 


Timișorenii au sărbătorit sâmbătă, 
3 august, împlinirea a 100 de ani de la 
intrarea trupelor armatei române, conduse 
de către colonelul Virgil Economu, în 
oraș și de la instaurarea administraţiei 
româneşti în Banat. Manifestările au 
debutat în Piaţa Petru Maior, unde s-a 
oficiat un ceremonial religios, după care 
au fost depuse coroane de flori la bustul 
colonelului Virgil Economu. 

Sărbătoarea din capitala Banatului a 
continuat, în Piaţa Unirii, cu o ceremonie 
religios-militară, ce a marcat 100 de ani 
atât de la unirea Banatului cu România, 
cât și de la instaurarea administraţiei 
româneşti în Banat și în Timişoara, 
eliberate de sub administraţia ungară în 


Învierea 1 


1919. Slujba a fost oficiată 
de Înaltpreasfinţitul 
Părinte loan, Mitropolitul 
Banatului, împreună cu un 
sobor de preoți. 
Programul a cuprins 
și reconstituirea acelui 
moment istoric din 3 
august 1919. Conform 
Biroului Organizare 
Evenimente din cadrul 
Primăriei Timișoara, la 
această reconstituire, 
organizată în Piaţa Unirii, 
au participat peste 60 de 
militari şi șase călăreţi, 
îmbrăcaţi în  ţinutele 
militare specifice anului 
1919. Totodată, actorii 
Teatrului Naţional din 
Timişoara, pe baza 
textelor culese din ziarul 


Dacia, ediţia din 4 august 1939, au dat viaţă personajelor 
vremii: prefectului Aurel Cosma, protopopului loan 
Oprea, primarului Josef Geml, vice-prefectului Ferenczy 
şi altor personalități din acele vremuri. Momentul de 
reconstituire a fost organizat de Primăria Timişoara cu 


sprijinul Jandarmeriei Române, Inspectoratului pentru 
Situaţii de Urgenţă, Muzeului Naţional de Istorie al 
Banatului și Asociaţiei „Eugeniu de Savoya”. 

ADNOTĂRI TEOLOGICE (V) 


„Alcătuit pe vremea lui lezechia”. Acesta este tilul 
ebraic sau subtitlul după Septuaginta al Psalmului 91, 
însemnând că inspiraţia și alcătuirea celor cincisprezece 
versete ale acestui Psalm au avut loc pe vremea 
domniei binecredinciosului rege lezechia din lerusalim, 
contemporan cu sfântul prooroc Isaia. Faptele lui lezechia, 
boala, rugăcinea, plânsul, vindecarea lui și lungirea vieţii 
lui cu încă cincisprezece ani (Isaia cap. 38), se oglindesc 
în cuprinsul acestui Psalm, iar semnificaţia creștină 
şi duhovnicească a cuvintelor „Alcătuit pe vremea lui 
lezechia”, constă în aceea că și în vremea vieţii, slujirii 
şi activităţii tale, de pe orice treaptă a Bisericii te-ai afla, 
să se alcătuiască un Psalm, din gândurile și lacrimile 


t DANIIL Arhiereul 


sunt și Psalmul 110 și Psalmul 111, amândoi „Scriși pe 
vremea lui Neemia”. 

Mergând pe firul acestor idei, am putea spune că: 
necunoscut este Psalmul alcătuit pe vremea lu Abel; 
necunoscut este Psalmul alcătuit pe vremea lui Enoh; 
necunoscut este Psalmul alcătuit pe vremea lui Noe; 
necunoscut este Psalmul alcătuit pe vremea lui Avraam; 
necunoscut este Psalmul alcătuit pe vremea lui losua; 
necunoscut este Psalmul alcătuit pe vremea lui Samuel; 
necunoscut este Psalmul alcătuit pe vremea lui Elisei; 
necunoscut este Psalmul alcătuit pe vremea Proorocului 
Daniel, necunoscut este Psalmul alcătuit pe vremea 
Sfântului loan Botezătorul, necunoscut este Psalmul 


rugăciunilor tale și din cuvintele și mireasma faptelor 
tale. Astfel, cei mai mulţi Psalmi sunt alcătuiți de către 
David şi pe vremea lui David; Psalmul 89 este al lui Moise, 
iar în Biblia ebraică Psalmul 72 este al lui Solomon. La fel 


alcătuit pe vremea Sfântului Apostol Pavel. 


Psalmul,„Alcătuit pe vremea lui lezechia” ar trebui să 


ne facă să ne gândim, să ne preocupăm și să cugetăm 
la „Psalmul” alcătuit în vremea vieţii noastre, cu care ne 

vom integra - sau nu - în Doxologia cosmică și cu care 
vom merge la Judecata de Apoi. 

Oare care ar putea fi cuvintele și care să fie cântarea 
„Psalmului scris pe vremea Preacuviosului Părintelui 
nostru Arsenie”? 

„Psaltirea” sfinţilor români: Cei 150 de Psalmi sublimi 
dintr-o posibilă „Psaltire a Sfinţilor români”, ar putea 
cuprinde printre altele: Psalmul Sfântului Apostol Andrei, 
Psalmul Sfântului Niceta de Remesiana, Psalmul Sfinţilor 
mucenici de la Niculiţel, Psalmul Sfintei Parascheva 
de la laşi, Psalmul Sfintei Filoteia de la Argeș, Psalmul 
Sfântului Dimitrie Basarabov, Psalmul Sfântului Grigorie 
Decapolitul, Psalmul Sfântului 

Nicodim cel Sfinţit, Psalmul Sfântului losif cel Nou de 
la Partoș, Psalmul Sfinţilor Mucenici Brâncoveni, Psalmul 
Sfântului Antim Ivireanul, Psalmul Sfântului Paisie 
Velicicovschi, Psalmul Sfântului Andrei Șaguna, Psalmul 
Sfântului Calinic de la Cernica, Psalmul Preacuviosului 
Părintelui nostru Arsenie, precum și psalmi ai altor sfinţi. 

Gând arhieresc liturgic: Liturghia arhierească 
neîncetată comunică prin Vohodul Mic cu Liturghia 
cosmică, iar prin Vohodul Mare cu Liturghia cerească. 
Liturghia arhierească neîncetată începe cu Sfânta şi 
dumnezeiasca Liturghie la care este hirotonit arhiereul 
și, fără a cunoaște Otpust, trece prin moarte, dincolo. 
Liturghia cosmică începe cu cea dintâi zi a Creaţiei şi 
cuprinde, Liturghia catehumenilor”făpturilor materiale 
(„Toată suflarea să laude pe Domnul”) și „Liturghia 
credincioșilor” făpturilor raţionale, îngeri şi oameni. 
Liturghia cerească începe deodată cu Răstignirea şi 
Învierea Domnului şi se inaugurează prin deschiderea 
Uşilor Împărătești la Înălţarea Lui la cer, având drept 
Epicleză, Cincizecimea sau Pogorârea Duhului Sfânt şi 
Şederea de-a dreapta Tatălui, iar drept Apolis, Parusia 
Domnului, Învierea morţilor și Judecata de Apoi. La 
Liturghia cerească participă toate puterile și cetele 
îngerești dimpreună cu toţi sfinţii, trecuţi în veșnicie. 

Miezul, esenţa sau firul de aur al acestor Sfinte și 
dumnezeieşti Liturghii, după numărul celor trei Liturghii 
ortodoxe (a Sfântului loan Gurădeaur, a Sfântului Vasile 
cel Mare, și a Sfântului Grigorie Dialogul), este Epicleza 
Rugăciunii minţii și a inimii, ca Pogorâre a focului Duhului 
Sfânt pe altarul sufletului. La Liturghia sau doxologia 
cosmică se integrează cerul și pământul, vântul şi apele, 
ploile și furtunile, peștii, animalele și păsările, soarele, 
luna și stelele, toate aducând slavă dumnezeirii prin 
tăcerea pietrelor. La Liturghia cerească sau îngerească 
îl avem reprezentant fiecare dintre noi pe îngerul 
nostru păzitor și pe sfântul nostru protector. Liturghia 
arhierească neîncetată presupune atingerea treptei 
duhovniceşti a închinării în Duh și Adevăr. 

Minuni în Tyr şi în Sidon și în Sodoma:,Atunci a început 
lisus să mustre cetăţile în care se făcuseră cele mai multe 
minuni ale Sale, căci nu s-au pocăit. Vaiţie, Horazine, vai 


ţie, Betsaida, că dacă în Tir și în Sidon s-arfi făcut minunile 
ce s-au făcut în voi, de mult, în sac și în cenușă, s-ar fi 
pocăit. Dar zic vouă: Tirului şi Sidonului le va fi mai ușor 
în ziua judecății, decât vouă. Și tu, Capernaume: N-ai fost 
înălţat până la cer? Până la iad te vei cobori. Căci de s-arfi 
făcut în Sodoma minunile ce s-au făcut în tine, ar fi rămas 
până astăzi. Dar zic vouă că pământului Sodomei îi va 
fi mai ușor în ziua judecății decât ţie (Matei 11, 20-24). 

Capernaumul a fost înălţat până la cer (Matei 11, 
23; Luca 10, 15) prin venirea Fiului lui Dumnezeu 
întrupat în această cetate (Matei 4, 13; loan 2, 12) și prin 
propovăduirea şi minunile săvârșite de Mântuitorul lisus 
Hristos acolo: vinecarea slugii sutașului din Capernaum 
(Matei 8, 5-13; Luca 7, 1-10), vindecarea slăbănogului 
din Capernaum (Matei 9, 1-7; Marcu 2, 1-12), vindecarea 
omului cu duh necurat în sinagoga din Capernaum 
(Marcu 1, 23-26; Luca 4, 23 şi 31-36), vindecarea fiului 
bolnav al slujitorului regesc din Capernaum (loan 4, 
46-54). Ucenicii ÎI caută pe lisus, trecând marea cu 
corabia, în Capernaum (loan 6, 24) și tot în sinagoga din 
Capernaum Mântuitorul lisus Hristos vorbeşte despre 
Trupul și Sângele Său Euharistic (loan 6, 53-59). 

Și cu toate acestea, datorită lipsei de credinţă și de 
pocăință a celor din Capernaum, Mântuitorul prevestește 
Capernaumului pogorârea până la iad! Prin Sfântul 
prooroc lona, cetatea Ninivei s-a înălţat prin pocăință, 
până la cer. Prin Sfântul prooroc Daniel și prin ceitrei tineri, 
Babilonul a fost înălţat până la cer, dar pogorât până la 
iad datorită păgânătăţii de atunci — și neopăgânătăţii de 
astăzi (cf. Apoclipsă 18, 2). Prin predica Sfântului Apostol 
Pavel, Areopagul a fost înălţat până la cer, dar pogorât 
până la iad, datorită necredinţei filozofilor. 

Addenda: Prin Preacuviosul Părintele nostru Arsenie 
Boca, Făgărașul, Prislopul, Drăgănescu „au fost înălțate 
până la cer”. Credinţa și pocăinţa le menţin și ne menţin 
acolo. Neascultarea ne poate pogori pe oricare până la 
iad! 

Primăvară spirituală: După potop: Noe, Avraam. Isaac 
şi lacob. După robia egipteană: Moise și losua. După 
neascultarea lui Saul: David și Solomon. Primăvara 
spirituală prin Psalmii lui David și templul lui Solomon. 
În vremea lui Ahab și a Izabelei: Sfântul prooroc Ilie şi 
mai apoi ucenicul său Elisei. Primăvara spirituală vine în 
Ninive prin Sfântul prooroc lona. După robia babiloniană, 
primăvara spirituală vine prin Ezdra, care rezidește 
templul şi prin Neemia, care rezideşte lerusalimul. 

În Noul Testament, primăvara spirituală vine prin 
Bunavestire, Sfântul loan Botezătoul și Mântuitorul nostru 
lisus Hristos, prin Predica de pe munte, Schimbarea la 
Faţă, prin Înviere, Înălţare și Cincizecime şi prin Sfinţii 
Săi ucenici şi Apostoli. Cincizecimea este o adevărată 
primăvară spirituală. Primăvara spirituală se continuă 
prin Sfântul Apostol Pavel, prin fiecare Sfânt Părinte 
în vremea și în Biserica sa locală și în cea Universală. 

Primăvară spirituală aduc Sfinţii Părinţi ai Patericului 
egiptean; Sfinţii Atanasie și Chiril în Alexandria, Sfântul 
Vasile cel Mare în Cezareea Capadociei, Sfântul Grigorie 
Teologul în Nazianz, Constantinopol și Arianz, Sfântul 
loan Gurădeaur în Antiohia și Constantinopol, Sfântul 
Efrem Sirul în Edessa, Sfântul Maxim Mărturisitorul în 
vremea sa, Sfântul loan Scărarul în Sinai, Sfântul Simeon 
Noul Teolog în Constantinopol, Sfântul Grigorie Palama 
în Tesalonic, Sfântul Serafim de Sarov în Rusia și toţi 
ceilalţi. 

Primăvară spirituală au adus Sfântul Nicodim Aghiritul 
şi Macarie de Corint prin adunarea şi editarea colecţiei 
„Filocalia, Sfântul Paisie Velicicovschi prin traducerea 
acesteia din limba greacă în slavonă şi Părintele Dumitru 
Stăniloae prin traducerea și tipărirea în limba română, 
cu contribuţia Părintelui nostru Arsenie Boca, care aduce 
o adevărată primăvară spirituală la Sâmbăta, Prislop și 
Drăgănescu. 

„Sceptrul de aur”al milostivirii lui Dumnezeu:„Numai 
acela spre care va întinde regele sceptrul său de aur, 
scapă cu viaţă” (Estera 4, 11). „Apoi regele și-a întins 
spre Estera sceptrul său cel de aur, care era în mâna sa. 
Atunci Estera s-a apropiat și s-a atins de vârful sceptrului, 
iar regele i-a pus sceptrul pe grumazul ei şi a sărutat-o, 
zicându-i: «Vorbește-mi!»” (Estera 5, 2). 

Dumnezeu și-a îndreptat de nenumărate ori în 
istoria biblică, sceptrul cel de aur al milostivirii Sale, 
înspre preaiubiţii și aleșii Săi: Enoh, Noe, Avraam, Isaac, 
losif, Moise, losua, Ghedeon, Samson, Samuel, David, 
Solomon, Sfântul Prooroc Ilie, Sfântul prooroc Elisei, 
sfinţii prooroci mari și sfinţii prooroci mici. 


Dumnezeu și-a îndreptat 
sceptrul cel de aur al iubirii, 
milostivirii şi iertării Sale, 
faţă de David, atunci când 
s-a pocăit, faţă de regele 
Manase, atunci când s-a 
smerit și faţă de niniviteni, 
atunci când s-au rugat şi au 
postit trei zile, ca să nu fie 


nimiciţi. 
Dumnezeu și-a îndreptat 
sceptrul cel de aur al 


milostivirii Sale înspre regele 
lezechia când era în primejdie 
de moarte; înspre femeia 
păcătoasă, care a plâns la 
| picioarele Mântuitorului, 
” înspre femeia cananeancă şi 
! femeia samarineancă, înspre 
" Zaheu vameșul, înspre Lazăr 

— din Betania, cel mort de 
P N patru zile și înspre tâlharul 

aa pocăit de pe cruce. 

Dumnezeu și-a îndreptat sceptrul cel de aur al 
milostiviri Sale înspre famenul etiopian, Saul din Tars, 
Corneliu sutașul şi temnicerul din Filipi. 

Dumnezeu își îndreaptă sceptrul cel de aur al 
milostivirii Sale și înspre fiecare dintre noi, atunci când 
ne rugăm cu credinţă, cu lacrimi și cu umilinţă, atunci 
când ne smerim şi ne pocăim, atunci când nădăjduim 
sau când nu ne pierdem nădejdea. 

Dumnezeu își îndreaptă sceptrul cel de aur al 
milostivirii Sale, spre noi și spre lume, prin Sfânta 
Scriptură şi Sfânta Liturghie, prin Biserică și Sfintele Taine, 
atunci când ne spovedim și ne împărtășim, atunci când 
ne însemnăm cu semnul sfintei cruci și sărutăm sfintele 
icoane, atunci când suntem iubitori și milostivi, iertători 
şi săvârşitori de fapte bune. 

Reversul,sceptrului de aur”al milostivirii lui Dumnezeu 
întins înspre noi este mâna îngerului Domnului întinsă 
asupra lerusalimului: „Și şi-a întins îngerul Domnului 
mâna asupra lerusalimului, ca să-l pustiască..” (II Regi 
24, 16). „Atunci ridicându-și David ochii săi, a văzut pe 
îngerul Domnului stând între pământ şi cer cu sabia 
goală în mâna sa, întinsă asupra lerusalimului; și a 
căzut David și bătrânii cu feţele la pământ, îmbrăcaţi 
în sac” (| Cronici 21, 16). A se vedea: potopul cu apă, 
nimicirea Sodomei și a Gomorei, pedepsirea lui Core, 
Datan și Aviron, moartea lui Abesalom, moartea lui Ahab 
şi a lzabelei, moartea lui lrod, mâncat de viermi, robia 
asiriană și robia babiloniană, dărâmarea Ierusalimului 
şi vestirea sfârșitului lumii. 

LUCRURI VECHI ȘI NOI DESPRE 
BISERICA ORTODOXĂ ROMÂNĂ 
DIN FĂGET 


Şi pentru românii făgeţeni, de-a lungul vremii, Biserica 
a avutun rol determinant în păstrarea credinţei, culturii 
şi identității naţionale, în cristalizarea şi menţinerea 
conştiinţei naţionale!. 

Primii preoţi din zona Făgetului au fost consemnați 
în prima jumătate a secolului al XVI-lea, deşi sursele 
narative lasă să se înţeleagă că unii dintre ei au fost 
amintiţi spre sfârşitul veacului anterior. 

Prima informaţie despre viața religioasă din zona 
Făgetului, la nivelul cercetării actuale, datează din anul 
1511, când, în numele lui George de Brandenburg, 
proprietarul domeniului Hunedoarei şi al pertinenţei 
exterioare Margina, a fost înaintată Capitlului? din Arad 
o plângere împotriva nobilului Paul Todor din Endreudul 
Român (Paulum Thywadar de Olah Endred) şi a altor 
nobili din împrejurimi, în care sunt menţionate cu numele 
fiecăruia 32 de persoane, acuzate că au pătruns cu forţa 
pe domeniul Margina, unde mai întâi au bătut,„până la 
sânge” pe păstorii nobilului, apoi le-au luat boii, au dat 
foc colibelor acestora şi au tăiat lemne de foc. Majoritatea 
învinuiţilor erau din Fesdanfalva şi Vece (deci de lângă 
Făget şi Băteşti), iar printre aceștia este menţionat şi popa 
Stan (Stan pap). 

Din registrele de socoteli a veniturilor încasate în 
pertinenţele exterioare ale domeniului Hunedoara 
între anii 1510-1529 de către administratorii lui George 
Brandenburg rezultă că în zona Făgetului existau circa 20 
de preoţi care plăteau anual, ca cens, între 17 şi 19 florini. 

Interesantă este și informaţia, neconfirmată de alte 
surse, dată de Napoleon Ceauşescu în Monografiei 
Comunei Margina: „La începutul secolului al XVI-lea, 
documentele istorice îl citează pe popa Ştefan, frate 
cu Gaşpăr Marsinay, care încearcă să-l înduplece pe 
margraful (sic!) George de Brandenburg să vândă cetatea 


1 Dumitru Tomoni, lon Căliman, Monografia Făgetului, Timişoara, 
Edit. Eurostampa, 2017, p. 254-271 

2 Capitlu sau capitul „consiliu episcopal” (la catolici) cu compe- 
tenţe de ordin administrativ, judecătoresc etc. 

3 Bujor Păcurar, loan Cipu, Dumitru Tomoni, Monografia Proto- 
popiatului Ortodox Român al Făgetului. 300 de ani de existenţă atestată, 
Timișoara, Edit. Partoș, 2017, p. 53-54 

4 Petru Ursulescu, Banatul de Nord-Est în secolele X - XVI, Timișoara, 
Edit. Orizonturi Universitare, 2005,p. 159 


Prof. dr. DUMITRU TOMONI 


din Margina şi toate posesiunile ce le moştenise de la 
soţia sa Beatrice de Frangepan lui lon Zapolya, care se 
lupta cu Ferdinand de Habsburg pentru tronul Ungariei. 
Cei doi fraţi, popa Ştefan şi Gaşpăr, urmăreau să prevină 
o vărsare de sânge. Probabil că popa Ştefan era preot 
la biserica din cetate”. 

Într-adevăr, după înfrângerea armatei maghiare de 
către oastea turcilor la Mohaci (1526), în conflictele care 
au urmat între Ferdinand de Habsburg şi principele 
Transilvaniei loan Zăpolya pentru ocuparea tronului 
ungar s-au implicat şi preoţii din zona Făgetului, care 
l-au sprijinit pe Zapolya. Astfel, într-un raport înaintat 
în anul 1529 de Hans Lâtz, trimisul markgrafului 
George de Brandenburg, pentru a controla activitatea 
administratorilor domeniilor de Hunedoara şi Gyula, 
se consemnează că „de puţină vreme loan Zapolya, cu 
ajutorul Bisericii a preoţilor sârbi (raitzischen pfaffen)* a 
atacat şi a cucerit cetăţile Margina şi Mănăştur”. 

În anul 1598 documentele consemnează pe Volfgang 
Popa din Bujor (Traian Vuia) și pe Nicolae Zenthe, preot 
în Cliciovat. 

Instabilitatea politică din secolul al XVI-lea, mai ales cea 
din zona Făgetului, a influienţat şi ierarhia bisericească. 
De aceea, situaţia Bisericii din zona Făgetului devine 
clară abia după 1658, odată cu încluderea Banatului de 
Caransebeş-Lugoj în hotarele paşalâcului de Timişoara, 
ca urmare a înţelegerii dintre Turcia şi Acațiu Barcsai, 
banul de atunci al Caransebeşului şi Lugojului, conform 
căreia Acațiu renunţă la Banat în favoarea otomanilor, în 
schimbul numirii sale ca principe al Transilvaniei. După 
1658 toţi ortodocşii din Banat aparţin patriarhiei de Ipek, 
carea înfiinţat o episcopie la Vârşeţ şi una la Timişoara, sub 


5 Napoleon Ceaușescu, Monografia Comunei Margina, vol. IV, 
Viaţa spirituală și sfintele biserici, Lugoj, Edit. Dacia Europa Nova, 2004, 
p. 106. 

6 loan Cipu demonstrează că este vorba de preoţi români, fiind 
greșită sinonimia dintre raitzen și sârbi, prima noţiune incluzând pe 
toţi ortodocșii, indiferent de originea lor etnică. 

7 losif Pataki, Domeniul Hunedoara la începutul sec.al XVI-lea, 
București, Edit. Academiei, 1973, doc. nr. 78 din 1529, iunie 1, pp. 227 
— 230. 

8 Bujor Păcurar, loan Cipu, Dumitru Tomoni, op. cit.., p. 54. 

dependenţa mitropoliei de la Belgrad. Această situaţie a 
durat până în 1690. 

Fără a putea preciza o dată exactă, prin analogie 
cu alte perioade istorice și zone geografice, putem 
presupune că după prima menționare a districtului Făget 
(1607) s-a organizat pe structura acestuia și Protopiatul 
Făget, neputând preciza, în mod cert, căreia din cele 
două episcopii se subordona. 

Prima menționare a Protopopiatului Făget se referă la 
anul 1716, când „zisul district [protopopiat] al Făgetului 
a fost repartizat episcopului de Timişoara chiar din anul 
cuceririi Banatului timişorean de la turci [1716], potrivit 
răspunsului dat în 24 iulie 1759 de mitropolitul Pavel 
Nenadovici  împăratesei Maria Tereza, care îi solicita 
să se pronunţe asupra subordonării ierarhice a acestui 
protopopiat. Mitropolitul îi trimite împărătesei și două 
documente datate în 11 august 1718 (unul pentru eparhia 
Timişoarei, celălalt pentru a Caransebeşului), în care se 
menţionează cele 7 districte (protopopiate) din eparhia 
Timişoarei, printre ele fiind şi districtul Făget şi cele 5 
districte din eparhia Caransebeşului ?. 

Prima atestare documentară a existenţei 
protopopiatului Făget este din anul 1727, când eparhia 
Timişoarei a fost împărţită în şapte protopopiate: Lipova, 
Făget, Timişoara, Ciacova, Panciova, Becicherec [Mare] 
şi Cenad. Protopopiatul Făget se situa pe primul lor în 
ceea ce priveşte numărul satelor (76), pe locul al doilea 
după numărul caselor (1736) şi pe ultimul loc în privinţa 
densităţii preoţilor (21), un preot revenind la 3,6 sate, 
ceea ce dovedeşte numărul mic de case ce reveneau în 
medie unui sat (nici 19), fără posibilitatea de a-şi susţine 
financiar un preot propriu'. 

În concluzie, primii preoţi din actualul protopopiat al 
Făgetului au fost atestaţi în prima jumătate a secolului al 
XVI-lea, deşi sursele narative lasă să se înţeleagă că unii 
dintre ei au fost amintiţi spre sfârşitul veacului anterior. 
Abia după 1660 putem afirma că parohiile din zonă 
erau subordonate patriarhiei sârbe de la lpek (Pec), iar 
în mod cert cel târziu din 1716 există şi protopopiatul 
Făget, subordonat, iniţial, mitropoliei sârbe de Belgrad- 
Timişoara, apoi episcopiei sârbe din Timişoara şi, prin ele, 
arhiepiscopiei şi mitropoliei de la Carloviţ. 

De la instaurarea administraţiei austriece în Banat 
(1716) și până la Congresul Naţional Bisericescde 
la Timișoara (1790), protopopiatul Făget a fost un 
protopopiat sărac, fiind format din parohii mici. Ca 
să poată supravieţui, localităţile învecinate s-au unit 
formând o singură parohie, deci şi cu o singură școală, 
ori chiar s-au contopit. În alte cazuri, localitatea mai mică 
va deveni filie a parohiei mai puternice. 


9 |. D. Suciu, Radu Constantinescu, Documente privitoare 
la istoria Mitropoliei Banatului, vol. |, Timişoara, Edit. Mitropo- 
liei Banatului, 1980, doc. nr. 121, p. 284 — 287 

10 Bujor Păcurar, loan Cipu, Dumitru Tomoni, op. cit.., p. 74 


După instaurarea administraţiei austriece, au început 
şi în zona Făgetului încercările de corupere sau de 
persecutare a clerului şi mirenilor ortodocși, pentru a 
trece la greco-catolici (uniţi). În acest sens au fost trimiși 
preoţi misionari la Făget, Temerești, Gladna și Sărăzani. 

lon B. Mureşianu susţine că credincioșii din Temerești 
au refuzat să-și urmeze preotul și să accepte unirea, 
ceea ce a determinat forţele de ordine să intervină și să 
aresteze 16 persoane pe care le-au închis la Timișoara"!. 

S-a încercat impunerea unirii şi prin constrângere, 
fiind prigoniţi mai ales preoţii care refuzau, așa cum 
mărturisește preotul sinteștean Partenie Gruescu:,Preoţii 
erau căutaţi prin păduri, se legau și se puneau în carcere 
de unde nu mai ieșeau, poporul, între baionete era dus 
de ostașii împărătesei la unire, la depunerea mărturisirii; 
mulţi preoţi și mireni emigrau ca să scape. La Temerești, 
comitatul Carașovului, 16 inşi fură încarceraţi la Timișoara 
pentru cauza unirii (...). Preoţii atât se răriseră încât abea 
la 20 sate se afla un preot și acela plin de bătrâneţe. 
(...). Așa, în lipsă de preoţi, se aflau prunci nebotezaţi în 
etate de 14 ani, mirii și miresele se cunună fără preoţi, 
întorcându-se simplu de după un măr dulce din care 
mireasa ţinea o creangă prin care mirele prin o dătătură 
de cuţit o ciontea. După aceea [mireasa] se învelea și se 
socoteau cununaţi; de atunci, datina aceasta se păstrează 
până azi. Morţii se îngropau fără preoţi, de secole 
rămânând datina celor 7 gropași care aveau a depune 
jurământ înaintea autorităţilor despre cel răposat, că așa 
să fie şters de la prestațiile urbariale şi cele de ţară. În 
joia patimilor trebuia un bătrân să călătorescă cu pâinea 
Pașcilor 4-5 stațiuni, până unde afla un preot, care le 
servea apoi sfinţirea pâinii, şi acela cuminecându-se 
acolo, aducea pâinea, şi în și în ziua învierii o împărțea 
credincioşilor”!?. 

În ciuda încercării de corupere sau de persecutare a 
clerului şi mirenilor ortodocşi, rezultatele obţinute au fost 
modeste, așa cum consemnează şi Francesco Griselini: 
„Românii ţin de liturghia grecească. (...). Altminteri, în 
Banat se găsesc şi români catolici numiţi greco-uniţi. Dar, 
în pofida râvnei neostenite a misionarilor şi a concursului 
energic al suveranei [Maria Tereza], aceştia sunt atât de 
puţini la număr încât nici nu pot fi luaţi în seamă de cei”?2. 

În urma prozelitismul greco-catolic au trecut la 
uniți preoții din Gladna și Temereşști, dar în anul 1766 
în protopopiatul Făget toate parohiile românești erau 


11 lon B. Mureșianu, Mănăstiridin Banat, Timișoara, Edit. Mitropo- 
liei Banatului, 1976, p. 45 

12 „Albina”, an. V, nr. 107 din 5/12 decembrie 1870, p.2 

13 Francesco Griselini, Încercare de istorie, politică şi naturală a 
Banatului Timişoarei. Prefaţă, traducere şi Note de Costin Feneşan, 
Timișoara, Edit. Facla,1984, p. 172. 

greco-răsăritene (ortodoxe)'În cea de a doua etapă de prozelitismul greco-catolic (sec. al XIX-lea) nicio comunitate 
nu a îmbrățișat greco-catolicismul. 

În a doua jumătate a secolului al XVIII-lea informaţiile despre credincioşii din protopopiatul Făget se înmulţesc. 
Primul document important referitor la protopopiatul Făget este Statistica eparhiei Timişoara din 11 iunie 17675, 
care îi menţionează pe preoții: loan Teodorovici, protopop în Făget, loan Popovici în Bătești (născut în Gladna), 
Dimitrie Gheorgovici în Brănești, Petru loanovici în Băsești (născut în Curtea), Dimitrie Popovici în Bichigi, loan Blaj în 
Bunea (născut în Remetea), loan Popovici (născut în Gladna) și Luca Popovici în Temerești, ultimul fiind fiu al satului. 

Cel de al doilea document este o statistic a parohiilor şi preoţilor, pe protopopiate, din eparhia Timişoarei!'€. 
Documentul precizează și numărul caselor din fiecare comună bisericească, precum şi data hirotonirii preotului, 
fără să consemneze dacă a fost hirotonit sau nu pentru parohia pe care o deţinea în 1776. În statistică apare și satul 
Veţi, filie a Băteștiului, azi localitate dispărută, iar parohia Temereşti avea cu cinci case mai mult decât parohia Făget. 


TABEL NR. 26 PREOȚII DIN FĂGET ŞI SATELE APARȚINĂTOARE LA 1776 


PAROHIA NR. PREOŢI DATA 
CASE HIROTONISIRII 
Făget 116 losif Popovici 11.07.1771 
Baziești (Băsești) |61 Petru lanoșevici 12.01.1747 
Băteşti 73 loan Popovici - 
Bichigi 81 loan Mihailovici 06.07.1771 
rapeste Ala AR INM 19.10.1768 
Martinovici 
Bunea 47 - - 
Jupâneşti 62 At ana s i e 30.12.1772 
Popovici 
Povârgina |41 loan loanovici 01.09.1772 
Temerești |121 Nicolae Popovici 26.07.1765 
Veţa 34 loan Popovici 30.12.1768 


Până la crearea unor forme instituţionalizate, tinerii care doreau să devină preoţi își însușeau, în mod individual, 
tipicul savârșirii principalelor servicii liturgice, ajutându-l pe parohul locului timp de câţiva ani. Așa se și explică de 
ce s-a încetățenit tradiţia ca fiii de preoţi să opteze pentru aceeași carieră. 

Congresul de la Timișoara al Bisericii Ortodoxe Sârbe din anul 1790 a discutat pe larg necesitatea înființării unei 
şcoli clericale de nivel mediu, care să asigure o bună pregătire teologică viitorilor preoți. Ulterior, s-a decis ca fiecare 
episcopie să-și înființeze câte o şcoală clericală de nivel mediu, care să asigure preoți calificați. 

În anul 1822 au luat fiinţă două şcoli clericale, la Vârşeţ , cu două secţii, una cu limba de predare sârbă, alta 
cu limba de predare română, şi la Arad, numai în limba română, unde s-au pregătit și preoții din zona Făgetului. 
După înfiinţarea Episcopiei greco-orientale române la Caransebeş, secţia română de la Vârșeț a fost transferată la 
Caransebeş şi transformată, după aceea, în Institut teologic. 

La Școala clericală sârbo-română din Vârșeț candidații trebuiau să aibă 18 ani împliniţi; să provină dintr-o familie 
cu comportare morală bună şi cu fidelitate față de Stat; să fie necăsătorit și să dea declaraţie scrisă că nu se va 
căsători în timpul studiilor; să știe citi, scrie și socoti bine; să cunoască cel puţin una din următoarele limbi: sârba, 
germana, maghiara, latina etc. Durata cursurilor era de doi ani până în 1829, ca din anul școlar 1829/1830 cursurile 
să fie prelungite la 3 ani. Fiecare an școlar fiind împărțit în două semestre. Obiectele de studiu erau: Limba slavonă 
respectiv limba română, cu gramatica şi exerciţii de gramatică; Dogmatica ortodoxiei; Retorica și omiletica; Morala 


ortodoxă; Pastorale ortodoxe; Catihetica; Istoria bisericească; Tâlcuirea evangheliilor duminicale și din praznice; 
14 Luminiţa Wallner-Bărbulescu, Zorile modernității. Episcopia greco-catolică din Lugoj în perioada ierarhului Victor Mihalgi de Apșa, Presa 
Universitară Clujeană, 2007, p. 38-41 
15 1. D. Suciu, Radu Constantinescu, op. cit.., vol. |, doc. nr. 132, p. 311-312 
16 Ibidem, doc. nr. 150 din 1776, p. 377-378. 

Cântatul; Canoanele bisericești; Pedagogia; Metodica pentru învățători (preotul era și director școlar local); Stilul 
bisericesc și Scrierea". Evaluarea și notarea se făcea prin calificative: eminent; foarte bun; de clasa |; de clasa a II-a; 
bun; slab. Purtarea era apreciată cu calificativele: exemplară; onorabilă; bună. Cele mai numeroase erau calificativele 
pentru aprecierea vocii, la cântare: curată; clară; puternică; plăcută; supărătoare; slabă; necurată. 

Și la școala clericală din Arad durata cursurilor era de doi ani până în anul 1826, ca din anul școlar 1826/1827 
cursurile să fie prelungite la 3 ani. Se acceptau tineri absolvenţi de gimnaziu și numai în mod excepţional, în cazul 
parohiilor sărace, tineri cu pregătire inferioară. Obiectele de studiu erau: Vechiul și Noul Testament, Tâlcuirea Sfintei 
Scripturi, Istoria ecleziastică, Teologia dogmatică și morală, Pastorala, Retorica bisericească, Pedagogia și Metodica, 
Gramatica limbii române și Epistolografia!S. 

Au absolvit cele două școli clericale şi preoți din Făget şi satele aparținătoare, așa cum se vede din tabelul de 
mai jos: 


TABEL NR. 27 ABSOLVENȚI A COLII CLERICALE DN VARŞET 
ŞI AL INSTITUTULUI-T IC DIN ARAD DIN FAGET 
LOCALITĂŢILE APARȚINĂTOARE"? 


Școala  |Numele și | Domiciliul Anul şcolar al 
prenumele absolvirii 
Miloș lulian Făget 1847-1848 
Radulovici Nicolae Bichigi 1842-1843 
fi Miloş Nicolae Temereşști 1851-1852 
ai Popovici Antonie Făget 1853-1854 
S Roza Adam Făget 1883-1884 
Popoviciu Gheorghe | Povergina 1826-1827 
Crăciunescu Vasile Temereşti 1827-1828 
Popovici Dimitrie Făget 1827-1828 
2 Cosmescu Petru Făget 1835-1836 
= Covaci Zenovie Povergina 1846-1847 


În septembrie 1865, după reînfiinţarea Episcopiei Carabsebeșşului, episcopul loan Popasu aducea la cunoştinţă 
credincioşilor că Şcoala Teologică Ortodoxă de la Vârşeţ (secţia română) a fost mutată la Caransebeş. Iniţial, durata 
pregătirii viitorilor preoţi a fost tot de trei ani, ca şi la şcolile clericale de la Vârşeţ şi de la Arad, profesori fiind Gheorghe 
Peştean?, originar din Remetea Luncă și Mihail Velceanu, transferat prin concurs de la parohia Dognecea.” În 1877, 
şcoala se transformă în Institutul Teologic-Pedagogic Caransebeș, pregătind viitorii preoţi și învăţători. Institutul 
a beneficiat de un valoros corp profesoral: Enea Hodoş, membru corespondent al Academiei Române, profesor 
de limba română şi autor de manuale şcolare; Antoniu Sequens, profesor de muzică; istoricul Patriciu Dragalina; 
losif Bălan?etc. Au absovit teologia la Caransebeș făgețenii lulius Lorinţiu şi Caius Olariu, dar şi viitorul protopop 
al Făgetului, loan Munteanu. 

După realizarea României Mari, Institutul Teologic din Caransebeș se transformă în Academie teologică (1927). 
Printre absolvenţii acestei Academii se numără și loan Șerban din Povergina (1936), Victor Iclozan din Băsești (1942) 
şi loan Capotescu din Brănești (1945)? 

17 Bujor Păcurar, loan Cipu, Dumitru Tomoni, op. cit.., p. 133 

18 Pavel Vesa, Episcopia Aradului. Istorie. Cultură. Metalităţi (1706-1918), Cluj-Napoca, Presa Universitară Clujeană, 2006, p. 243 

19 Bujor Păcurar, loan Cipu, Dumitru Tomoni, op. cit., p. 135-151; Vezi și Teodor Botiș, Istoria Școalei Normale (Preparandia) și a Institutului 
teologic ortodox român din Arad, Arad, Edit. Consistoriului, 1922, passim 

20 Vasile Petrica, Institutul teologic diecezan ortodox român Caransebeș(1865-1927), Caransebeș, Edit. Episcopiei Caransebeşului, 2005, 
p. 173-174 

21 Constantin Brătescu, Episcopul loan Popescu și cultura bănăţeană, Timișoara, Edit. Mitropoliei Banatului, 1995, p. 59 

22 Angela Rotaru-Dumitrescu, Școala și societatea din Banat la începutul secolului XX, Vol. |, Comitatele Timiș și Caraș-Severin 1900- 


1924, Timișoara, Edit. Excelsior Art, 2011, p. 248-250 
23 Vasile Petrica, Academia Teologică Ortodoxă Română Caransebeș (1927-1948), Timişoara, Edit. David Press Print, 2014, p. 255-258 

Protopopiatului Făget a fost sub jurisdicţia eparhiei 
Timişoarei și mitropoliei de la Carloviţ, ambele sârbești, 
până în anul 1865, adică până la despărţirea ierarhică. 
Din această perioadă se cunosc următorii protopopi: loan 
Teodorovici (1753-1767), Petru Petrovici (1770-1783), 
loan lovanovici (1812-1815), Petru (de) Atanasievici 
(1815-1853), Partenie Gruescu (1853-1855), paroh în 
Sinteşti şi administrator protopopesc, Nicolae Paulovici 
(1855-1861) şi Atanasie loanovici (1861-1886). Dacă 
Partenie Gruescu a fost cel mai cult preot, primul cărturar 
din zona Făgetului, Atanasie loanovici a fost cel mai 
controversat protopop. 

Personalitate marcantă a vieţii bisericești și culturale 
bănăţene, preotul Partenie Gruescu a văzut lumina zilei 
în anul 1813, în localitatea Sintești. Urmează clasele 
primare în satul natal, gimnaziul şi teologia la Vârșeț şi 
Carloviţ. În anul 1834 este hirotonit preot în Sinteşti?*. 

Paralel cu profesia de preot, Partenie Gruescu a 
deţinut şi funcţia onorifică de secretar protopresbiterian 
al Făgetului, unde dă dovadă de multă conștiinciozitate, 
bucurându-se de aprecierea protopopului tractului. Se 
implică activ în Revoluţiei de la 1848-1849 din Banat, ia 
parte la adunarea organizată de Eftimie Murgu la Lugoj, 
în ziua de 15 iunie, și are un rol important în evitarea 
unei confruntări directe între revoluționarii maghiari 
şi românii adunaţi în Făget, în octombrie 1848. În anul 
1861, odată cu vacantarea postului de protopop al 
Făgetului, Partenie Gruescu și-a depus candidatura, dar 
prin mijloace necinstite postul a fost ocupat de Atanasie 
loanovici. Dezamăgit, trece în anul 1862 în eparhia 
Aradului, unde primește și funcţia de vicar protopopesc. 
În anul 1864 este membru al„Asociaţiunii naţionale din 
Arad pentru cultura și conservarea poporului român”. Se 
stinge din viață în anul 1872, în localitatea Căpilnaș, la 
vârsta de 59 de ani și după o intensă activitate preoțească 
şi culturală. 

În anul 1859 Partenie Gruescu a scris o monografie 
a localităţii Sintești, prima cercetare monografică 
românească din Banat, la cerința guvernatorului 
Banatului - contele Coronini și a episcopului sârb Samoil 
Mașirevici, care doreau să se informeze despre starea 
provinciei după revoluţie. Lucrarea lui Gruescu, rămasă 


24 Nicolae Dumbrăvescu, Partenie Gruescu - un memorialist mai 
puțin cunoscut al revoluţiei de la 1848-1849 din Banat, în „Restituiri 
bănăţene”, vol. V, Timișoara, Edit. Eurostampa, 2017, p. 151-153 

25 Dumitru Tomoni, Cercetarea monografică în nord-estul Banat- 
ului, în „Morisena”, Cenad, an. II, nr. 1, 2017, p. 6; Idem, Mișcarea 
monografică în Nord — Estul Banatului în „Administraţia românească 
arădană. Studii şi comunicări din Banat-Crişana”, vol. XII, coord. Doru 
Sinaci și Emil Arbonie, Arad, 2017, „Vasile Goldiş” University Press, 
p.130-131; Carmen Albert, Cercetarea monografică în Banat, (1859- 
1948), Reşiţa, Edit. Modus PH, 2002, p.12-13 

26 Descrierea etnografică și topografică a comunităţii și cercum- 
stărilor ei din Sânteștiu dupa înalta poruncă a Ecselenţei Sale Domnului 
Guvernator al nostru Grafloan de Cromberg prin circulariul Măriei Sale 
Domnului nostru Episcop Samuil Mașirevici din 4 februarie 1859No 113 
nouă comunicată și pusă în lucrare și prin Partenie Gruescu, parohul 


în manuscris până în anul 1944, descoperită și publicată 
parţial de preotul lon B. Mureşianu”, este mai mult o 
încercare monografică de tip etnologic, pentru că din 
cele 43 rubrici ale chestionarului doar una se referea la 
istoria locului cercetat, celelalte referindu-se la climă, 
ocupaţii, instrumente de măsură, structura proprietăţii, 
edificii, instituţii, obiceiuri etc. 

Sub nicio formă nu putem pune sub semnul întrebării 
autenticitatea consemnărilor lui Partenie Gruescu, 
deoarece fiind preot în Sintești în perioada 1834-1841%, 
cunoștea nemijlocit realităţile locale, fiind astfel o sursă 
de informare foarte credibilă. 

Din păcate, la fel ca și în cazul altor manuscrises0, 
Partenie Gruescu nu va reuşi să vadă tipărită monografia 
Sinteștiului. Peste ani, în 1944, lonB. Mureşianu a publicat 
capitolul întâi, iar în 1972, Aurel Turcuş a publicat 
fragmente din următoarele trei capitole*!. 

Oprindu-se cu admiraţie asupra monografiei, 
Mureşianu consideră că Partenie Gruescu „tratează 
problemele diverse sub toate aspectele lor, supunând 
sumedenia datelor unui echilibrat discernământ critic, 
documentând totul și echilibrând științific fiecare 
chestiune, într-o frază cursivă, cu impunătoare naturaleţe, 
spontaneitate și colorit, talentul lui lăsându-te să crezi 
că, monografia a scris-o după îndrumările ultimelor 
cercetări monografice”*2. 

Cuvinte apreciative are și publicistul și sociologul 
lon Clopoţel, un bun cunoscător al zonei Făgetului: 
„Cea dintâi calitate a monografistului este cursivitatea 
expunerii într-un limbaj vioi, colorat, smuls din graiul viu 
al poporului. Prea puţine neologisme și fraze cărturărești! 
E dovada talentului său scriitoricesc, căci spontaneitate, 
elan și simţ al realităţii nu se vădesc decât la cei dăruiţi 


Sânteștiului prelucrată, culeasă și alcătuită. („Revista Institutului Social 
Banat-Crişana”, an.XIII, Timișoara, ianuarie-aprilie 1944, p.115-126) 

27 loan B. Mureşianu, Descrierea etnografică și topografică a 
comunității și cercumstărilor ei din Sîntești, în Revista institutului social 
Banat-Crişana”, 1944, nr. 1-2, p. 115-126; ldem, Sîntești, teritoriul și 
cercul satului, în „Revista institutului social Banat-Crişana”, 1944, nr. 
3-4, p. 293-308; Tiberiu Ciobanu, Monografism bănăţean. Istoria medi- 
evală a Banatului reflectată în monografii alcătuite în a doua jumătate 
a secolului al XIX-lea și prima jumătate a secolului al XX-lea, Timișoara, 
Edit. Eurostampa, 2008, p. 18-19 

28 Vasile Docea, Monografia ca exercitiu de memorie colectiva. 
Cazul istoriilor germane ale Banatului, în „Banatul din memorie. Stu- 
dii de caz, Timisoara”, coord. Smaranda Vultur, Timişoara, Edit. Mari- 
neasa, 2008, p. 327 

29 Pavel Vesa, Clerici cărturari arădeni de altădată, Arad, Edit. 
Gutember Univers, 2008, p. 110 

30 Timpul său, zis despre unele așezăminte naţionale de cultivarea 
poporului român din monarhia austriacă; Evenimentele anului 1848 și 
1849, prin ţinutul Făgetului; 

31 Aurel Turcuș, Descrierea etnografică și topografică a comunității 
și cercumstărilor ei din Sânteștiu dupa înalta poruncă a Ecselenţei Sale 
Domnului Guvernator al nostru Graf loan de Cromberg prin circulariul 
Măriei Sale Domnului nostru Episcop Samuil Mașirevici din 4 februarie 
1859No 113 nouă comunicată și pusă în lucrare și prin Partenie Gruescu, 
parohul Sânteștiului prelucrată, culeasă și alcătuită de Partenie Gruescu, 
în „Tibiscus”, Timişoara, 1972, p. 205-212 

32 lon B. Mureşianu, Descrierea..., p. 122-128 

cu farmecul vocabularului limpede și natural. Stăm deci 
în faţa unui condei iscusit, dublat de o frumoasă cultură 
istorică şi de o pregătire rară pentru vremea sa”* 

La solicitarea lui Alexandru Papiu Ilarian din 7 
octombrie 1851, scrie despre evenimentele de la 1848- 
1849 din zona Făgetului, manuscris păstrat la Biblioteca 
Academiei*?. În anul 1855 i-a trimis lui George Bariț un 
voluminos manuscris (peste 200 de pagini) intitulat: 
Timpul său, zis despre unele așezăminte naţionale de 
cultivarea poporului român din monarhia austriacă. 
Manuscrisul nu a văzut lumina tiparului, dar câteva 
pagini au fost publicate în „Gazeta Transilvaniei”. A mai 
publicat articole despre educaţie, cultură și probleme 
cotidiene în „Albina” și în,Telegraful român”. 

Chiar dacă Partenie Gruescu a slujit doar la parohii 
din mediul rural, era departe de a fi un „popă de ţară”. 
Dimpotrivă, prin bibliografia consultată - George Pray, 
Francisco Griselini, Martin Opitz, Damaschin Bojincă, 
Atanasie Marienescu etc. -, prin temeinica cultură, 
multiplele preocupări intelectuale și contactul cu 
personalităţi consacrate în spaţiul românesc, preotul din 
Sinteşti a fost un căturar în adevăratul sens al cuvântului. 
Mai mult, putem spune fără teama de a exagera, că a 
fost prima personalitate culturală cunoscută în zona 
Făgetului. 

Din păcate, nu aceleași lucruri le putem spune despre 
protopopul Atanasie loanovici. Originar din Jupani, 
absolvent al Institutului teologic din Arad, promoţia 
1845/1846, Atanasie loanovici a fost ales preot în Zolt 
în anul 1847, în locul socrului său, loan Beșeleu. La Zolt 
a moștenit, prin soţie, o avere importantă, pe care el a 
mărit-o necontenit. De aceea, când afost numit protopop 
al tractului Făget, în anul 1861, nu s-a grăbit să se mute la 
Făget, cia condus din Zolt protopopiatul până în 1863, 
când i s-a impus să locuiască în sediul protopopiatului. 
Din păcate pentru credincioșii din Zolt, la un pas de 
a trece la uniţi, a tot amânat organizarea concursului 
pentru alegerea unui nou paroh, preferând să apeleze la 
preoţii din împrejurimi să-l suplinească, ori să numească 
câte-un administrator parohial pe câteva luni, provocând 
grave nemulțumiri în rândul credincioșilor, de care a 
încercat să profite episcopia unită din Lugoj:*. 

Presa vremii, şi în special „Luminătorul” şi „Albina”, a 
mediatizat comportamentul revoltător al protopopului 
Atanasie loanovici, corupt şi neloial luptei naţionale. În 
12/24 iunie 1885, „Luminătorul” însera protestul unui 
făgeţean: „Nu ştie publicul român ce hidră şede de 25 


33 lon Clopoţel, Monografia unei comune din Banat, în„Societatea 
de mâine”, an. XV, nr. 3, 1938, p. 100 

34 Partenie Gruescu, Evenimentele anului 1848 şi 1849 prin ţinu- 
tul Făgetului, Biblioteca Academiei, ms.1059, f. 71-85 

35 Pavel Vesa, Clerici cărturari arădeni de altădată, Arad, Edit. 
Gutemberg Univers, 2008, p. 112 

36 lon B. Mureşianu, loan |. Mureşanu, Din trecutul parohiei Zolt 
şi câteva probleme de istorie, în „Mitropolia Banatului”, an. XXXIII, nr. 
3-4, martie-aprilie, 1983, p. 181 


de ani pe acel scaun fără cea mai mică frică de D-zeu şi 
ruşine de oameni, şi guvernează un popor, pe care nu 
ştiu cum să-l numesc: bun şi blând, sau prost şi laş... 
Dacă un singur preot ar fi protestat numai la a suta parte 
din fărădelegile acestuia, acesta (protopopul Atanasie 
loanovici — n.n.) de mult ar fi scos dintre preoţi”. 

Dintre preoţii care au slujit la biserica din Făget 
până la despărţirea ierarhică îi putem aminti pe: losif 
Popovici (1776-1807), loan lanoșovici (1786-1813), loan 
lanoșevici (1811-1813), Nicolae Paulovici (1813-1815), 
loan Popoviciu (1816-1849), Petru loanovici (1822-1824), 
Dimitrie Popovici (1834-1880) şi Atanasie loanovici 
(1863-1886) 

Emanciparea Bisericii bănăţene prin acordarea 
dreptului de a avea episcopi români, de a folosi grafia 
latină şi limba română în oficierea serviciilor religioase 
și în completarea protocoalelor bisericești, a fost 
susținută și de românii din zona Făgetului. Astfel, în 
februarie 1848, sub impulsul mesajului revoluţionar 
dat de „primăvara popoarelor”, când,„Duhul veacului... 
prin o putere fizică deşteaptă în inimile tuturor 
neamurilor o văpaie nestâmpărată”, pentru ca românii 
să nu mai fie „cei mai de pre urmă”, antistia primăriei 
Fârdea, precum „și toată obștea satului Fârdia”, cărora 
li se asociază Mihai Juratori, chinez, Martin Stoica, 
jurat; Pătru Cimponerescu, chinez din Gladna; Andrei 
Beșinău (Beșilău), chinez; lon Barbu, jurat; Damian 
Obadă din Zolt, au adresat o cerere mitropolitului 
sârb de la Carloviţ. Petenţii cereau episcopi români 
în diecezele Vârșeț și Timișoara; călugării curteni 
(protodiaconi, singheli, arhimandriţi) la cele trei 
episcopii românești (inclusiv la cea de la Arad) să fie 
mai ales români; la slujbele religioase să se cânte și 
să se slujească românește; la congresele bisericeşti 
numărul deputaţilor să fie stabilit proporţional cu 
numărul sufletelor; tratament egal cu al sârbilor și 
pentru neguţătorii și meseriașii români.* 

În noiembrie 1849, când au aflat că și în alte localităţi 
din Banat se aleg deputaţi, care să se prezinte în faţa 
împăratului, pentru a cere mitropolit român, şi românii 
din protopopiat s-au întrunit la Făget, Coşava şi Birchiş 
şi au întocmit o petiție, în ciuda opoziţiei protopopul 
Făgetului Petru Atanasievici, care l-a înștiințat rapid 
pe episcopul sârb Jivcovici despre aceste acţiuni ale 
preoților și credincioşilor ortodocşi“. 

După înăbușirea Revoluţiei de la 1848-1849 acţiunea 
pentru separarea ierarhică și înființarea unei Biserici 


ortodoxe române se intensifică. 

37 Din tratatul Făgetului, în iunie 1885, în, Luminătorul”, Timişoara, 
an.„VI, nr.67, 12/24 iunie 1885, p.2 

38 loan Cipu, Fragmentarium făgeţean 1733-1920, vol. |. Populaţia, 
Lugoj, Edit. Nagard, 2008,p. 24-27 

39 1.D. Suciu, Radu Constantinescu, op. cit., vol. Il, doc. nr. 362 din 
1848 (februarie), Fârdea, p. 677-678 

40 Partenie Gruescu, Evenimentele anului 1848 și 1849 prin ținutul 
Făgetului, f. 73 

Eșecurile Austriei în Războiul Crimeii (1853-1856) și în 
războiul cu Franţa și Sardinia (1859), memoriile repetate 
ale fruntașilor bănăţeni și insistenţele particulare ale 
episcopului Andrei Şaguna, l-au determinat pe împărat 
să-și schimbe atitudinea față de români și să ţină cont 
de revendicările lor. 

De aceea, la 12/24 decembrie 1864, împăratul Franz 
Josef | a dat trei scrisori de mână: una către patriarhul 
sârb Mașirevici, prin care îi aducea la cunoștință că a 
aprobat înfiinţarea la Sibiu a unei mitropolii pentru 
ortodocșii români din Transilvania și Banat și îl ruga să 
convoace Congresul Naţional Sârb în cadrul căruia să 
se ajungă la o învoială cu delegaţia română în ceea ce 
priveşte fondul naţional și celelalte bunuri comune ale 
celor două Biserici, iar celelalte două au fost adresate 
episcopului Andrei Şaguna. În una din ele îl anunţă că 
a aprobat separarea bisericească de sârbi și ridicarea 
episcopiei de la Sibiu la rangul de mitropolie, precum și 
modul de organizare a acesteia, iar în cealaltă îi aduce 
la cunoștință că a fost numit arhiepiscop și mitropolit al 
noii mitropolii “. 

La13/25 decembrie 1864, noul mitropolit își vestea 
credincioşii despre marele eveniment:,...aduc acea 
veste bună la cunoștiinţa voastră, românilor de legea 
greco-răsăriteană din Ardeal și Ungaria că: 

1.Maiestatea Sa preaînduratul nostru împărat Francisc 
losif | prin preaînalta sa hotărâre din 12/24 decembrie 
1864 a încuviinţat Mitropolia cea de mult dorită de noi. 

2. Pe mine m-a numit arhiepiscop și mitropolit al 
românilor greco-răsăriteni din Ardeal și Ungaria. 

3. A înălţat eparhia noastră din Ardeal la dignitatea 
mitropolitană. 

4. A rânduit că mitropolia noastră are a consta din 
eparhiile cele până acum ale Ardealului și Aradului, cu 
luarea afară a comunei bisericești sârbe din Arad... 

5. Din comunele bisericești din protopopiatele 
Caransebeşului, Mehadiei, Lugojului, Făgetului, Vărădiei, 
Jebelului, Vârşeţului, Palancei, Panciovei și Ciacovei, este 
ase forma o eparhie cu locul reședinței în Caransebeș”42. 

La 17/29 decembrie 1864, protopopul Atanasie 
loanovici cerea preoților și învăţătorilor să se prezinte în 
dimineaţa zilei de 3 ianuarie 1865, la ora 8,00, la sediul 
protopopiatului, de unde apoi cu toţii vom merge la Sfânta 
Biserică, unde se va ţine un Te Deum pentru reînvierea 
Mitropoliei române şi numirea „Excelenţiei Sale Domn 
Andrei Baron de Şaguna de Arhiepiscop şi Metropolit”*. 

Din 3/15iulie 1865 protopopiatul Făget a încetat a mai 
aparține eparhiei sârbeşti de la Timişoara, trecând sub 
autoritatea eparhiei române a Caransebeşului, până în 
anul 1948. 


41 I. D. Suciu, Monografia Mitropoliei Banatului, Edit. Mitropo- 
liei Banatului, Timişoara,1977, p. 186-187 
42 |.D. Suciu, Radu Constantinescu, op. cit., vol. Il, doc. nr.500 din 
25 decembrie 1864, p. 852 
43 Bujor Păcurar, loan Cipu, Dumitru Tomoni, op. cit., p. 308 


În ciuda schimbării de jurisdicție, protopopiatul 
Făget și-a păstrat structura sa organizatorică 
nemodificată, pe considerentul că pe teritoriul 
său nu au existat comunităţi religioase mixte - cu 
credincioşi români şi sârbi - ca să fie nevoie de 
acţiuni pentru separare ierarhică. În consecinţă, el 
avea 41 parohii şi 7 filii şi cuprindea 48 de localităţi: 
Baloșești, Băseşti (azi Begheiul Mic), Bătești, Bârna, 
Bichigi, Botești, Botinești, Brănești, Breazova, 
Bucovăţ, Bujor (azi Traian Vuia), Cliciova, Coșava, 
Coșeviţa, Coșteiul de Sus, Crivina, Curtea, Drăgsinești, 
Drinova, Făget, Fărășeșeti, Fârdea, Gladna Română, 
Goizești, Hăuzești, Homojdia, Jupani, Jupânesști, 
Jureşti, Luncani, Margina, Mâtnicu Mic, Nemeșești, 
Pietroasa, Poieni, Pogănești, Povergina, Românești, 
Sărăzani, Săceni, Sintești, Sudriaș, Surducul Mic, 
Susani, Temereșşti, Tomeşti, Zolt şi Zorani. 

În ceea ce priveşte materialul din care erau construite 
bisericile din Făget și satele aparținătoare, dacă în secolul 
al XVIII-lea toate erau construite din lemn, în secolul al 
XIX-lea cele mai multe erau tot din lemn - Făget, Băteşti, 
Bichigi, Jupâneşti și Povergina -, iar două din material 
solid: Făget și Temereşti. 


ie. 

TABEL NR. 28 CONSCRIPŢIUNEA BISERICILOR ORTODOXE RĂSĂRITENE 
ROMANE DIN PROTOPOPIATUL FĂGET PE ANUL 1891% 


Nr. crt. Parohia Descrierea stării bisericii 
Două biserici cu hramul Adormirea Precuratei. Una bătrână în 
1 | Făget stare foarte slabă, una nouă din material foarte bun și în stare foarte 
bună. Sfinţită prin protopopul S. Olariu la 1891. 
Băseşti 
> Una biserică cu hramul Sf. Arhangheli Mihail și Gavril. Sfinţită prin Arh. 
(Begheiu | [iereul] Moise Putnic la anul 1800. 
Mic) 
pa aaa Una biserică de lemn cu hramul Cuv. Parascheva. Slabă. Nu se 
3 | Băteşti ata dai SN A ei 
j ştie când şi prin cine a fost sfinţită. 
= gitinati Una biserică cu hramul Mare Mucenic George, de lemn, în stare 
4 |Bichigi ie ea Sia a ge 
de mijloc. Nu se știe prin cine şi când a fost sfinţită. 
u i Una biserică cu hramul Cuv. Parascheva, în stare slabă. Nu se 
5 | Brănești 


ştie prin cine și când a fost sfinţită. 

Două biserici cu hramul Adormirea Precuratei. Una bătrână în 
6 | Făget stare foarte slabă, una nouă din material foarte bun și în stare foarte 
bună. Sfinţită prin protopopul S. Olariu la 1891. 

Una biserică de lemn, cu hramul Cuv. Paraschiva, slabă. Nu se 
ştie când și prin cine este sfinţită. 

Una biserică de lemn, cu hramul Arch. Mihail şi Gavril, sânţită la 
anul 1782, nu se stie prin cine. Stare suficientă. 

Una biserică din material solid, cu hramul Sfinţii Apostoli Petru 
şi Pavel. Nu se ştie când şi prin cine a fost sfinţită. 


7 | Jupâneşti 


8 | Povergina 


9 | Temereşti 


Bisericile de lemn din Bătești și Povergina 


Cele 9 biserici aveau următoarele hramuri: 
Adormirea Preacuratei: Făget; Sfinţii Arhangheli 
E Mihail și Gavril: Băseşti și Povergina; Sf. Mare Mucenic 
George: Bichigi; Sfinţii Apostoli Petru și Pavel: 
Temereşti; Cuvioasa Paraschiva: Bătești, Brănești și 
Jupânești. 

Într-adevăr, până la sfârşitul secolului al XIX-lea 
şi credincioşii ortodocşi din Făget aveau o biserică 
construită din lemn, ca mai toate bisericile din zonă. 
Pentru că biserica din Făget era, în stare slabă”, Sinodul 
eparhial din Caransebeş le recomanda făgeţenilor 
în 1885 „a-şi ridica un edificiu bisericesc asemenea 
i celorlalte comune vecine”. În anul 1889% sau 1893” 
biserica din lemn a fost vândută parohiei Coşava cu 


44 Ibidem, p. 225-228 

45 „Luminătorul”, an VI, nr. 64 din 5-17 iunie 1885, p. 4. Pentru construirea bisericii s-a constituit în primăvara anului 1885 un comitet 
parohial format din: Atanasie loanovici, președinte; Antoniu Musteţiu, notar și membrii: Dionisie Romaniţă, George Mircu, Dionisie Novac, 
Vichentie Mihuţ, Adam Dobrean, loan Novaconi, Dionisie Lorinţ, Vichentie Cursariu și leremia Vecea. 

46 Arhiva Mitropoliei Banatului, Fond micromonografii, dosar Cronica parohiei Făget întocmită de protopop loan Munteanu. (în conti- 
nuare: AMB, Cronica parohiei Făget...) 

47 loan Cipu, Fragmentarium făgeţean 1733-1920, vol. |. Populaţia..., p. 32 

300 fl. Progadea a fost parcelată și vândută cu 600 fl., iar 
iconostasul a fost donat parohiei Săceni. În acelaşi an a 
început construirea noii biserici de cărămidă de către 
antreprenorul făgețean Bacso Balint, prin contribuţia 


Făget 


benevolă a enoriaşilor, biserică sfinţită în a doua zi de 
Crăciun a anului 1891. Iconostasul a fost realizat din lemn 
sculptat şi aurit de sculptorii Nistor şi losif Busuioc din 
comuna Berlişte în anul 1909, plătindu-se pentru această 
lucrare 1990 coroane. Biserica cu hramul „Adormirea 
Maicii Domnului” a fost pictată în stil baroc, în acelaşi 
an, de pictorul de formaţie academică Virgil Simionescu 
din Lugoj, originar din Gladna Română, lucrarea costând 
7.500 de coroane“, sumă destul de mare, dar justificată 
de valoarea artistului şi a operei realizate. Icoanele de 
pe iconostas au fost pictate pe pânză şi lipite pe lemn. 
Biserica a fost sfinţită în vara anului 1911 de către 
48 AMB, Cronica parohiei Făget... 


Biserica gqreco-orientală română 


episcopul Caransebeșului, dr. Elie Miron Cristea, cu 
ocazia vizitei canonice făcute în zona Făgetului, prima 
vizită canonică făcută de noul episcop în eparhie. 

Episcopul și suita sa au sosit în Făget sâmbătă, 2/15 
iulie, fiind găzduit de protopopul 
Sebastian Olariu, în locuința 
căruia s-a odihnit peste noapte. În 
dimineaţa zilei de duminică,„Prea 
Sfinţia Sa este adus la biserică cu 
litie sub splendidul baldachin 
nou al bisericii din Făget, fiind 
înconjurat de aproape 40 de preoţi 
îmbrăcaţi în odăjdii strălucite 
şi mulţime mare de popor...) 
O procesiune mai frumoasă ca 
acesta abia s'a putut vedea, căci 
un număr așa mare de preoţi rar 
se pot întruni la un loc. Străinii din 
Făget au rămas foarte surprinși la 
această priveliște neașteptată. 
Însuș Prea Sfinţia Sa s'a exprimat, 
Că «aşa succesă procesiune n'a mai 
văzut»"*, 

La sfinţirea bisericii și la 
liturghie au mai participat și 
arhimandritul Filaret Musta, vicar 
episcopesc, protopopul Lugojului, 
dr. George Popovici, asesorul 
și profesorul George Petrescu, 
diaconul dr. Aurel Mihaescu și 
aproape întreaga preoţime din 
protopopiat. „Răspunsurile și 
cântările bisericești le-a executat 
cu dibăcie nou înfiinţatul cor 
mixt al făgeţenilor, care dispune 
de puteri alese și de voci atât de 
curate și distinse, ca un corvechi”, 
lucru remarcat de către episcop. 
Ceremonialul a început în afara 
bisericii: „Făgeţenii au reînviat - 
spre lauda lor - un vechi obicei, 
întrucât întreaga zidirea [sic!] bisericei era înconjurată 
la brâu cu pânză albă și cu lumina de ceară, cari după 
sfințire se dau arhiereului pontificant. Documentele vechi 
păstrează tradiţia, cum arhiereii aveau dela asemenea 
ocazie giguri mari de pânză albă”. 

În cursul liturghiei au fost hirotesiţi citeţii absolvenţi 
de teologie |. Lorinţiu, din Făget și Constantin losof, din 
Bujor (Traian Vuia). În cuvântarea rostită la priceasnă, 
episcopul și-a exprimat bucuria că a putut începe 
vizitele canonice în ţinutul Făgetului și i-a îndemnat pe 
credincioşi să fie buni români, buni ortodocși și cetăţeni 
înzestrați cu cele mai frumoase virtuţi. 

49 „Foaia Diecezană”, an XXVI, 1911, nr. 30 din 24 iulie p. 3. 

Episcopul a sfinţit şi antimisul ce avea următoarea 
inscripţie: 


„CU DARUL PREASF. ȘI DEVIAŢĂ FĂCĂTORULUI DUH 
SFINȚITU-S-A ACEST ANTIMIS DE PREA SFINŢITUL 
DOMN DR. E. M. CRISTEA DREPTCREDINCIOSUL 
EPISCOP ROMÂN AL EPARHIEI CARANSEBEȘULUI. ȘI 
S-A PREDAT SPRE ÎNTREBUINȚARE LA SF. LITURGHII 
BISERII FĂGET CU HRAMUL ADORMIRII MAICII 
DOMNULUI ÎN ANUL DOMNULUI 1911 LUNA IULIE 3” 


După stropirea poporului cu apă și împărţirea 
anafurei, episcopul s-a reîntors în casa protopopului, 
unde a primit, la orele 12, 10 delegaţii: Administraţia şi 
antistia comunală, în frunte cu protopretorele cercual 
L. Sch6nenfeld; Biserica romano-catolică din Făget, 
reprezentată prin protopopul A. Pechtel; Biserica 
israelită; Judecătoria cercuală; Perceptoratul; Erariul 
silvanal; Casina maghiară; Societatea de lectură romano- 
catolică; Avocaţii greco-catolici; Preoţimea tractuală și 
învăţătorimea, care n-au putut veni la biserica din Făget, 
întrucât au slujit în alte biserici. 

După aceste primiri de delegaţii, episcopul a făcut 
vizite „tuturor căpeteniilor preoţeşti şi lumeşti din Făget”, 
iar la orele 14 a fost prezent la banchetul organizat în 
onoarea sa, la care au participat peste 200 de persoane. 
După masă, a avutloco petrecere populară în păduricea 
din „Dealul Popii”, dar din cauza ploii, episcopul n-a mai 
participat la această petrecere=. 

A doua zi, luni 4/17 iulie, a început vizita cononică prin 
protopopiatul Făget, episcopul Miron Cristea fiind însoţit 
de protopopul Sebastian Olariu, asesorul şi profesorul 
de rituale Gh. Petrescu, diaconul Dr. Aurel Mihăescu, 
diaconul Pavel Magdescu şi secretarul conzistorial Dr. 
Cornel Cornean. În afară de aceşti oficiali, pe parcurs li 
s-au ataşat personalități cunoscute în zona Făgetului: dr. 
Petru Groza și fratele său, fiii preotului din Coşteiu Mare, 
dr. George Gârda, cu fiii protopopului S. Olariu, avocatul 
făgeţean dr. Octavian Popescu, Dionisie Feneşiu etc. 

Programul vizitelor a fost încărcat: luni, 4/17 iulie, 
parohiile Temereşti, Sinteşti, Margina şi Nemeşeşti; marţi, 
5/18 iulie, parohiile Coşteiu (de Sus), Coşava, Coşeviţas!, 
filia Homojdia şi Curtea; miercuri, 6/19 iulie, parohiile 
Pietroasa, Crivina, Poeni, Fărăşeşti; joi, 7/20 iulie, Luncani, 
Temereşti, Româneşti cu Goizeşti, Breazova*3; vineri, 8/21 
iulie: Băteşti, Jupâneşti, Bichigi (unde au venit credincioşii 
din Povergina) şi Băseşti (Begheiul Mic); sâmbătă, 9/22 
iulie, parohiile Mâtnicu Mic, Fârdia, Gladna Montană, 


50 Ibidem, p. 3-4. 

51 Ibidem, nr.31, p.4-6. 
52 Ibidem, nr.33, p. 1-6. 
53 Ibidem, nr.33, p. 3-5. 


Gladna Română, unde au venit şi credincioşii din Zolt şi 
mulţi străini aflaţi la odihnă**. 

Toamna, în luna octombrie, episcopul vizitează alte 
parohii ale protopopiatului Făget: duminică, 2/15 
octombrie: sfinţirea bisericii din Cliciova; luni, 3/16 
octombrie, parohiile Pogăneşti, Sărăzani, Bârna; marţi, 
4/17 octombrie, parohiile Jureşti cu filia Boteşti, Drinova, 
Săceni; miercuri, 5/18 octombrie, Bucovăţ; joi, 6/19 
octombrie, Susani, Sudriaş cu filia Jupani, Bujor (Traian 
Vuia); vineri, 7/20 octombrie, Povergina*; sâmbătă, 8/21 
octombrie, Surducu Mic, Botineşti, iar duminică, 9/22 
octombrie, slujbă religioasă la Făget. 

În același an, curtea bisericii a fost împrejmuită cu un 
gard de zid şi fier ce a costat 3930 de coronae. Biserica 
a avut patru clopote, dar în timpul Primului Război 
Mondial trei au fost rechiziţionate. De aceea, în anul 1922 
s-au comandat de la firma lui Antoniu Novotni fiul încă 
trei clopote în greutate totală de 911 kg. Cel mare avea 
următoarea inscripţie: „Acest clopot s-a făcut şi dăruit 
Sf. Biserici în anul 1922, din partea credincioşilor români 
din Făget, ca prinos al dezrobirii neamului românesc, 
sub domnia gloriosului rege Ferdinand, fiind episcop dr. 
Traian Bădescu, iar protoprezbiter Sebastian Olariu”. 

Dacă dr.losif Traian Badescu, episcop al Caransebeşului, 
după alegerea lui Miron Cristea ca Mitropolit-Primat 
al Bisericii Ortodoxe Române (19 decembrie 1919/1 
ianuarie 1920), a supravegheat de la distanţă activitatea 
protopopiatului Făget, episcopul Vasile Lăzărescu a făcut 
două vizite canonice în protopopiat, în 20-22 iulie 1934 
şi 29-30 august 1936. 

La 20 iulie 1934, episcopul Vasile Lăzărescu a oficiat 
Sfânta Liturghie în aer liber la mănăstirea,„Izvorul Miron” 
de la Românești („Balta Caldă”), întrucât era hramul 
bisericii. În după amiaza aceleiași zile a vizitat parohia 
Margina, Înaltul ierarh oficiind vecernia, iar seara, fiind 
găzduit la protopopul Sebastian Olariu, a fost plăcut 
surprins de „serenada” pe care i-au organizat-o corul 
şi credincioșii din Făget. A doua zi, sâmbătă 21 iulie, 
a efectuat o vizită arhierească la Fârdea și la Sărăzani, 
iar duminică 22 iulie 1934 a oficiat Sfânta Liturghie 
arhierească la Făget. 

În cea de-a doua vizită canonică, 29-30 august 1936, 
episcopul Vasile Lăzărescu a sfinţit biserica din Bichigi, în 
sobor de 2 protopopi, 10 preoţi şi 1 diacon. La priceasnă, 
i-a lăudă pe bichigeni pentru efortul depus ca să înalțe 
biserica, dar totodată i-a îndeamnat s-o frecventeze, 

54 Ibidem, nr.34, p.2-5. 

55 Ibidem, nr. 43, 44 și 46 

56 La Povergina a donat 200 cor. pentru construirea unui nou 
edificiu de şcoală și 100 cor. la un fond pentru zidirea unei noi biserici 
și a îndemnat poporul să contribuie şi el la sporirea acestui fond. 

57 AMB, Cronica parohiei Făget... 

58 lonel Popescu, Constantin Brătescu, Patriarhul Miron Cristea, 
ierarh providențial al naţiunii române. Cuvântări, Timișoara, Edit. Învi- 


erea, 2009, p. 75 
59 Bujor Păcurar, loan Cipu, Dumitru Tomoni,op. cit., p. 424-425 

pentru că parohia este contaminată de sectarism. A 
doua zi, duminică 30 august, episcopul s-a deplasat la 
Zolt, pentru a sfinţii noua biserică, răspunsurile liturgice 
fiind date de corul „Ion Vidu” din Lugoj. În după-amiaza 
aceleiaşi zile, episcopul s-a deplasat la Băteşti, sfinţind 
crucile care urmau a fi puse pe cele trei turnuri ale 
bisericii aflată în construcţie“?. 

În afara acestor vizite canonice, episcopul Vasile 
Lazarescu a revenit în protopopiatul Făget în anul 1937, 
când a sfinţit noua biserică din Curtea la 3 octombrie“! 
şi în anul 1938, când a târnosit la 8 septembrie nou 
construita biserică din Margina, înălţată la îndemnul 
aceluiaşi ierarh. 

Din 1865 şi până în anul 1948 protopopiatul Făget 
a aparţinut Episcopiei Caransebeșului, iar din 1948 și 
până în prezent aparţine Arhiepiscopiei Timişoarei şi 
Mitropoliei Banatului. 

Mitropolitul Vasile a continuat vizitele făcute în 
perioada când se afla în fruntea episcopiei Caransebeşului, 
vizitând mai 
multe parohii din 
protopopiatul 
Făgetului: Mănăștiur 
(16 septembrie 1951), 
Săceni (23 septembrie 
1951), Răchita (25 mai 
1952), Leucușeşti (27 
iulie 1952), Sudriaş- 
Jupani (4 iulie 1954), 
Remetea-Luncă (12 
septembrie 1954), 
Gladna Română (18 
septembrie 1955), 
Tomești (13 iulie 
1958), Hăuzești (21 
septembrie 1958) şi 
Cladova (9 octombrie 
1960). 

În timpul păstoririi mitropolitului dr. Nicolae 
Corneanu (1962-2014), vizitele canonice s-au înmulțit, 
puţine fiind parohiile unde pașii înaltului și blândului 
ierarh să nu fi călcat. Aproape în fiecare localitate 
s-au sfinţit lăcașuri noi sau picturi la cele construite 
înainte de anul 1962. Chipul blândului ierarh a 
rămas imortalizat în multe biserici, spre amintirea 
emoţionantelor întâlniri pe care le-a avut cu enoriașii 
în lunga-i păstorire. Pe lângă bisericile nou construite 
şi cele pictate, trebuie amintite şi cele 19 case parohiale 
ridicate sau cumpărate în această perioadă în parohiile 
protopopiatului, pentru a oferi preoţilor posibilitatea de 


60 Ibidem, p. 425-426 

61 "Foaia Diecezană”, an. LIII, 1937, nr.41, p.3. 

62 Napoleon Ceauşescu, op.cit. vol. IV, p. 80-99 

63 Mitropolitul dr. Vasile Lazarescu al Banatului (1947-1961) — 70 
de ani de la întronizare, Timişoara, Edit. Partoș, 2017, p. 77-136 


a locui în mijlocul credincioşilor. La 29 noiembrie 1996, 
mitropolitul Nicolae Corneanu a inaugurat noul sediu al 
Protopopiatului Făget şi a dezvelelit bustul protopopului 
Sebastian Olariu. Din încredințarea Înaltpreasfinţiei Sale, 
la 28 septembrie 2001, PS. Lucian Lugojanul, episcop- 
vicar al Arhiepiscopiei Timișoarei a pus piatra de temelie 
la noua biserică a Parohiei „Înălţarea Domnului” (Făget 
|). Construcţia bisericii a început la 15 septembrie 2003. 

Despre cei peste 54 ani de slujire arhierească, din care 
mai bine de 52 ca mitropolit şi arhiepiscop al Timişoarei 
vorbesc și pisaniile din bisericile pe care le-a sfiţit şi, nu 
în ultimul rând, sutele de cărţi, studii și articole care au 
oferit și credincioșilor din protopopiatul Făget șansa 
de a cunoaște tainele credinţei și vieţii puse în slujba 
Creatorului. 

Pe aceleași coordonate a început și păstorirea 
Înaltpreasfinţitul loan Selejan, ales de către Sfântul Sinod 
al Bisericii Ortodoxe Române Arhiepiscop al Timişoarei şi 
Mitropolit al Banatului, în 16 decembrie 2014. În ziua de 
27 decembrie 2014, 
în parohia Coşeviţa, 
la graniţa cu judeţul 
Hunedoara, preoţii 
protopopiatului 
Făget, în frunte 
cu protopopul lor, 
Bujor Păcurar, au 
ieşit să-şi întâmpine 
ierarhul venit din 
părţile Harghitei 
şi Covasnei. Pe 
lângă cele 13 vizite 
arhierești făcute în 
protopopiat în anul 
2015 şi 15 în 2016, 
înaltul ierarh a 
sprijinit numeroase 
proiecte sociale şi 
culturale, inclusiv tipărirea și lansare primei monografii 
a protopopiatului Făgets. La 3 iulie 2016, Î.PS. loan al 
Banatului a oficiat o slujbă de binecuvântare cu ocazia 
primei Liturghii ţinute în noua biserică nefinalizată în 
totalitate. 

În anul 1968, odată cu desfiinţarea raionului Făget 
s-a desființat și protopopiatul, cu consecinţe negative 
asupra vieții religioase din zona Făgetului, parohiile fiind 
arondate protopopiatului Lugoj. Din fericire, la scurttimp 
s-a revenit asupra deciziei și din 1977 Protopopiatul 
Ortodox Român Făget și-a reluat activitatea, fapt 
consemnat și de revista „Mitropolia Banatului”s€. 


64 Bujor Păcurar, loan Cipu, Dumitru Tomoni, op. cit., p. 453 

65 Ibidem, p. 458-460 

66 „Cu data de 1 iulie 1977 a fost reînfiinţat protopopiatul Făget, 
cu sediul la Făget, desfiinţat prin rearondarea parohiilor din 1 martie 
1968 şi trecerea lor la protopopiatul Lugoj... Observându-se însă 

De la despărţirea ierarhică (1865) şi până în prezent, 
la conducerea protopopiatului s-au succedat următorii 
protopopi: Atanasie loanovici (1861-1886), George 
Popovici (1886-1888), paroh în Cliciova şi administrator 
protopopesc, Sebastian Olariu (1888-1939), loan 
Munteanu (1940-1952), lulian Oprişoni (1952-1968), Doru 
Milostean (1977-1998) și Bujor Păcurar (1998-prezent). 

Dacă protopopul Atanasie loanovici a avut o 
mediatizare negativă, așa cum am văzut în paginile 
precedente, la fel de mediatizat a fost şi protopopul 
Sebastian Olariu, a cărui 
prestație însă, aşa cum 
vom vedea într-un alt 
capitol, s-a situat la 
polul opus. Venind în 
anul 1888 la conducerea 
protopopiatului, 
Sebastian Olariu s-a 
identificat cu interesele 
şi aspiraţiile enoriaşilor, 
fiind în acelaşi timp 
slujitor al bisericii, cărturar 
şi luptător naţional, 
îmbinând cultura cu 
pragmatismul. A răspuns 
cu succes imperativelor 
momentului istoric, fiind 
printre fruntaşii luptei 
naţionale din Banat, 
punând bazele unor 
instituţii reprezentative 
pentru întreaga zonă a 
Făgetului. La 3 mai 1910 
a participat la instalarea 
în scaunul episcopal 
a noului episcop al 
Caransebeşului, Miron 
Cristea, viitorul patriarh 
al României Mari, cu 
care va întreţine o relaţie 
de suflet, spre binele 
locuitorilor din zonă”. În 


oarecare greutate în administrarea protopopiatului Lugoj, datorită 
întinderii sale, precum şi distanţei mari dintre parohiile marginale şi 
sediul protopopiatului, ceea ce a făcut ca și îndrumarea preoților și 
credincioşilor să fie tot mai dificilă de realizat. Pe de altă parte, 
mutaţiile care au vut loc în parohii în ultimii ani şi schimbul structu- 
rii parohiilor, situaţie aparte ce o prezintă zona Făgetului şi necesi- 
tatea îmbunătățirii activităţii pastorale a preoţilor, s-a procedat la 
reînființarea protopopiatului Făget”. („Mitropolia Banatului”, an. XXVII, 
1977, nr. 7-9, p. 608-609) 

67 lon Rusu Abrudeanu, Miron Cristea. Omul și faptele. vol. |, Bucu- 
rești, Edit. Cartea românescă, 1929, p.176 și următoarele 


acţiunile întreprinse se va călăuzi după îndemnul plin 
de înţelepciune al celui care a fost primul patriarh al 
României:„minte, minte, adică cultură şi muncă înteţită, 
mărită nație românească, dacă vrei să te ridici din somnul 
cel de moarte la un viitor mai bun”. 

În aceeaşi perioadă, la Parohia „Adormirea Maicii 
Domnului” din Făget au slujit următorii preoţi: Atanasie 
loanovici (1863-1886), Samson Petric (1887-1888), 
administrator parohial, Sebastian Olariu (1888-1939), 
George Popovici (1890-1892), „preot disponibil”s?, 
Inocențiu Bogdan 
(1893-1919), capelan 
protopresbiteral”%, Miron 
Petric (1928-1931), preot 
capelan, loan Munteanu 
(1932-1939) preot capelan 
și (1940-1973) preot paroh, 
lulian Oprişoni (1973-1998), 
Doru  Milostean  (1977- 
2013), loan Busuioc (1998- 
2001), Victor Vodă (martie- 
aprilie 2001), loan Jurj 
(2001-2010), Bujor Păcurar 
(2002-2010) şi Cristian 
Farcaș (2013- prezent). 

La 30 iunie 2010, prin 


„ hotărârea Consiliului 
i Eparhial al Arhiepiscopiei 
Timișoarei s-a hotărât 
înfiinţarea parohiei 
„Adormirea Maicii 


Domnului” (Făget II), prin 
desprinderea de parohia 
„Înălţarea Domnului” 
(Făget 1), începând cu data 
de 1 august 2010”!. Parohia 
„Înălţarea Domnului” - la 
care slujesc preoţii: loan 
Jurj (2010-prezent) și Bujor 
Păcurar (2010-prezent) - 
avea 490 de familii și 1560 
de credincioși, iar parohia 
„Adormirea Maicii Domnului” avea 345 de familii și 1050 
de credincioși. Cimitirul și casa parohială au rămas bunuri 
comune ale celor două parohii. 


68 Ibidem, p.164 

69 loan Cipu, Fragmentarium făgețean 1733-1920, vol. |. 
Populaţia...,p. 28 

70 Ibidem 

71 Arhiva Protopoiatului Ortodox Român Făget, Fond 
Corespondenţă, dosar Bisericesc, mai-august 2010 (nepaginat). 

CAMIL PETRESCU ÎN BANAT: 
COLABORATOR LA ZIARELE 
„BANATUL' 

ŞI „BANATUL ROMÂNESC” 


20 de ani avea Camil Petrescu când a început să 
publice articole în „Facla” perioadă de pionierat când, 
sub pseudonimul Raul D., se remarcă prin rafinament 
şi stil și prin galanteria cu care elogia femeia pentru 
care făcuse un adevărat cult. Remarcabile în acest sens 
sunt articolele „Femeile și fetele de azi”??, „Pălăriile 
lor”73, „Nimfele grădinilor”. Patru ani mai târziu, în 


72 „Facla”, Anul V, nr.113, 31 ianuarie 1914 
73 Idem, Anul V, nr.126, 13 februarie 1914 
74 ldem, Anul V, nr.136, 23 februarie 1914 


Dr. FLORIN-CORNELIU POPOVICI 


1919, ucenicit și călit în focul luptei (între 1916 și 1918 
participă la Primul Război Mondial în calitate de ofiţer, 
combatant în linia întâi, când este și rănit, experiență 
traumatică consemnată ulterior în celebrul roman Ultima 
noapte de dragoste, întâia noapte de război), îl regăsim 
în Banat, ca profesor suplinitor de limba română la 
je ala superioară de comerţ, apoi la Liceul comercial de 
băieţi. Este anul în care, în paralel cu activitatea 
didactică, devine colaborator la ziarele „Banatul” 
și „Banatul românesc”, ocazie cu care se va 
| implica activ în destinul acestui greu încercat 
colț de ţară, preponderente fiind luările sale de 
poziţie în chestiunile politice ale momentului, 
dar, deloc de neglijat, și în probleme culturale, 
sociale, administrative. Florica Ichim, autoarea 
ediţiei, prefeței și a notelor la Camil Petrescu. 
Publicistica”, în baza căreia mi-am structurat 
lucrarea de faţă, aduce o binevenită lămurire în 
cazul activităţii publicistice a lui Camil Petrescu: 
„<<Banatul>> a apărut întâi la București, 
ca <<ziar de luptă al pribegilor bănăţeni>>, 
editat <<sub conducerea unui comitet>> 
la 24 ianuarie 1919, avându-l ca redactor pe 
Cassian R. Munteanu. Se va muta la Lugoj, apoi 
la Timișoara, la 10 august 1919. De la 17 aprilie 
apăruse ca director Avram Imbroane. 

Deși avea întâietatea titlului, pentru că la 
Timișoara mai apărea un ziar <<Banatul>> 
(ziar oficios al Consiliului Dirigent Român), de 
la nr.78, din 23 octombrie, <<Banatul>> devine 
<<Banatul românesc>> și apare până în 1925. 

Camil Petrescu lucrează ca redactor-șef 
din 17 mai 1919 până în 19 mai 1920, când 


75 Camil Petrescu. Publicistica, București, Editura Minerva, vol.I, 


1984, Note. 

demisionează, nefiind de acord cu politica dusă de 
Avram Imbroane” 

„Sub români”'Seste titlul articolului cu care debutează 
Camil Petrescu în „Banatul”, un veritabil apel la dezrobire 
adresat conaţionalilor săi. Camil Petrescu adoptă stilul 
incisiv, centrat pe marile teme ale momentului când 
înțelege cum se cuvine că rolul elitei din care face parte 
este de purtătoare de lance, portavoce a năzuinţelor 
celor mulţi şi că momentul istoric cerea imperios 
implicarea activă în destinul ţării proaspăt întregite după 
momentul de grație 1 decembrie 1918. Camil Petrescu 
a fost un fervent susţinător al românismului, un patriot 
de nădejde, pentru care iubirea de moșie și de neam nu 
sunt simple cuvinte goale. El simte românește, trăiește 
românismul la cote înalte, lucru observabil și în descrierile 
(şi aici e prezentă amprenta talentatului narator și scriitor 
Camil Petrescu) locurilor pe care le vizitează și al căror 
puls social îl ia, familiarizându-se cu atributele realităţii 
din teren. „Scrisori din Sibiu”, de pildă, se remarcă prin 
tonul cald, accesibil, nostalgic al relatării, declanșat 
de fascinația pe care Sibiul o exercită asupra tânărului 
provenit din Regat, expansiunea orașului, migrațiile 
sociale, cosmopolitismul, politica la colţ de stradă, din 
cafenele, restaurante și frizerii, aglomeraţia şi circulația 
din oraș, promenada, între care se disting doamnele și 
ofițerii, sărbătorirea cu fast a zilei naţionale (10 mai), 
conglomeratul etnic al fostei capitale a Transilvaniei 
între anii 1692-1791, respectiv 1849-1865, scumpetea 
din Sibiu ce rivalizează cu cea din București: „Ardelenii 
discută cu energie. Sunt temperamente.”* Atent la 
mișcările politice ale momentului, Camil Petrescu 
observă lipsa de coagulare a opoziţiei şi felul în care 
ţărăniştii sunt combătuţi de socialiștii de la „Adevărul”. 
În baza relatărilor martorului ocular Camil Petrescu 
(care citează din presa locală germană și inventariază 
publicaţiile care apar acolo), putem să ne construim 
o panoramă a vremurilor de-atunci, fiind părtași la un 
crâmpei de istorie. Nu scapă consemnării nici patima 
politică, chestiunea Banatului fiind intens dezbătută în 
Sibiu, fie de sibienii autenticii, fie de bănăţeni refugiaţi în 
zonă. Graţie relatărilor lui Camil Petrescu şi a circulaţiei 
extinse a ziarului „Banatul, Sibiul și Ardealul întreg sunt 
conectate la cele ce se întâmplă în Lugoj, Timișoara, 
Caransebeș şi împrejurimi. 

Articolele lui Camil Petrescu din „Banatul”și „Banatul 
românesc” diferă ca întindere și consistenţă (în funcţie 
de subiectul ales de autor), fapt ce denotă, pe lângă 
prezenţa sa constantă în paginile ziarelor, că nu avea la 
dispoziție un spaţiu tipografic strict delimitat, libertatea 
de exprimare fiind totală. În afara numelui său real cu 
care semnează (nume întreg sau inițialele C.P,), articolele 


76 „Banatul” Anul |, nr.18, 21 mai 1919. 
77 „Banatul, Anul |, nr.18, 21 mai 1919 

sale fie poartă pseudonime (Grămătic, Gram., Milu&Can., 
G., Petrescu, C. Petrescu, Gr., Arcadius, Rap.), fie sunt 
nesemnate, însă întotdeauna asumate, stilul său fiind 
unul inconfundabil. Există situaţii în care articolele lui 
Camil Petrescu sunt scrise sub forma unor „pastile””*, a 
unor situaţii de viață ce îi au ca protagonişti pe români, 
dar şi pe străinii din lumea largă. Din ele se degajă 
anecdoticul, pilda. 

Cum în 1919 sunt încă vii ecourile răsunătoarei uniri 
de la 1 decembrie 1918, Camil Petrescu poartă un imens 
respect regelui și reginei, autorii morali ai României Mari, 
suverana fiind caracterizată în stilul galant: „bucuria 
minunatei noastre regine, a celei mai femei dintre regine 
şi a celei mai regine dintre femei."8 

Camil Petrescu este sensibil și la fenomenul cultural 
din care face parte. Precum un seismograf, înregistrează 
fiecare manifestare culturală care contează, accentul 
fiind pus în acele timpuri pe elementul patriotic. La 
fel de priceput în arta scrisului, el exersează admirativ 
şi atunci când scrie cronici de teatru sau muzicale, 
comentând la modul profesionist prestaţia pe scenă a 
prestigioaselor trupe din Capitală (și aici Teatrul Naţional 
are o bună reprezentativitate) sau a muzicienilor de 
talie. Emblematic pentru Banat rămâne corul Vidu: 
„Cântecele corului Vidu sunt pline de vioiciune și de 
graţie”&! Astfel, cronicile camilpetresciene, pe lângă 
calitatea materialului scriptic elaborat, sunt importante 
şi din punctul de vedere al amploarei actului cultural 
desfășurat în Banatul acelor vremuri. 

Lui Camil Petrescu îi datorăm și materialele 
prezentate secvențial în „Banatul”și „Banatul românesc”. 
Scriitorul dublat de jurnalistul de mare talent observă, 
notează, compară, creionează portrete, scoate în 
evidenţă, elogiază, dar și critică, informează pertinent. 
Evenimentele (mondene sau nu) la care ia parte sunt 
relatate punct cu punct, astfel încât consemnările sale 
sunt așteptate cu nerăbdare, număr de număr, de 
către cititorii săi fideli. Când vorbește despre teatru (el 
însuși fiind creator de dramă), o face la modul empatic, 
elogios. Fie că e vorba de primirea triumfătoare a 
Teatrului Naţional în gara din Lugoj sau Timișoara (la 
care toată crema urbei este prezentă -cronica high 
life-ului), fie de piesele puse-n scenă (predilect cu 
tematică istorică) sau de prestigiul actorilor care le 
interpretează, din relatările lui Camil Petrescu (care 
produc emoție la cititorul de-atunci şi de-acum) se 
degajă știința detaliului și ochiul profesionistului care 
vede întotdeauna și dincolo de aparenţe. În paralel, 
deloc de neglijat, există un public educat în Banat (cu 
gusturi culturale elevate), capabil să digere calitatea 

actului cultural în ansamblu, fapt datorat, într-o mare 
măsură, învecinării cu Europa, cosmopolitismului, 
amestecului armonios de etnii și influențelor străine 
receptate de Banat de-a lungul istoriei. Organizarea 
informaţiei, felul în care aceasta ajunge la cititor, fac 
din Camil Petrescu un jurnalist redutabil. Scrisul său 
se caracterizează prin continuitate. Manifestările de 
românism şi de românitate sunt consemnate de Camil 
Petrescu acribic („„simţirea românească”), îndeosebi 
elementele cu specific bănăţean, de unde și caracterul de 
unicitate şi de originalitate al regiunii geografice supuse 
analizei. În privinţa fenomenului cultural din Banat, 
un loc aparte în articolele lui Camil Petrescu îl ocupă 
corurile sătești conduse de preoţi, prezenţa ţăranilor 
bănăţeni la matineuri, felul cum actul cultural ajunge 
la și e perceput de popor etc.: „Arta aici e în funcţiune. 
Nu poţi să ştii de unde emoția patriotică devine emoție 
artistică'* Elogiind artiştii şi publicul entuziast avid de 
cultură, notând impresiile celor care ajung să viziteze 
Banatul și să se umple de frumuseţea acestuia (de pildă, 
Zaharia Bârsan, „[...] nu-s români ca bănăţenii”*), luând 
parte la emoția momentului, Camil Petrescu aduce 
mari servicii acestui colț de ţară, zonă de emergenţă 
culturală, de care se simte atașat organic: „Dacă n-ar 
fi decât marele respect datorat preoţilor aici și spiritul 
mai puţin romantic şi aventurier decât în Regat, și tot 
ar fi de înregistrat oarecare disonanţe.'& La Timişoara, 
Lugoj, Oraviţa şi Caransebeș, dacă e să avem în vedere 
doar orașele-reper, actul cultural depășește adesea 
granițele culturalului, basculând înspre manifestația 
artistică de anvergură, ceea ce presupune aderarea la o 
cauză comună. Pentru Camil Petrescu, puternic ancorat 
în realitatea socială, politică și culturală a vremurilor 
în care trăieşte, experiența bănăţeană este una de 
bun augur, fapt ce conduce la lărgirea orizonturilor 
cunoaşterii. În postura de iscusit şi complex gazetar, 
Camil Petrescu girează Banatul, se legitimează prin el, 
confirmă Mittel Europa, cultura care unește, clădește 
și întinde punți. După cum lesne se poate observa din 
cronicile sale teatrale sau muzicale, în anii respectivi nu 
exista încă o animozitate culturală (sau de altă natură) 
între „Centru” și „provincie', fapt datorat și recentei ieșiri 
a României întregite din Marele Război: „Dacă cineva s-a 
îndoit asupra tăriei cu care un popor întreg vrea Banatul, 
nu a avut decât să audă furtuna pe care a dezlănţuit-o 
declamaţia d-nei Bârsan și măreața manifestaţie pentru 
artiştii români.'* 

Camil Petrescu alocă o atenţie aparte consemnării 
itinerariilor bănăţene pe care le întreprinde, atent la tot 
ce se întâmplă în jurul său. Episodicul Prin sate bănăţene 
e o adevărată saga, radiografie a provinciei sud-vestice 
a României, dar și o valoroasă sursă de inspirație pentru 
scriitorul Camil Petrescu. De exemplu, vizitele făcute în 
satele din preajma Lugojului se constituie în adevărate 
surse documentare, dar și în momente de referință 
pentru gazetar: „Scriitorul acestor rânduri avu prilejul 
întâia oară să vază un sat bănăţean.[...] 

Nespus de bucuros i-a fost deci prilejul de a-i 
cunoaşte la ei acasă pe acești fruntași între țăranii români 
de pretutindeni.[...] Pământ lucrat palmă cu palmă cu 
pricepere și dragoste de cei care l-au iubit atât de mult, 
l-au avut atât de puţin. 

Ici și colo, vite mari, de rasă aleasă, înseamnă pete 
roşii pe verdele câmpului. Ele mărturisesc o bună stare, 
neobișnuită la ţăranii noștri de pretutindeni, atât de 
bătuţi de toate nevoile, urgisiți de oameni și parcă şi 
de Dumnezeu. Or se știe lămurit că forța economică a 
unui popor aproape hotărăște de forţa lui culturală și 
națională” Nu este uitat nici portul popular bănățean și 
nici cultul locuitorilor satelor de la munte și pustă pentru 
muzică și folclor. O schimbare de ton și de atitudine din 
partea lui Camil Petrescu se constată atunci când se 
ridică vehement împotriva asupririi maghiare: „A refuza 
unui popor drepturile politice e o crimă, dara refuza unui 
popor, pe care îl ţii în lanţuri, pâinea cea de toate zilele 
întrece orice ticăloșie."88 

Stilul afectiv (chestiunea vibrantului patriotism, 
fascinația pe care o exercită întreaga regiune a Banatului 
- străbătută de ziarist de la un capăt la celălalt, de unde și 
relatările sale de călătorie, în care satul bănăţean ocupă 
un loc aparte -, ce diferă fundamental ca stil de viață şi 
mentalitate față de Regat - a se vedea influenţa crucială 
şi deschiderea Banatului spre Europa) se împletește cu 
relatarea obiectivă. Legat de aceasta, Camil Petrescu a 
fost unul dintre cei mai însufleţiți susținători ai Banatului, 
unul dintre cei mai mari susţinători pe care i-a avut 
vreodată această parte de ţară. Afinităţile lui Camil 
Petrescu pentru Banat, identificarea sa cu binecunoscuta 
cauză a bănăţenilor sunt determinate pe de-o parte 
de complexitatea Banatului (culturală, etnică etc.), pe 
de alta, de istoria de cele mai multe ori neprietenă cu 
Banatul, dar care a lăsat urme adânci. 

Tendinţa lui Camil Petrescu de a cuprinde cât mai 
multe dintre problemele care privesc Banatul este una 
întregitoare. De la situaţia internă, gazetarul radiografiază 
cele ce se petrec în afara fruntariilor ţării și care privesc 
România. Conferinţa de Pace de la Paris, condiţiile 
nedemne impuse României sunt aduse la cunoștința 
publicului cititor și intens dezbătute. Camil Petrescu 

consemnează reacţia puterii vizavi de acest fapt istoric, 
dar şi a opoziţiei: „În ordine cronologică vom insera 
faptele din cursul ultimei săptămâni, pentru ca înșiși 
cititorii Banatului să judece în cunoștință de cauză" 

În plan local, regional, Camil Petrescu susţine 
necondiționat țărănimea cu al cărei destin zbuciumat se 
identifică. El este cel care cere necesitatea constituirii unui 
„comisariat [...] cu sediul în Timișoara”%, după modelul 
celui deja creat în Munţii Apuseni care să reglementeze 
şi să garanteze dreptul la pășunat. 

În același spirit incisiv-combativ, Camil Petrescu, 
cel înzestrat cu o veritabilă conștiință civică, atacă 
virulent toate derapajele care intervin în și perturbă 
viața comunitară. Specula din Lugoj este adusă-n fața 
autorităților, dar şi a publicului larg: „Suntem jefuiţi 
aici în Lugoj ca la drumul mare. Noi cerem stăruitor 
autorităților să-și facă datoria și le promitem concursul 
ca să facem odată haita de speculanţi să priceapă că 
nu sunt aici într-un codru fără stăpân.” Sunt probleme 
fundamentale curente care interesează populaţia, iar 
sesizarea acestora e pe deplin legitimă. 

Nu este uitată nici problema educaţiei, chestiune în 
care Camil Petrescu se distinge printr-o atitudine 
de susținere fermă a limbii române ca limbă de predare 
în şcoli și în licee, fapt indisolubil legat de identitatea 
națională. Din nou, Camil Petrescu vorbeşte în cunoștință 
de cauză, la rându-i profesor. Când interesul naţional o 
cere, gazetarul intră în polemici chiar și cu învăţaţi ai 
vremii. Notorie este disputa cu dr. Bârlea care pleda în 
favoarea menţinerii limbii maghiare ca limbă de predare 
în Liceul „C. Brediceanu”din Lugoj, alături de cea română: 
„Statului român îi incumbă însă datoria să numească de 
urgenţă buni profesori de limba română, care să ţină 
cursuri publice, gratuite, pentru toată populaţia care cere 
acest lucru şi care plăteşte dări de stat pentru asta-%, sau 
„[...] pentru români, liceu românesc, cât mai românesc 
şi numai românesc'*Contemporan cu Marea Istorie 
care se scrie sub ochii săi, Camil Petrescu este martor la 
intrarea trupelor române în Banat, fapt care-l determină 
să adere entuziast și înflăcărat la eveniment și să elogieze 
soldatul român într-un articol vibrant patriotic: „22 iulie. 
De-a lungul şoselelor bocancii soldatului român ridică 
nori de pulbere liberă, din pământul robit al Banatului. 
În sunetele muzicilor, în uralele mulţimii, sub ploaia de 
flori, ei intră astăzi în ţinuturile visurilor lor şi ale noastre. 

Au năvălit drumurile Banatului și parcă s-au pus codrii 
în mișcare. Ochii celor ce de peste o mie de ani așteaptă 
sub genunchiul barbar sunt astăzi numai flăcări, căci 

sălbăticia strigătelor de bucurie e făurită din toată ura 
celor zece veacuri. 

Cei care au ieșit cu mic, cu mare de-alungul drumurilor 
n-au văzut nicicând armate româneşti. De aceea vor să-și 
umple ochii de priveliștea rară. 

Căci alături de soldaţii cu uniformă cenușie, cu ranițele 
grele și arme cu repetiție, calcă umbrele celor care luptară 
cu pieptul gol, cu ghioaga și coasa, șapte sute de ani de-a 
lungul Dunării și Nistrului. Cei care muriră la Podul Înalt, 
la Rovine, la Călugăreni și la Plevna vin și ei la marele 
banchet postum. 

Căci <<azi e ziua triumfală>> și cei care vin sunt 
purtătorii de steaguri ai unui vis împlinit. 

Sunt frumoși astăzi sub ploaia de raze care dau luciri 
lamelor de baionetă. Dar noi i-am văzut și mai frumoși. 
Cândva pe drumurile Focșanilor, într-un amurg ploios 
şi rece de decembrie 1916, când câmpurile dezolate 
ale Munteniei rămâneau sub orizont departe în urma 
noastră, ne-am dat în șanțurile șoselei pline de gropi şi 
de băltoace, ca să treacă o coloană decimată și sleită de 
lupte și marșuri. Au trecut pe dinaintea noastră soldaţi 
în uniforme zdrenţuite și cu picioarele goale în noroiul 
rece, unii acoperiţi de răni: au trecut tunuri trase numai 
de câte trei cai slabi ca niște schelete. Cineva a întrebat, 
şi ca un fior s-a lăţit printre noi vestea: sunt oltenii."% 

Tot de cuceritori, de astă data de suflete, este vorba în 
articolele în care Camil Petrescu consemnează prezenţa, 
în Banat, a artiștilor din marile teatre bucureștene. Astfel, 
„[...] cele două culmi ale sufletului românesc: armata 
şi arta”%îşi dau întâlnire simbolică în Banat: „ostașii 
regelui şi ostașii frumosului. Îi vom sărbători laolaltă”% 
Prezenţa unor nume de prim rang ale scenei românești 
(lon Manolescu, Constantin Nottara, Fotino ș.a.) pe 
meleagurile bănăţene arată că, indiscutabil, Banatul 
acelor vremuri era considerat un însemnat pol cultural 
ce impunea moda. Punerea în operă cu preponderență a 
pieselor româneşti cu substrat istoric a contribuit decisiv 
la coagularea conștiinței de neam şi ţară. Relatările 
de acest tip, apelul la sprijinirea constantă a artiștilor 
români, au menirea de a consemna calendarul cultural 
al Banatului, frecvenţa și diversitatea actelor culturale 
din această eclectică parte de ţară. 

De o importanţă aparte pentru urbea de pe Bega 
sunt consemnările de călătorie ale lui Camil Petrescu 
la Timişoara, ajungerea și șederea lui aici, contactul cu 
capitala regiunii, în care stilul gazetăresc se împletește 
armonios cu stilul romanesc. E un remember necesar, cu 
valențe terapeutice, veritabile portrete retro, de epocă, 
ocazie cu care Camil Petrescu consemnează cu nostalgie: 
„Prin mai, după miezul nopții, în cea mai luxoasă cofetărie 

multiplu profiluri de femei frumoase, toalete luxoase. 
Afară, valuri de lume trec pentru câteva clipe în lumina 
uriaşelor vitrine. [...] La aceeaşi masă cu mine, un singur 
bucureştean, restul sunt trei bănăţeni refugiați. [...] 
Şi-au pus în gând să mă aducă în Banat. <<Haide cu 
noi, domnule, haide să cunoști Banatul și n-ai să te mai 
depărtezi de el. Să vezi acolo viaţa sănătoasă, ca vegetaţia 
munților. Să cunoști oameni muncitori și deschişi la suflet 
ca nişte primitivi.>> [...] 

Dar nu mă pot decide să plec. Trei ani de campanie 
aproape fără odihnă și fără linişte, m-au predispus 
spre oviață calmă şi confortabilă, mi-au infiltrat în suflet 
oroarea de călătorie și aventură. [...] Toţi trei sar să-mi 
doboare și acest ultim argument. <<Dar bine, domnule, 
d-ta nu cunoști Timişoara. D-ta nu ştii că e cel mai frumos 
oraș al României mari. Oraş cu peste o sută de mii de 
locuitori, clădiri și bulevarde moderne, viață intensă de 
capitală>>. Şi multe altele, atât de multe, că această 
Timişoară a luat în imaginaţia mea proporții fantastice. 

A doua zi eram în tren, peste alte câteva în Lugoj. Și 
iată că toate câte mi le-au spus despre acest minunat colţ 
de țară sunt aici aievea. Câte gânduri nu am schimbat din 
arhitectura de idei cu care pornisem. Am impresia că mă 
găsesc aici de ani, din timpuri uitate. Dar anonim și ascuns, 
liniştit în Lugoj. Zâmbeşte cine citeşte rândurile acestea. 
Îmi zic mereu. Voi avea linişte la Timişoara. Oraş mare, cu 
viață intensă, aspect de capitală. Și zi de zi gândind la el, 
orașul acesta a căpătat pentru mine farmecul priveliștilor 
dorite, visate, dar neapuse vreodată.” 

Odată ajuns în Timişoara, Camil Petrescu pune 
umărul la rezolvarea problemelor majore ale urbei, 
fiind o prezenţă activă. Aşa se face că întemeierea unui 
liceu românesc în orașul drag sufletului său îi stârnește 
reacţii de suţinere necondiționată, interesul pentru 
școala de calitate fiind unul imens (a se vedea miza 
pe educaţie). Din nou, profesorul Camil Petrescu are 
cuvântul: „Considerăm deschiderea acestui liceu ca un 
eveniment naţional de o deosebită însemnătate, căci e 
incontestabil că el va deveni un focar de cultură și de 
viață naţională, de care au fost atât de lipsiţi până acum 
bănăţenii. Credem că profesorii acestui liceu, împreună 
cu elevii lor, în afară de viața pur școlară, vor izbuti să facă 
din Timișoara un adevărat centru cultural, mai cu seamă 
că aici atâtea mijloace le stau la dispoziţie. 

De aceea sfătuim din toată inima pe preoți și 
învățători să îndemne cât pot mai mult oamenii cu cât 
de puţină dare de mână să-și trimită copiii la acest liceu, 
iar pentru ca vreun talent sau vreo inteligenţă folositoare 
neamului să nu se piardă, să caute să procure mijloace 
prin apeluri, pentru ca să poată trimite la școală, mai 
departe, pe cei mai buni absolvenţi ai lor. Este aceasta o 
datorie către neamul nostru, atât de sărac în ce privește 

clasa intelectuală, din cauza piedicilor puse în cale de 
ocârmuirea vitregă de până acum.* 

De rodnica prezenţă a lui Camil Petrescu în Banat 
ar trebui să profităm și acum, întrucât mare parte din 
luările sale de poziţie îl confirmă drept vizionar. Din 
punct de vedere cultural, dar și politic, articolele sale 
sunt de o tulburătoare autenticitate, iar de mesajul 
lor, un imbold necesar, ar fi indicat să se ţină cont în 
perspectiva Timișoarei Capitală Culturală Europeană în 
anul 2021: ,„Timişorenii trebuie să fie la postul de onoare 
al artei [...]. Trebuie să dovedim [...] cum ne privim rostul 
nostru în viitor în acest colț unde trăim înconjurați de 
rase străine. Şi rostul nostru în viitor, acum după aproape 
complecta încheiere a graniţelor [...] nu poate fi decât un 
rol cultural. Trebuie să fim aici un far luminos, de cultură 
şi artă, trebuie să ne dovedim în stare de a atinge cele 
mai înalte culmi ale civilizației, de cugetări omeneşti şi 
ale artei [...] 

Sabia robește, arta cucerește, aceasta trebuie să ne 
fie deviza.“ % 

Gazetarul Camil Petrescu, „cetăţeanul conștient”!%, 
scrie în litera și în spiritul deontologiei profesionale care 
l-au consacrat, atitudinea sa civică, binecunoscută și 
îndemnurile sale de a ne implica activ în destinul Cetăţii, 
valabile și azi, au făcut carieră în epocă. Din punct de 
vedere jurnalistic, etica pe care o practică și la care face 
apel este un model de urmat: „[...] o critică nu înseamnă 
numaidecât a vărsa venin sau a negri pagini cu cerneala 
relei-credinţe, ceea ce se ştie mai puţin însă e că atunci 
când ești criticat nu ești şi implicit insultat”! 

Atunci când nu pledează în favoarea românităţii, a 
culturii și a artei, a cultului pentru eroi și pentru valorile 
naţionale, când nu creionează portrete de scriitori, artiști 
sau muzicieni, Camil Petrescu se războiește cu elementele 
declasate ale societăţii, moment în care articolele sale 
iau forma investigaţiei jurnalistice. Îl întâlnim pe același 
exigent și necruţător Camil Petrescu, nedispus să lase 
loc compromisurilor și pactului cu fapta reprobabilă, 
gazetarul incisiv care vine cu soluţii. O demonstrează 
atitudinea sa fățişă împotriva speculei (extrem de 
ramificată în Lugoj și în București, dar ţinută sub control 
în Timișoara, de unde şi necesitatea înfiinţării unei „Ligi 
a consumanților”) și a speculanţilor (din rândul cărora 
s-a ales cu mulți dușmani), numiţi fără înconjur „aceste 
nesăturate insecte ale războiului, care sug sângele 
bietului consumator, destul de anemic și altminteri."1% 

Profesorul Camil Petrescu vorbește şi ex catedra. În 
afara introducerii limbii române ca limbă de predare în 


98 Liceul românesc din Timişoara, în „Banat”, Anul |, nr.50, 10 
august 1919 

99 Teatrele, în „Banat”, Anul |, nr.51, 13 august 1919 

100 Despre dreptul la critică, în „Banat”, Anul |, nr.53, 20 august 
1919 

101 idem 

102 Zi de zi, în „Banat', Anul |, nr.67, 26 septembrie 1919 

şcolile şi în liceele bănăţene, de necesitatea deschiderii 
de instituţii de învățământ competitive, de prezenţa 
activă a dascălului în societate, el e interesat și de situația 
internatelor şcolare, implicit a modului în care trăiesc şi 
studiază elevii și studenţii proveniţi în special din mediul 
rural. În paralel, la fel de neobosit, încurajează contactul 
direct cu cartea și cu biblioteca, continuarea studiilor și 
după terminarea şcolii generale şi a liceului. Toate aceste 
diligenţe le face la adresa statului român, obligat să aibă 
grijă de cetăţenii săi, oriunde s-ar afla.!% 

Sub îndemnul „Faceţi cel puţin gesturi frumoase."!%, 
Camil Petrescu își extinde aria de cuprindere a multiplelor 
probleme din Banat și din ţară. Apelul său vizează, în 
principal, elogierea eroilor care s-au jertifit pentru 
reîntregirea României. 

La fel de importante din punct de vedere civic sunt 
desele luări de poziţie ale lui Camil Petrescu în chestiuni 
cețin de administraţie și servicii. Astfel, în colimator sunt 
luate neajunsurile de la C.F.R., societatea naţională de căi 
ferate, neprofesionalismul, starea precară (la fel ca și cea 
de azi) a căii de rulare şi logistica modestă, degringolada 
din instituţia respectivă, slaba calitate a serviciilor, lipsa 
de respect la adresa publicului călător!'%, dar și prestaţia 
lamentabilă, șovină, a funcţionarilor unguri, retribuiţi de 
către statul român.1% 

Ca pentru a marca centrarea lui Camil Petrescu 
pe evenimentul politic, articolele ultime ale sale din 
„Banatul”!%, în careţinta preferată devine politicianismul, 
pregătesc terenul pentru ruperea relaţiilor cu ziarul 
în cauză și detașarea gazetarului de ideile politice 
exprimate de redactorul-șef, Avram Imbroane. După 
cum am amintit în pasajele introductive, începând 
cu numărul 78, din 23 octombrie 1919, „Banatul” își 
schimbă titulatura în „Banatul românesc” Camil Petrescu 
devenind colaborator al acestuia. Puternic afectat de 
turnura nefavorabilă a evenimentelor istorice în care 
soarta Banatului va fi tranșată definitiv de către Aliați, 
total în defavoarea României, în contra înțelegerilor 
iniţiale făcute (mare parte din Banatul românesc fiind 
cedat Serbiei), Camil Petrescu devine virulent politic, 
ironia usturătoare și șfichiuirea năravurilor politicienilor 
luând locul galanteriilor de până atunci, semn că nu mai 
e timp pentru edulcorări, nostalgii şi sentimentalisme. 
De altfel, motivele pentru care Camil Petrescu a părăsit 
redacţia „Banatului” (asupra cărora voi reveni), vor fi 
expuse chiar de către gazetar în „[ara”, din nevoia de 
justificare faţă de cititorii săi fideli, dar şi din perspectiva 
onestității care l-a caracterizat dintotdeauna. Faptul că 


103 Să se înfiinţeze internate, în „Banat”, Anul|,nr.71, 5 octom- 
brie 1919 

104 Zi de zi, în „Banat”, Anul |, nr.67, 26 septembrie 1919 

105 Scandalul de la C.F.R. (Autonomie) , în „Banat Anul |, nr.73, 
10 octombrie 1919 

106 Trecătoare, , în „Banat”, Anul |, nr.75, 15 octombrie 1919 

107 Voința tuturor, în „Banat', Anul |, nr.77, 19 octombrie 1919 


schimbă ziarul nu l-a îndepărtat pe Camil Petrescu de 
Banat, ba dimpotrivă, îi rămâne întru totul fidel, la fel 
şi conștiinței sale, „Chestiunea Banatului” devenind 
prioritară, iar conduita morală rămâne intactă: „Căci 
nu socotim nimic mai nedemn, pentru a combate un 
adversar de idei, să te cobori în domeniul vieţii intime, să 
răscoleşti lucruri care în niciun caz nu interesează cercul 
ideilor cu atât mai puţin marele public.[...] 

De aceea e ignobil ca, atâta vreme cât nicio necesitate 
logică n-o cere, să publici rețeta medicală a adversarului, 
să întinzi pe trei coloane cu litere compacte slăbiciunile 
sentimentale ale unui om perfect cinstit, să aduci într-o 
horă nepermisă întreaga familie a celui care ale cărui 
idei nu-ţi convin. [...] 

[...] putem separa complet personalitatea unui om 
de linia ideilor lui. [...] să socotim <<omul politic>> 
echivalent cu totalitatea faptelor sale politice."1% 

Chiar dacă părăseşte „Banatul”, Camil Petrescu nu ezită 
să vorbească la modul elogios și să susțină candidaturile 
unor oameni care se legitimează moral și politic prin 
biografia lor impresionantă. Între aceştia, Petru Nemoianu 
(unul dintre întemeietorii ziarului „Banatul”la București, 
menit să sprijine interesele bănăţenilor) și Corneliu 
Bojincă, lider de opinie al „Banatului românesc”!% 

Camil Petrescu e tributar politicului, partizanantul 
său în favoarea unei Uniuni naţionale, binecunoscută, 
motivată fiind şi de delimitarea faţă de ideile promovate 
de Partidul Liberal: „A fi membru al Uniunii naţionale 
este astăzi o cinste şi mai mare decât a fi membru al 
Partidului naţional, căci Uniunea naţională are de scop 
alipirea adevărată de vechiul regat, contopirea sufletului 
românesc într-o singură apă. 

Afi membru al Uniunii naţionale este astăzi o datorie 
sfântă către pământul românesc şi către cei care au murit 
împotriva ungurilor."!10 

Atunci când este cazul, chiar dacă are convingeri 
politice diferite faţă de cei pe care îi apără de oprobriul 
public, în spiritul adevărului, Camil Petrescu nu ezită să-i 
combată pe cei care duc campanii de defăimare a unor 
repere politice ale momentului, cazul Maniu fiind unul 
dintre ele.!! 

În desele sale luări de poziţie, Camil Petrescu pune 
mai de fiecare dată față-n faţă situaţia politică din regat 
cu cea din Ardeal și Banat. Politicianismul nu scapă 
de pana ascuţită a acestuia. În schimb, manifestă o 
admiraţie nedisimulată față de cauza țăranilor, aceia care 
au ieșit la vot și au înclinat balanţa în favoarea Uniunii 


108 <<Atacurile personale>> prin presă, în „Banatul românesc”, 
Anul |, nr.78, 23 octombrie 1919 

109 În faţa alegătorilor, în „Banatul românesc”, Anul |, nr.80, 29 
octombrie 1919 

110 Membru al Partidului național, în „Banatul românesc”, Anul 
|, nr.81, 31 octombrie 1919 

111 Domnul Maniu la Lugoj, în „Banatul românesc”, Anul |, nr.82, 
2 noiembrie 1919 


Învierea 


23 


naţionale.!? În pauzele de „respiro, Camil Petrescu 
abordează chestiuni arzătoare în Banat, situaţia presei 
minorităţilor fiind un subiect de intensă preocupare 
pentru gazetar. Ceea ce are de reproșat acesteia este 
pasivitatea de care dă dovadă în ilustrarea obiectivă a 
evenimentelor politice din România momentului, cele 
ce se petrec la Budapesta fiind preferate: „[...] nu putem 
pretinde acestor foi o bruscă schimbare la față. Căci [...] 
sunt prea tari legăturile cu trecutul. 

Ceea ce le putem pretinde însă este o notă de bună- 
cuviinţă în tonul general, o loială recunoaștere a unora 
dintre drepturile noastre indiscutabile."13 

Un fapt rămâne însă cert, lucru salutat și de Camil 
Petrescu: existența, în Banat, a unui număr mare de 
gazete românești și ale minorităţilor (ex. „Volksblatt”, 
„Temesvarer Zeitung”, „Temesvări Hirlap” ș.a.), fapt ce 
presupune libertate de exprimare, cosmopolitism, public 
cititor, multiculturalism, eclectism, tradiție gazetărească. 

În Banat fiind, Camil Petrescu scrie adevărate mărturii 
de epocă despre București (veritabil „duplex” jurnalistic 
Capitală-Timișoara), elementul monden fiind predilect 
(Calea Victoriei, teatrele, Capşa, frumuseţea proverbială 
a bucureştencelor). Aici, talentul de narator al scriitorului 
Camil Petrescu îşi spune cuvântul, paginile ce ies din 
mâna sa fiind memorabile. 

Ca o caractersitică definitorie a gazetăriei promovate 
de Camil Petrescu este prezența acestuia în toate 
mediile sociale. Cu același simţ critic se apleacă asupra 
condiţiei ingrate a agricultorilor (pentru care statul 
român nu face nimic)!!?, a dublei pasivităţi (din interior, 
dar și din exterior) față de derapajele ideologice și 
atitudinea discreționară a celor care duc o politică de 
marginalizare a României în presa minorităţilor!!s, a 
pretențiilor exagerate ridicate de liderii minorităţilor, 
în dauna populaţiei majoritar românești!"$, a delimitării 
unora dintre politicienii români de Banat!" etc. Parte din 
simbolurile naţionale inalienabile, armata e un însemn 
iconic, sacrosanct, în grila de valori perene ale lui Camil 
Petrescu, care nu ezită să ia atitudine împotriva celor 
care, pe de-o parte, încearcă s-o politizeze, iar, pe de 
alta, să minimalizeze aportul decisiv al armiei române 
şi tributul de sânge al acesteia la făurirea statului unitar 
român.I!8 

112 Cronica Bucureștilor, |, în „Banatul românesc”, Anul, nr.84, 
7 noiembrie 1919 

113 Presa minorităților din Timişoara, în „Banatul românesc”, 
Anul, nr.93, 28 noiembrie 1919 

114 Din durerile celor de jos, în „Banatul românesc”, Anul |, 
nr.93, 28 noiembrie 1919 

115 Atitudinea minorităţilor, în „Banatul românesc”, Anul |, 
nr.96, 7 decembrie 1919 

116 Chestia minorităţilor, în „Banatul românesc”, Anul, nr.98, 
14 decembrie 1919 

117 Chestiunea Banatului în Parlament, în „Banatul românesc”, 
Anul |, nr.100, 19 decembrie 1919 


118 Dl.ministru Vlad și armata, în „Banatul românesc”, Anul |, 
nr.103, 28 decembrie 1919 


Camil Petrescu nu ţine cont de culoarea politică atunci 
când beneficiile sunt în favoarea Banatului. Identificarea 
sa cu această parte de ţară e o incontestabilă formă de 
patriotism: „noi bănăţenii”!'* Ce datorează Banatul lui 
Camil Petrescu? Îl susţine puternic, trăiește în, prin şi 
pentru Banat, duce mai departe făclia iubirii de ţară, 
sancţionează drastic nedreptatea istorică flagrantă la 
adresa Banatului ciopârţit din raţiuni obscure. 

Aşa cum aminteam, ironia lui Camil Petrescu atinge 
uneori cote paroxistice. E semnul unui intelectual 
de marcă, ce dă dovadă de rasă și clasă, ce cunoaște 
în detaliu valoarea punitivă a cuvintelor șfichiuitoare. 
Câteva mostre de cuvinte „acide” sunt revelatoare în 
acest sens: ,[...] găsirea unui nou munte de cașcaval 
sau cum a fost înscris la ofițerul stării civile copilul 
prințului Carol. Şi pentru că veni vorba de prinți, este 
interesat de semnalat cazul principesei Elisabeta, care, 
deși principesă, totuşi n-a fost cruțată de pungașii care 
operează pe trenuri, încât, la întoarcerea din străinătate 
s-a pomenit în gară fără bagaje”1'%, sau „, [...] vigilentă 
cum e poliția noastră îl va face scăpat, iar pungașul va 
fi mulțumit c-a scăpat de bătaie. Căci este un adevăr 
că la poliție se bate"'21, sau „,[...] dacă până înainte de 
război se putea zice că românul e născut poet, azi, în era 
contrabandelor și fraudelor, se poate spune că e menit 
pentru negustorie!”!2 

Pe lângă armată, Camil Petrescu e un susținător 
fervent al bisericii ortodoxe române. Autonomizarea 
ei pe regiuni geografice, la fel şi politizarea ei sunt 
de neconceput în opinia ziaristului: „[...] înţelegem 
o autonomie a întregii biserici române ortodoxe. [...] 
Un statut al întregii biserici românești, da... Dar numai 
autonomia bisericii din Ardeal și Banat, nu"! La fel, 
desființarea armei jandarmilor rural o vede ca pe o idee 
total neinspirată.12 

Colaborarea lui Camil Petrescu la ziarul „Banatul 
românesc“ încetează în martie 19201%. Iscusitul gazetar 
se va orienta apoi către „Limba română” și „[ara” (unde, 
cel puţin pentru perioada de început, va semna „Camil 
Petrescu, fost redactor la <<Banatul românesc>>”), 
cotidian în care își va expune motivele pentru care a 
părăsit „Banatul”, pentru a se alătura echipei redacţionale 
de la „Banatul românesc”. Sintetic, acestea sunt: pornit la 
Lugoj, ca un proiect comun, întreprins alături de Avram 


119 Noi şi partidul liberal, în „Banatul românesc”, Anul II, nr.1, 
2 ianuarie 1920 

120 Cronica Bucureștilor, V, în „Banatul românesc”, Anulll, nr.6, 
18 ianuarie 1920 

121 Cronica Bucureștilor, VI, în „Banatul românesc”, Anul, nr.8, 

123 Cine va alege peviitorul mitropolit al Sibiului, în „Banatul 

124 Cronica Bucureştilor, VII, în „Banatul românesc”, Anul II, 
nr.11, 1 februarie 1920 

Imbroane (doi „Robinsoni Crusoe ai ziaristicii”!2%), de care 
îl lega aceleași idealuri, Camil Petrescu se detașează de 
acesta când, în urma eșecului de a susţine, în calitate de 
deputat, cauza Banatului la Paris (iniţial, Avram Imbroane 
lua partea partidelor istorice, în vreme ce Camil Petrescu 
dădea o șansă partidelor noi), redactorul-șefal,„Banatului” 
își schimbă opţiunile politice — crezute izbăvitoare - și 
trece în tabăra „Ligii poporului”, formaţiune politică 
nouă înfiinţată de generalul Averescu, PPNegulescu, 
Matei Cantacuzino și Octavian Goga. Dar, lovitură de 
teatru, Partidul poporului, la scurt timp după înfiinţare, 
se va alia cu vechile partide istorice dezavuate de Camil 
Petrescu (față de Partidul poporului nutrea sentimente 


de respingere, întrucât îl considera responsabil de 
ciuntirea Banatului). Vizionar și deopotrivă idealist, 
acesta va rămâne convins de necesitatea înființării 
partidelor mici (în dauna partidelor-mamut), proactive, 
la care să adere „toţi oamenii cinstiţi și valoroși ai ţării 
[...] cu dorinţa cinstită de a face bine”17 

După dezlipirea de „Banatul românesc”, din postura de 
redactor la „Ţara”, Camil Petrescu va continua să susțină 
cu aceeași îndârjită râvnă cauza Banatului. Memorabile 
126 Deceam scris la <<Banatul românesc>>; de ce am pără- 
sit <<Banatul românesc>>; de ce apare <<Țara>>, în „Ţara”, Anul 
I, nr.1, 16 mai 1920 

127 De ce am scris la <<Banatul românesc>>; de ce am pără- 


sit <<Banatul românesc>>; de ce apare <<Ţara>>, III, în „Ţara”, Anul 
|, nr.3, 23 mai 1920 


rămân descrierile sale de călătorie prin Detta, Denta, 
Humor, Oraviţa, Bocșa Montană'% sau Ciclova-Română!%, 
pledoariile pentru sporirea actului cultural la graniţa de 
vest, fascinația pe care o exercită asupra sa Timișoara (de 
la Camil Petrescu ne-au rămas poate cele mai frumoase 
descrieri ale orașului interbelic de pe Bega), momentul 
inaugurării Şcolii Politehnice şi a Teatrului Naţional din 
Timișoara, inventarierea titlurilor de ziare care apar în 
urbe, utilitatea înfiinţării la Timişoara a unui sindicat al 
ziariştilor români din Banat sau a unei puternice tipografii 
românești etc. Notorii rămân polemicile dintre Camil 
Petrescu și Aurel Cosma, scepticismul primului față de 
apelul lui Sever Bocu adresat intelectualilor bănăţeni, 


de a se pune bazele unui club al Banatului, critica dură 
a lui Camil Petrescu pe marginea declaraţiei neinspirate 
a lui Vaida Voievod („Ardealul al ardelenilor, Banatul al 
bănăţenilor”), cenzura aplicată „Ţării” de către „Banatul 
românesc”, programul și candidatura lui Camil Petrescu, 
la vârsta de 27 de ani, ca deputat din partea cercului 
Oravița. 


128 Prin sate bănăţene, |, în „Ţara', Anull, nr. 1, 16 mai 1920;1l, 
Anul |, nr.3, 23 mai 1920; II, Anul |, nr.5, 30 mai 1920; IV, Anul II, nr.30, 
18 februarie 1921; V, Anul II, nr.32, 20 februarie 1921 

129 Am petrecut într-un sat românesc, în „Țara”, Anul II, nr. 62, 
30 martie 1921 

PREZENTARE DE CARTE 


PREOT MARIAN VILD, 
ESHATOLOGIA PAULINĂ 


Prezentul volum intitulat: „Eshatologia paulină” 
reprezintă teza de doctorat a Părintelui Marian Vild, 
pregătită în cadrul Școlii Doctorale a Universităţii 
„Lucian Blaga” din Sibiu, la Facultatea de Teologie,„Andrei 
Șaguna”, iar în urma susţinerii ei în ședință publică, a fost 
apreciată cu calificativul „magna cum laude”. 

Lucrarea este deschizătoare de drum în exegeza 
românească, privind abordarea și aprofundarea 
eshatologiei pauline, întrucât, în afară de studiul 
Părintelui Profesor Dr. Vasile Mihoc,„Eshatologia paulină” 
(în „Revista Teologică” - Sibiu, nr. 4/1993, p. 50-69), 
referirile critice sunt fragmentare și precare. 

Încă de la început se cuvine să precizăm că așa cum 
orice operă creatoare reprezintă un început îndreptat 
spre un scop final, la fel și mântuirea adusă nouă prin 
întruparea, moartea și învierea lui Hristos precum și a 
comuniunii veșnice cu EI, începută în această viaţă, are 
un caracter unitar și etern. În acest context, eshatologia, 
ca învățătură despre „cele din urmă”, se integrează în 
istoria mântuirii şi a răscumpărării creaţiei, fiindcă „dacă 
nu ar exista această fază finală, ar fi zadarnică toată viaţa 
noastră cu Hristos”, spune Părintele Dumitru Stăniloae. 
Prin urmare, autorul precizează că „din punct de vedere 
al învăţăturii neotestamentare, acest sfârșit gravitează în 
jurul a trei mari evenimente: parusia, învierea obștească 
şi judecata finală, la care se mai adaugă și transformarea 
întregului cosmos. Toate acestea sunt în legătură cu 
evenimentul hristic și privesc sfârşitul operei de mântuire 
începută de Hristos, dar şi sfârșitul întregii lumi”. 

Contextul hristocentric al eshatologiei pauline 
evidenţiază faptul că „cele din urmă” sunt deja prezente 
odată cu învierea lui Hristos; El făcându-se „începătura” 
(| Corinteni 15,21) tuturor celor care participă la învierea 
Lui; primind deja,arvuna Duhului” (II Corinteni 1,22), care 
le întreține aşteptarea întru nădejde și bucurie. 

De aici rezultă că determinând prin analiză critică 
aspectele specifice eshatologiei pauline, vom putea 
înțelege sensul ei teologic-revelaţional spre o dreaptă 
orientare în vieţuirea creștină, deosebită de interpretările 
apocaliptice ale diferitelor secte eretice ivite de-a lungul 


Preot prof. univ. dr. SORIN COSMA 


vremii, precum și de multiplele și diversele direcţii 
exegetice ale aşa-zisei „școală eshatologică”a timpurilor 
moderne. 

Referindu-ne mai îndeaproape la cuprinsul studiului 


Pr. MARIAN VILD 


„ESHATOLOGIA 
„  PAULINĂ __ 


de față, distingem cele trei părţi în care este redactat. 
Prima parte: Sursele eshatologice pauline. 
Acestea sunt împărţite în două categorii. În primul 
rând, revelaţia personală directă primită de Sfântul Pavel 

sau profeţii Bisericii, și/sau învăţătura lui Hristos primită 
pe calea tradiţiei. 

În al doilea rând, locurile paralele aflate în cărţile 
canonice ale Vechiului Testament, apoi în literatura 
iudaică, în literatura apocrifă și elemente din lumea 
elenistică. Acestea din urmă nu sunt folosite de Sfântul 
Pavel ca surse, ci ca instrumente, în scopul transcrierii 
cât mai fidel și pe înţelesul credincioșilor, învăţătura lui 
Hristos. 

Faptul că Apostolul precizează:„v-am dat ceea ce și eu 
am primit” (| Cor. 15,3), ar putea să constituie o referire 
la o mărturisire de credinţă a Bisericii primare păstrată 
prin tradiţie. 

Textele din eshatologia vechi testamentară sunt 
interpretate de Sfântul Pavel într-o abordare hristologică 
ca reprezentată în revelația divină, pe când cele din 
literatura apocrifă sunt dezvoltări paralele. Dar și textele 
din Vechiul Testament sunt reinterpretate de Apostol în 
viziune hristologică. 

Caracterul hristologic al eshatologiei pauline o 
deosebește de cea vechi testamentară, în sensul că 
cel așteptat să vină este Hristos, Cel care s-a întrupat, a 
murit şi a înviat, păstrând cu credincioșii o cumuniune 
duhovnicească vie (Galateni 2,20). Apoi, venirea lui 
Mesia nu este identică cu judecata și cu sfârșitul lumii, 
ci cu inaugurarea „timpului Bisericii”, când veşnicia se 
interpătrunde cu istoria. Judecata lumii va avea loc 
abia la a doua venire, iar parusia este așteptată pentru 
a definitiva iconomia divină a restaurării omului și a 
creației. 

Prin urmare, eshatologia paulină având un caracter 
hristocentric, sursele ei trebuiesc căutate în primul rând 
în învățătura Mântuitorului şi apoi în contextul istoric. 

Partea a doua: Elementele eshatologiei pauline, are 
trei capitole: 1. Parusia Domnului, 2. Învierea Domnului 
şi învierea noastră, 3. Judecata lui Dumnezeu. 


1. Parusia Domnului 

Referitor la parusia sau cea de a doua venire a 
Domnului, autorul analizează și descoperă, în viziunea 
eshatologiei pauline, mai multe aspecte ale acesteia. 

Pornind mai întâi de la analiza filologico-istorică 
a termenului „parusia”, pentru a-i lămuri înţelesul, 
autorul asociază și analizează încă doi termeni specifici 
eshatologiei pauline, și anume: „arătarea Domnului” și 
„Ziua Domnului”, 

Excursul care urmează menit să dovedească 
autenticitatea Epistolei 2 Tesaloniceni, este bine venit 
pentru a înlătura orice dubiu privind autoritatea 
cuvintelor Apostolului în prezentarea parusiei Domnului. 

Privind „timpul parusiei” autorul arată că deși data 
este necunoscută, ea poate veni în orice moment și 
nu va surprinde pe „fiii zilei”, fiindcă aceștia o așteaptă 
întru credinţă și iubire faţă de Hristos cu care au deja 


o comuniune duhovnicească, ci îi va surprinde pe fiii 
întunericului (| Tesaloniceni 5,1-8). În concret, caracterul 
intempestiv al parusiei este redat sub o formă sugestivă 
în trei imagini:,furul care vine noaptea” (| Tes. 5,2);„pace și 
liniște” (| Tes. 5,3 a) și,femeia ce stă să nască” (| Tes. 5,3 b). 

Făcând apoi trimitere la „Cuvântul Domnului” (din 
Vechiul Testament), Apostolul arată celor rămași”, că la 
parusie „cei morți întru Hristos vor învia întâi”, iar „cei vii 
vor fi răpiți în nori împreună cu ei, și aşa vom fi pururea cu 
Domnul” (| Tesaloniceni 4,15-18). Analizând aceste texte, 
autorul reține în mod deosebit caracterul hristocentric al 
eshatologiei pauline, ca pe o,hristologie funcţională”, în 
sens că realitatea învierii morţilor are ca temei învierea 
Domnului. 


2. Învierea Domnului și învierea noastră 

Hristologia funcţională a eshatologiei pauline este 
analizată de autor mai întâi prin exegeza capitolul 
15 al Epistolei către Corinteni. Astfel, se prezintă o 
scurtă reapitulare a kerygmei apostolice temeluită pe 
mărturisirea credinţei în învierea lui Hristos (| Corinteni 
15,12-19), care se face „începătură” celor adormiţi. 

Adâncind eshatologia paulină, autorul deschide 
un nou capitol, intitulat: Învierea morţilor ca subiect 
al nădejdii creștine, în care, analizând paralelismul 
antitetic: Adam - Hristos din | Corinteni 15,20-34, arată 
că dacă toţi oamenii, ca urmași ai lui Adam moștenesc 
păcatul şi moartea, în Hristos ei vor moșteni învierea şi 
împărtașirea veşnică a lui Hristos. În partea parenetică a 
acestei pericope, Apostolul întăreşte credinţa în înviere, 
referindu-se la botezul pentru cei morţi practicat de 
corinteni, și la însăşi misiunea sa apostolică, ce este 
zadarnică dacă morţii nu vor învia... 

În subcapitolul următor, autorul analizează învăţătura 
eshatologiei pauline cu privire la „natura trupurilor 
înviate” arătând că potrivit învățăturii apostolice trupul 
omenesc va fi transformat, spiritualizat prin harul lui 
Dumnezeu (| Corinteni 15,35-55; ll Corinteni 5,1-5). 

În acelaşi timp, învierea lui Hristos vizează nu numai pe 
om, ci întregul cosmos va fi eliberat de robia stricăciunii 
cauzate de păcatul omului (Romani 8,18-23). 

Pe de altă parte, deși în corpus-ul paulin nu găsim 
referiri speciale referitoare la judecata universală, ea 
poate fi dedusă din anumite contexte, precum cel din 
| Tesaloniceni 1,10, cu privire la „mânia viitoare”, sau 
cel din II Tesaloniceni 1,5-12, cu privire la mângâierea 
tesalonicenilor prigoniţi. 

Partea alil-a: Continuitate și variabilitate în eshatologia 
paulină. 

Primul subcapitol se intitulează:,timp și eshatologie', 
şi analizează termenii cu semnificație temporală din 
corpus-ul paulin: „chronos', „kairos” şi „aion”. Astfel, 
întruparea lui Hristos a inaugurat veacul eshatologic a 
împărăției lui Dumnezeu, fără să anuleze veacul de acum. 

Pentru creștini, timpul acestei vieţi este succesiunea 
cronologică a unor evenimente (adică „chronos”), dar și 
de pregustare a veșşniciei (adică „kairos”), ca unii care au 
„arvuna Duhului” și trăiesc în comuniune cu Hristos ca 
mădulare ale Trupului Său. Altfel spus, pentru creștini 
timpul acestei vieţi nu este numai succesiune cronologică 
aunorevenimente, ci timpul potrivit pentru a-și menţine 
şi dezvolta comuniunea cu Hristos, ca pregustare a 
veşniciei. În felul acesta, prin întuparea Mântuitorului, 
veșnicia împărăției lui Dumnezeu a intrat în timp și 


în istorie, iar inaugurarea ei devine transformarea 
lui „chronos” în „kairos”. Astfel, cei „în Hristos” trăiesc 
permanent tensiunea dintre „deja” și „nu încă”... 

Al doilea capitol se intitulează:„ Dezvoltare în gândirea 
eshatologică paulină”. 

Pe temeiul dinamismului vieţii duhovnicești autorul 
arată că în eshatologia paulină se remarcă o continuă 
aprofundare a ei. 

Ultimul capitol:„Enigmele eshatologiei pauline” pune 
în discuţie două texte cu un ridicat grad de dificultate 
în interpretarea lor, constituind pentru exegeţi „crux 
interpretum”, și anume: 1. Aluzia la o putere sau personaj 
care oprește manifestarea lui Antihrist (II Tesaloniceni 
2,6-7); 2. Practica botezului,pentru cei morți” (| Corinteni 
15,29). 

Dintre ipotezele expuse de-a lungul vremii, autorul 
propune soluţia pe care o consideră potrivită. 

Menţionăm că problema botezului pentru cei morți 
practicat de corinteni, a fost reluată de Părintele lector 
univ. Marian Vild într-o dezbatere atentă în volumul: 
„Studii biblice”, (Editura Universităţii din Bucureşti, 2018, 
p.61-83). 

Chiar şi numai această sumară prezentare a volumului 
ne oferă posibilitatea să formulăm câteva constatări, 
privind studiul de față: 


1.După cum deja am arătat, prezentul studiu referitor 
la eshatologjia paulină umple un gol în exegeza teologiei 
românești, tema nefiind tratată până acum într-o viziune 
unitară și sistematică. 

2. Meritul studiului rezidă în ordonarea sistematică 
a părţilor ce compun eshatologia paulină, care vizează 
concepţii sau situații concrete cărora Apostolul le 
răspunde în activitatea sa misionară. Este știut faptul 
că în corpus-ul paulin elementele eshatologice nu sunt 
expuse unitar şi sistematic, ci, datorită caracterului 

35 ocazional al epistolelor pauline, acestea 
sunt răspândite în toate scrierile 
apostolice, spre a putea rezolva anumite 
probleme de credinţă și de viaţă creştină 
cu care s-au confruntat credincioșii la un 
moment dat, într-o anumită situație. 

3. În același timp, autorul reușește să 
aducă în unitate ideatică vocabularul 
paulin al eshatologiei, care, deşi bine 
„conturat, nu este consacrat special 
acestei teme. 

4.Pe de altă parte, tema eshatologiei, 
fiind de maximă importanţă pentru 
studiul teologiei, este bine conturată, 
„temeinic documentată și academic 
dezvoltată în exegeza de faţă, pe măsură 
să se constiuie ca sursă bibliografică în 
abordarea dogmaticii ortodoxe. 

5. Autorul stăpânește regulile 
exegetice de cercetare şi expunere științifică a textelor 
pauline folosind cu precădere regula contextului, a 
locurilor paralele și a normei de credinţă, dovedind 
putere de analiză și sinteză, precum și discernământ în 
problemele controversate. 

6. Valoarea exegetică a textului este dată de folosirea 
tradiţiei patristice, specifică exegezei ortodoxe, precum 
şi utilizarea judicioasă a mai multor valoroase lucrări ale 
exegezei academice moderne. 

7. Forma de expunere este adecvată lucrărilor 
ştiinţifice, tratând problemele la un nivel superior, într-un 
stil sobru, curgător și antrenant. 

În concluzie, prin perspectiva nouă în care abordează 
eshatologia paulină, prin calităţile de fond și de formă, 
prin bogăţia ideilor și implicaţiilor care le sugerează, ca 
şi prin metoda riguroasă de cercetare, lucrarea Părintelui 
Lect. Univ. Dr. Marian Vild se înscrie ca o contribuţie 
importantă în domeniu, încât o recomandăm ca pe un 
valoros document bibliografic pentru studiul teologiei, 
precum și de largă informare pentru cei dornici să 
cunoască multiplele aspecte ale vieţii duhovnicești cu 
care se confruntă în drumul spre veșnica comuniune cu 
Hristos Cel mort şi înviat pentru mântuirea noastră. 


28 


Învierea 


EROI AU FOST ... EROI SUNT ÎNCĂ! 

PORTRET DE VETERAN 


Unul dintre oamenii de cinste ai urbei lugojene este 
profesorul Nicolae Streian, personalitate remarcabilă și 
bine cunoscută în rândul lugojenilor. 

Acesta s-a născut la 4 ianuarie 1924 în plaiurile 
făgețene, la poalele Munţilor Poiana Ruscă, mai 
exact în Gladna Română într-o familie de țărani, fiu ai 
părinţilor Romulus și Elena Streian. Povestește cu multă 
nostalgie despre vremea 
copilăriei sale, despre 
simplitatea țăranilor de 
odinioară, despre hărnicia și 
frumusețea sătenilor săi dar 
şi despre greutăţile ce le-a 
întâmpinat: „Eram o familie 
cu 11 copii, 7 băieţi și 4 fete, 
oameni simpli prinși în 
multe treburi ale câmpului 
şi ale gospodăriei dar eu 
învăţțam bine la școală. 
Într-o zi învăţătoarea Florica 
Pătuleanu'5%0, îi zice tatei să 
mă deala școală mai departe 
dar tata refuză invocând 
probleme financiare. 
Atunci... minune... dăscălița 
îi spune să mă lase că va 
suporta ea toate cheltuielile. 
Au fost 120 de candidaţi iar 
locuri disponibile 40. Nu 
s-a întâmplat să plătească “ 
învăţătoarea că am învăţat bine și am avut şi bursă. Doar 
eu și un frate am urmat studii superioare, el a ajuns medic 
şi profesor universitar la Timişoara”. Continuă studiile în 
cetatea Caransebeșului, unde obținând medii fruntașe 
este repede remarcat și apreciat de dascălii săi. „i 
rămân îndatorat doamnei Florica, care a fost o persoană 
providenţială în viața mea. M-a luat de acasă și m-a dus 
la şcoală... o port în suflet... și acum ţin legătura cu fiica 
dânsei din Caransebeş”. 


130 Florica Pătuleanu, mama doamnei lect. univ. dr.Virginia Arde- 
lean din Caransebeș. 


PRON. TAȚIANA STRILAN 
2 im 


Preot drd. EMANUEL GAFIŢA 


După Şcoala Normală de învăţători din Caransebeş 
(1937-1945), absolvită ca şef de promoţie, rămâne 
pedagog la şcoala amintită, apoi între 1945 şi 1949, 
urmează și Academia Teologică din Caransebeş. 
Primește binecuvântarea arhierească dar și îngăduința 
Episcopului de Caransebeș, Veniamin Nistor, pentru a 
lua parte doar la orele de curs și la programul religios, 


întrucât dupămasa își desfășura activitatea de pedagog, 
lucru pe care îl desfăşura şi cu acordul Directorului Școlii 
de Învăţători, Ilie Urzescu. Dar spune, râzând:, N-am fost 
nici popă, nici învăţător, pentru că am urmat cursurile 
Universităţii Babeş-Bolyai din Cluj (1949-1953), unde 
m-am şcolit ca profesor de matematică, meseria mea 
de o viaţă” 

La Caransebeș, pe când avea doar 20 de ani, avea 
să trăiască momente groaznice. „Prin mai 1944, când 
eram încă elev la Şcoala de Învăţători, am fost chemat 
de urgenţă la Centrul Militar de la Lugoj. Antonescu 
ţinea ca noi, elevii, să dăm piept cu ruşii, aşa că am fost 

repartizat la Regimentul 94 Infanterie din Orşova. Am 
primit ordinul cu emoție, chiar cu oarecare tulburare, 
pentru că aveam doar 20 de ani şi ştiam că ruşii cuceriseră 
laşiul şi înaintau spre Bucureşti... La Orşova, am stat doar 
atât cât să primim haine şi echipament, apoi, fără un 
minut de instrucţie, ne-au trimis cu trenul la Radna. Erau 
acolo nişte cazărmi care ni s-au părut hoteluri... ne-au 
repartizat pe companii şi am început instrucţia intensivă. 
De dimineaţa până seara eram în câmp”, 

În acel moment a început confuzia:„La miezul nopţii, 
ofiţerul de gardă ne-a anunţat că România a încetat 
războiul - asta a fost expresia folosită. Ne-am trezit, 
ne-am îmbrăcat, am luat armele şi am ieşit în câmp. Acolo 
am stat până seara, așteptând ordin, în timp ce avioanele 
germane treceau pe deasupra şi aruncau afişe semnate 
de Horia Sima, prin care ni se cerea să nu luptăm contra 
Germaniei”. 

Confuzia și haosul ce domneau la nivelul ofiţerilor au 
fost întrerupte de Comandantul Școlii Militare, Colonelul 
Alexandru Petrescu care a luat pe cont propriu o decizie 
grea. În faţa a 1500 de elevi militari din toată ţara, acesta 
a spus: „Până acum aţi cântat mereu că vrem Ardealul. 
Acum vă încolonaţi după mine, 12 companii și înainte 
marș, spre Ardeal!” lar elevii au plecat, cântând „Treceţi 
batalioane române, Carpaţii”. 

Bătălia de la Păuliş a rămas în istorie drept una dintre 
cele mai crâncene lupte din al doilea Război Mondial pur- 
tate detrupele române după întoarcerea armelor contra 
nazișilor. O mână de elevi ai Școlii militare de subofiţeri 
de la Radna, cu vârste cuprinse între 18 şi 20 de ani, au 
reușit să ţină în loc trupele ungare și germane, mult mai 
bine echipate și mai experimentate, care îi copleșeau în 
proporţie de opt la unu. Dintre cei 1500 de ostași care 
au luptat în septembrie 1944 sub comanda colonelului 
Alexandru Petrescu, devenit ulterior general, doar puţini 
mai trăiesc acum. Unul dintre ei fiind Nicolae Streian, 
acum în vârstă de 95 de ani, pentru care amintirile bătă- 
liei de la Păuliș, unde a luptat cu gradul de elev sergent, 
vor rămâne mereu vii. 

Descriind războiul spune: „Pe drum, ne-am întâlnit cu 
sute de care cu boi pline de refugiaţi români. Fugeau din 
calea trupelor maghiare, care intenționau să înainteze 
de-a lungul Mureşului spre Brașov. Îmi amintesc că 
am ajuns la Naidorf, un sat complet pustiu, unde am 
înnoptat în casele abandonate. Multă vreme de atunci 
înainte n-am mai dormit într-un pat”. 

Odată ajunși la Păuliș, elevii militari de la Radna au 
întâlnit armata maghiară, mult mai numeroasă și mai 
bine dotată. „Cred că de la început au căzut vreo 150 
de elevi, dar și ofiţeri, dintre care îmi amintesc de un 
căpitan, Fătu. Eram mereu în tranșee, doar cu mitraliere 
şi arme ușoare, fără suport de artilerie, fără tancuri, 
fără antiaeriană, nimic, nimic. Așa le-am ţinut piept 
honvezilor unguri. Era frig și brumă, dormeam pe iarbă, 


pe foi de cort, ne mâncau păduchii cât eram de nespălaţi 
şi de murdari. Mi-au murit atunci mulţi prieteni, atunci 
l-au împușcat pe Emil Siniteanu de la Bethausen...”. 
Greutățile şi grozăviile luptei îl determină să încheie 
„Dacă există ladul pe pământ, atunci frontul de la Păuliș 
a fost ladul”. 

Mai spune: „Frontul era greu de apărat, erau acolo 
numai câmpie și dealuri domoale, fără copaci. Erau 
plantaţii cu viţă de vie, cu floarea soarelui și mai ales 
cu porumb, care foșneau și ascundeau vederii inamicul. 
Apăreau ca din senin din lanul de porumb, ne trezeam 
cu ungurii lângă noi, am luptat chiar la baionetă. Nemţii 
veneau până aproape de tranșee, cu avioane care aveau 
tricolorul românesc vopsit pe aripi și ne mitraliau fără 
milă”. 

Până la urmă, au sosit întăririle românești și apoi 
cele sovietice, care au adus victoria. „Când au apărut 
sovieticii, am văzut pentru prima dată femei soldat, 
îmbrăcate în pufoaice, pe tancuri. Apariţia întăririlor a 
fost salutară, pentru că altfel, oricât eram noi de curajoși, 
ne-ar fi decimat pe toţi” - recunoaște Nicolae Streian, 
care adaugă că elevii militari au reușit să ia numeroși 
prizonieri unguri, pe care i-au escortat cu mâinile sus 
până la Radna -„orice le comandam, executau imediat, 
pentru că erau destui care știau româneşte”. 

„A fost greu... treceau gloaneţe și șuierau... dar 
Dumnezeu m-a ferit și iată trăiesc şi astăzi”. Am luptat 
cu deviza „Nici pe aici nu se trece!” 

În 1949 se căsătoreşte cu tânăra Taţiana Noaghea'*! 
din Caransebeș şi se stabilesc la Lugoj, ambii profesori, 
maeștri al cifrelor şi formelor geometrice - profesori de 
matematică. „Mi-au trecut sute, poate mii de elevi prin 
faţă, alţii mai silitori, alţii mai puţin... pe toți i-am iubit și 
le-am spus să fie oameni în viaţă. Soţia a fost şi directoare 
a şcolii și a aprobat racordarea la căldură a bisericii'%2... 
ce scandal a fost, a fost mustrată de mai marii vremii, 
dar a scăpat”. 

Profesorul Nicolae Streian se numără printre puţinii 
veterani de război care mai sunt activi la Lugoj. Chiar și 
nonagenar, fostul dascăl are o ţinută impunătoare. Este 
pedant, îngrijit, aşa cum îl ştiu dintotdeauna lugojenii. 
„Tot la 10-20 de metri, mă salută cineva pe stradă. 
Majoritatea sunt foștii mei elevi, unii dintre ei ajunşi 
bunici. Ne îmbrăţișăm și îi mulţumesc lui Dumnezeu 
că nu m-au uitat. 35 de ani am predat matematica la 
Colegiul Naţional Coriolan Brediceanu, la Colegiul 
Naţional lulia Hasdeu și Școala Generală Nr. 5, iar ultimii 
patru ani înainte de pensionare, la Școala Generală Nr. 2". 

În urma căsătoriei se naște fiul Virgiliu, astăzi în vârstă 
de 70 de ani, inginer de profesie, care îi dăruiește și 
nepoți: „Mi-a dat Dumnezeu să-mi văd și nepoții”. 


131 Rudenie a Episcopului losif Traian Badescu al Caransebeșului 
132 Biserica „Adormirea Maicii Domnului” Lugoj 

Soţia Taţiana, avea să plece devreme la ceruri, în 
1997, domnul Nicolae rămânând singur. Mărturiseşte 
că viaţa cumpătată și echilibrată l-a ajutat să ajungă la 
o vârstă remarcabilă, 95 de ani. Îşi petrece timpul citind, 
plimbându-se și luând parte la toate activităţile culturale 
ale Lugojului. Ne bucurăm de 
prezenţa sa la lansări de carte, 
la serate de poezii, la concerte 
muzicale dar și la biserică. 

Pentru curajul, 
devotamentul și patriotismul 
său primește diferite 
distincţii. În anul 1995, 
preşedintele României, Emil 
Constantinescu, i-a conferit 
„Crucea comemorativă a celui 
de-al doilea Război Mondial, 
1941-1945, pentru serviciile | 
militare aduse Statului 
Român în timpul celui de-al 
doilea Război Mondial”. 

În anul 2012, de 1 
Decembrie, profesorului 
veteran Nicolae Streian i s-a 
conferit distincţia „Cheia 
Oraşului” din partea Primăriei Municipiului Lugoj. 
Diploma i-a fost acordată de primarul Francisc Boldea, 
în cadrul unei ceremonii ce a avut loc de Ziua Naţională, 
„pentru întreaga activitate desfășurată în slujba 
comunităţii lugojene”. În același an Consiliul Local şi 
Primăria Comunei Fârdea îi acordă titlul de Cetăţean de 
Onoare al comunei (satul Gladna Română, făcând parte 
din cele 7 sate ale comunei Fârdea): „pentru serviciile 
militare aduse Statului Român în timpul celui de-al doilea 
Război Mondial și pentru întreaga carieră didactică, 
culturală, științifică desfăşurată în slujba comunității”. 
Distincția a fost conferită de primarul Samuel Lupulescu. 

În 2018 obţine și Titlul de Cetăţean de onoare al 
comunei Păuliș din judeţul Arad, titlu acordat la 1 
decembrie de primarul loan Turcin cu menţiunea: ,, 
Profesorului Nicolae Streian, veteran de război din 
Detaşamentul Păuliș, ale cărui fapte au fost remarcate 
ca fiind acte de bravură deosebită, demne de a intra 
în istoria comunei Păuliș”. În felul acesta venerabilul 
profesor devine de trei ori cetățean de onoare. 

La data de 19 aprilie 2018 la Cercul Militar Lugoj a 
fost avansat la gradul de colonel în retragere. Profund 
emoţionat, veteranul-veteranilor, Nicolae Streian a 
rostit în plen: „Mă numesc Streian Nicolae. Sunt veteran 
de război. Am aproape 95 de ani și acum 74 de ani am 
făcut parte din Detaşamentul Păuliș al Armatei Române. 
Suntmândru pentru faptul că am atins această frumoasă 
vârstă, fapt pentru care vreau să-l mulțumesc Bunului 
Dumnezeu. Mai doresc să vă spun că am luptat cu arma 


în mână împotriva dușmanului ţării mele, având gradul 
de elev-sergent. Ceea ce aș mai dori să completez este 
că acest război a fost unul non-stop, crunt, pe viaţă și pe 
moarte. Eu am participat la bătălia de la Păulis, această 
foarte frumoasă comună situată între Lipova și Arad. După 


terminarea războiului și încheierea păcii, am fost avansat 
treptat în grade, culminând astăzi, cu acordarea gradului 
de colonel în retragere..." 

Veteranul de la Păuliș are o singură dorinţă: „Aş dori 
ca tinerii din ziua de astăzi - tineri cum eram și noi pe 
atunci, să înţeleagă că patriotismul nu este o valoare 
învechită... Este pilda unei generaţii care a suferit enorm 
și care astăzi e tot mai puţin înţeleasă.!% 

Chipurile și portretele înaintașilor noștrii merită 
cinstite și înrămate în tablourile gloriei străbune. 
Oamenii de „marcă” ai comunităţilor trebuie așternuți 
în vitrinele neuitării și ai cinstirii eterne. Lucian Blaga, în 
Poezia „Sufletul satului” zicea: „Eu cred că veşnicia s-a 
născut la sat”... şi iată cum fapte meritorii și demne de 
eroi pornesc de la sat, de la oameni simpli, de la fii de 
ţărani ce înţeleg că pământul este sfânt și trebuie apărat 
„de cruzii duşmani” amintiţi de Andrei Mureşanu în Imnul 
de Stat „Desteaptă-te române!” 

Dăm cinstire satului românesc ce a dat de-a lungul 
timpului feciori și bărbaţi, copii și taţi pentru a fi strajă 
la hotarul patriei noastre în care ne-am născut, am trăit 
şi din care vom pleca către împărăţia cea cerească, 
cântând și strigând către Creator: „Doamne, ocrotește-i 
pe români!” (Sava Negrean Brudaşcu). 


133 O parte din relatări preluate de pe: https://cristianghinea. 
wordpress.com/tag/nicolae-streian/ - 09.07.2019. Alese mulțumiri 
domnului ziarist Cristian Ghinea. 

„FĂCÂND DIN VIAŢĂ RUGĂCIUNE” - 
MITROPOLITUL 
ANTONIE DE SUROJ 


În cele ce urmează ne propunem să pătrundem în 
esenţa învățăturilor desprinse din cartea „Făcând din 
viață rugăciune în care se regăsesc cuvinte de învăţătură 
ale părintelui mitropolit Antonie de Suroj. În prima parte 
am considerat oportun a sintetiza câteva date biografice 
despre mitropolit și o scurtă caracterizare a acestuia care 
se despinde din mărturia unui fiu duhovnicesc, mărturie 
prin care chiar cartea începe. În doua parte a lucrării, 
după structura cărții, se vor regăsi elemente de esenţă 
care rezultă din bogatele în hrană duhovnicească cuvinte 
ale mitropolitului Antonie. 

Mitropolitul Antonie de Suroj a păstorit timp de 
cincizeci de ani dioceza Surojului din Marea Britanie, 
până în anul 2003 când a plecat la Domnul. El a fost 
cunoscut ca un om al lui Dumnezeu, care a răspândit cu 
multă dărnicie îndrumări și poveţe duhovnicești, cuvinte 
de viaţă, merinde pentru viața cea veşnică. 

Problema duhovnicească spre care ne îndreaptă 
mitropolitul a ne gândi în cartea „Făcând din viaţă 
rugăciune” este aceea de a face din viaţă rugăciune şi 
cum ar putea rugăciunea să devină viaţă şi a face din 
cărările inimii căi spre a primi darul duhului. Cu alte 
cuvinte, rugăciunea nu îşi află sensul decât dacă devine 
faptă, viaţă. Deci dacă ne-am permite să extrage un 
cuvânt cheie al cărţi, așa cum reiese și din titlu, acesta 
este „rugăciunea', însă mitropolitul vrea să ne pună la 
gând rugăciunea adevărată, prin care comunicăm cu 
Dumnezeu, care imprimă un anumit mod de viaţă. 

Cartea se prezintă ca o serie de învățături, predici, 
cuvinte de folos duhovnicesc ţinute de mitropolitul 
Antonie și începe prin mărturia unei persoane care l-a 
cunoscut pe mitropolit, fiindu-i chiar fiu duhovnicesc, așa 
cum acesta mărturiseşte, și alături de mărturii biografice 
despre mitropolit, fiul său duhovnicesc face și mărturii 
despre calitățile sufletești ale părintelui. 

Mitropolitul Antonie s-a născut cu aproximativ 25 de 
ani înaintea Revoluţiei, într-un sat din Rusia, într-o familie 
de țărani. Familia fiind săracă, lipsită de orice mijloace 


Preot ȘTEFAN MARENIUC 
Parohia Stamora Română 


de trai, a fost înscris la seminar, căci acolo învățământul 
era gratuit. Dar, din cauza regimului puţin profund și 
a rutinei ce domnea în învățământ, viitorul părinte și-a 
pierdut treptat credinţa, pe care o trăia ca moștenire de 
la părinţii lui. După școală a urmat un loc de muncă ca 
muncitor, apoi la căile ferate. 

Despre calităţile sufletești ale părintelui, ucenicul 
ilustrează foarte grăitor modul în care părintele relaționa 
cu oamenii nevoiași: „căteodată venea cu o bucată de 
pâine; altădată aducea cu el un cerșetor și atunci trebuia 
împărțit puţinul ce se găsea în casă. Dar îl aducea pe 
acesta ca şi cum era Însuși Hristos. Orice om al străzii, 
orice sărac, pribeag, fără locuinţă sau dezmoştenit erau 
pentru el Hristos.[...] Odată părintele mergea pe străzile 
Parisului şi, în drumul lui a întâlnit un creșetor. Neavând 
ce sa-i dea, el opri un trecător și, într-o franceză stâlcită, 
îi spuse: „Nu vezi că îi e foame? Dă-i 5 franci!” Acesta îl 
privi şi se conformă. lar părintele şi-a continuat drumul 
fără să aibă el însuşi ce mânca.'!% 

Vorbind despre viața lăuntrică a părintelui, ucenicul 
său spune că părintele nu dezvăluia niciodată nimic 
despre sine, vorbea puţin, era un om simplu, însă bucuria 
se putea citi mereu pe chipul său. Era inteligent, cultivat, 
însă nu se pierdea în presupuneri și era spontan. 

Încheind mărturia unui fiu duhovnicesc despre 
părintele mitropolit, se conturează modul în care a 
lucrat între ei relația dintre părintele și fiul duhovnicesc 
şi totodată un fel de concluzie asupra felul în care această 
relație esenţială ar trebui să funcționeze în general: 
mai important decât faptul că părintele duhovnicesc 
ne învaţă, ne spovedeşte și ne formează, este faptul 
că părintele duhovnicesc ne înfiază și tot ceea ce i se 
întâmplă lui ni se întâmplă și nouă. lar atunci cândi 
se cerea canon de rugăciune, părintele insista ca fiul 
duhovnicesc să caute el însuși, să încerce să găsească prin 


134 Mitropolitul Antonie de Suroj, Făcând din viață rugăciune, 
traducere din limba engleză de monahia Anastasia Igiroșanu, editua 
Sofia, București, 2014, Pag. 20 

el însuși, dorind o implicare mai personală și mai atentă 
a fiului duhovnicesc în propria sa viața duhovnicească. 

În prima sa predică, „Cred în Dumnezeu”, părintele 
povestește modul în care l-a cunoscut pe Hristos, fiind 
cât mai scurt și concis în cuvinte: „L-am întâlnit pe Hristos 
ca persoană atunci când aveam mai mare nevoie de El 
pentru a trăi și în momentul când eu nu îl căutam.'55, 
dorind parcă să arate marea grijă a lui Dumnezeu, chiar 
şi atunci când noi nu îi cerem ajutorul. Totuși, părintele 
revine ulterior și descrie ră | 
o întâlnire cu Dumnezeu 
pe care o numește 
fundamentală. Acesta 
povesteşte cum, odată, 
în etapa în care nu era 
credincios și mergând 
totuși, cu repulsie, la o 
susținere a unui părinte 
ortodox, în dorinţa de a 
verifica cele prezentate, 
viitorul părinte a început 
a citi din Evanghelia 
Sfântului Marcu. Și 
atunci, după cum 
povestește părintele, 
a devenit conștient de 
exstența unei anumite 
prezenţe. Nu auzea 
nimic, nu vedea nimic, 
trăirea lui era mai 
mult un sentiment de 
certitudine a prezenţei 
lui Dumnezeu. Mărturiile 


părintelui continuă, 
ele având rolul de a-i 
ajuta și pe cei care 


experimentează astfel de 
trăiri, să conștientizeze 
că se întâmplă pentru 
ca ei să îl cunoască pe 
Dumnezeu 

Prima învățătura a părintelui face referire la la pasajul 
biblic „Cred, Doamne, ajută necredinţei mele”136. Acesta 
tâlcuiește foarte frumos acest pasaj și ne propune, la 
fel ca și părintele Nicolae Steihardt!'*, a folosi aceste 
cuvinte bogate în sens, ca si rugăciune: „cred, Doamne, 
că iubirea Ta este atât de mare, încât nu există durere, 
agonie a minţii sau suferință a trupului în care Tu, 
Doamne, să nu participi! Da, ai fost răstignit pe cruce, 

135 Op.cit., Pag. 33 

136 Evanghelia după Sfântul Marcu capitolul 9, versetul 24 

137 „Cred, Doamne, ajută necredinţei mele, îmi pare a fi, cum să 
spun? Taina cea mai de taină a învăţăturii creștine, noua învăţătură, 


și într-un anume fel pecetea darului Duhului sfânt”, Nicolae Steinhardt 
în Dăruind vei dobândi, Ed.Manastirii Rohia, 2005 


împărtășind nu numai moartea noastră, ci și durerea care 
pârjolește fiecare inimă şi destramă fiecare mădular” Și 
continuând, să ne rugăm lui Dumnezeu cu nădejdea 
că vom fi tămăduiţi de orice fel de boală, astfel: „Știu, 
Doamne, că nu e suferinţă, durere sau agonie pe care 
Tu să nu o împărtăşești cu mine. Mă închin iubirii Tale, 
accept grozăvia suferinţei pe care Tu o împărtăşești cu 
mine și, deoarece cred în milostivirea Ta atât de profund 
şi atât de deplin, Te rog, Doamne, dăruiește-mi să mă 
pot împărtăși din această 
deplinătate a Ta!”!% 

În învăţătura sa despre 
rugăciune, mitropolitul 
Antonie arată că 
rugăciunea adevărată 
începe în momentul în 
care ne întoarcem către 
Dumnezeu, aducându-i 
nu atât nevoile, cât 
dorul inimii și al întregii 
noastre fiinţe. Părintele 
ne învaţă să mergem 
şi mai în profunzimea 
relației noastre de 
comunicare cu Hristos: 
„dacă rugăciunea 
noastră trebuie să fie 
înrădăcinată în Hristos, 
ea trebuie să fie în așa fel, 
încât Hristos să o poată 
rosti sau, altfel spus, să 
fie expresia a ceea ce ar 
fi spus Hristos în situaţia 
prezentă, dacă ar fi fost 
trupește în locul nostru. 
[...] Dacă vrem să ne 


rugăm ca și creștini, 
rugăciunea noastră 
trebuie să fie aceea a 
Fiului lui Dumnezeu 


devenit Fiul Omului:13% 
Într-un alt moment de învățătură, părintele afirmă că 
„Valoarea rugăciunii constă în a descoperi, a afirma și a 
trăi conform realităţii că în tot ce ce înconjoară exist o 
dimensiune a veșniciei și a nemărginirii."1% 

În cuvântul său despre Euharistie, părintele Antonie 
susține că împărtășirea cu Trupul și Sângele lui Hristos 
este cel mai mare dar pe care Domnul ni-l poate acorda, 
prin care dar ne apropiem de El, devenim prieteni, 
egali şi împreună-lucrători cu Dumnezeu. Plecând de 
la etimologie cuvântului „euharistie”, mitropolitul se 


1380p. cit., Pag. 56 
139 Op. cit., Pag. 63 
140 Op. cit., Pag. 103 

întreabă ce dar, ce mulțumire îi putem noi aduce lui 
Dumnezeu. Și acesta află și ne arată răspunsul său: „actul 
suprem al recunoștinţei nu este a da înapoi, a răsplăti, 
pentru că cel care primește și restituie ce a primit, 
răsplăteşte darul și, într-un anumit mod distruge darul. 
Şi cel ce a dăruit, şi cel ce a primit devin cu adevărat egali, 
căci ambii au dăruit, amândoi s-au aflat la ambele capete 
ale lanţului dăruirii, dar această dăruire reciprocă, până 
la un punct, a distrus ambele bucurii." Dacă dorim să 
primim din toată inima atunci expriomăm certitudinea 
că iubirea celuilalt este cu adevărat desăvârşită și primind 
din toată inima dăruim bucurie celui care a dăruit din 
toată inima. Învățăturile părintelui despre euharistie 
sunt strâns legate de ideea de recunoștință. Prim 
condiţie pentru a lăsa recunoștinţa să își facă sălaş în 
inimile noastre este acea de a conştientiza că nimic nu 
ne aparține. Pentru că de cele mai multe ori în urma 
izbândei asupra unei suferinţei, multumim, ne smerim, 
însă cu timpul uităm din nou. De aceea incercările 
devin temelie pentru intrarea noastră în Împărăţia lui 
Dumnezeu. „Pentru că atunci când omului nu-i mai 
rămâne nimic şi întelege că cele mai importante în 
viață sunt mila și iubirea, atunci el intră cu adevărat în 
Împărăţia lui Dumnezeu”! 

Părintele mitropolit lasă ca şi ultim capitol al cărții 
sale, capitolul cu titlul cărţii, lăsând la final dezlegarea 
esenței acestor cuvinte, iar tot ceea ce este înainte pare 
un fel de pregătire pentru acest ultim capitol. 

Trebuie să recunoaştem că de multe ori realizăm că 
viața și rugăciunea sunt greu de coordonat, că trăim 
pentru nişte scopuri trecătoare și că armonizarea vieţii 
şi a rugăciunii este foarte greu de împlinit. Aceasta este 
concluzia de care se pleacă în deschiderea mesajului 
de a face din viață rugăciune, adică să facem ca viața 
şi rugăciunea să formeze o unitate. „Când ne gândim 
să facem din viaţa noastră o rugăciune sau să integrăm 
rugăciunea în viața noastră, trebuie să înțelegem 
că, pentru a trăi în mod creștinesc, sau pentru a ne 
ruga creştineşte, trebuie să învăţăm să trăim o viață 
contemplativă, care să își găsească expresia în lucrare, 
în faptă-!% Contemplaţia, după cum arată părintele, 
presupune o condiţie iniţială: aceea de a fi capabili să 
nu intrăm în vreo situaţie înainte de a reflecta mai întâi 
şi a cerceta cu atenţie pentru a întelege. Este vorba de 
o întelegere nu numai a cuvintelor, ci și a gândului și a 
intenţiei. Pentru a exemplifica acest lucru părintele ne 
dă următorul exemplu din viaţa animalelor, exemplu la 
care ar trebui să luăm aminte.!* Ca și creştini desăvârşiţi, 
artrebui să luăm aminte la exemplul câinelui ciobănesc. 
Acesta, atunci când păstorul vorbește, se culcă la pământ 


141 Op. cit. Pag. 81 

142 Op. cit., Pag. 88 

143 Op. cit., Pag. 118 

144 Exemplu dat de părinte este preluat din scrierile lui Evelyn 
Underhill, așa cum chiar părintele preciza. 


înaintea lui și cu urechile ciulite și ochii fixaţi pe păstor, 
ascultând cu atenţia glasului acestuia, încearcă să îi 
înțeleagă intenţia. Aici apare ceea ce trebuie să fie starea 
de contemplaţie. De cum a înțeles mesajul păstorului 
câinele ciobănesc, fără să mai aștepte, duce la îndeplinire 
porunca pe care a primit-o, fără să creadă ca ar putea să 
o facă mai târziu, sau că alt câine ar putea să o facă mai 
bine, deci el să nu facă nimic. Părintele ne îndeamnă să 
învăţăm din acest exemplu, să facem din viaţa noastră 
rugăciune, să trăim rugăciunea, să facem cu lucrarea 
să fie în armonie cu rugăciunea. Mai pe scurt, urmând 
exemplul câinelui: să păstrăm tăcerea și să ascultăm 
până am înţeles, așa cum mesajul Sfintei Scripturi poate 
fi înţeles doar atunci când este trăit. 

Un alt exemplu grăitor prin care putem să armonizăm 
rugăciunea cu fapta este următorul: dacă îi cerem 
Domnului răbdare, spunând: „Doamne, dă-mi răbdare”, 
să nu ne aşteptăm ca Dumnezeu să ia de la noi toată 
nerăbdarea și că o ca înlocui cu răbdare, noi neștiind ce 
presupune această virtute, ci să ne rugăm să învăţăm noi 
înşine cum să avem răbdare, iar Dumnezeu ne va trimite 
situaţiile în care să avem răbdare: „Doamne, sunt hotărât 
să lupt ca să dobândesc răbdare, ajută-mă!”!% 

Aceste situaţii bune şi rele ne sunt trimise toate de 
la Dumnezeu. Nu doar cele bune sunt trimise, ci și cele 
rele. Cele mai grele încercări, oamenii mai răi pe care îi 
întâlnim, Dumnezeu ni le trimite tot ca daruri, pentru ca 
în aceste situaţii de tensiune, de temere, de durere, să 
aducem cu noi pacea, iubirea și adevărul lui Dumnezeu, 
însăşi prezenţa lui Dumnezeu, să fim precum tâlharul cel 
bun care deși, ajuns în situaţia de tensiune maximă a 
durerii, a fost capabil de un gest de compasiune față de 
Mântuitorul care îi era în acel moment vecin de suferință. 
Și nu degeaba acest om a ajuns primul cetăţean al 
Raiului. Pentru că acel om a făcut din viaţă sa rugăciune, 
adică a îndeplinit prin faptă și implicare un gest pe care 
Mântuitorul l-ar fi făcut aflat în postura Sa de om pe acest 
pământ. 

Bate, Doamne, 
în ușa inimii mele 


Cel ce în fiecare zi mă cauţi din iubirea-ţi fără margini, 
Bătând într-o inimă ce saltă simțind alura Ta divină 
Cufundată în grijile ce se transformă mai mereu în patimi, 
Ea se ascunde într-un colț uitat unde zace și suspină. 


Curg râuri de lacrimi, Doamne, din ochii aţintiţi spre cer, 
Căci toate în lume sunt iluzii deșarte venite de nicăieri 

Pe care orice inimă le percepe de parcă sunt eterne 
plăceri, 

Când de fapt sunt mai scurte decât amurgul unei seri. 


Se amăgeşte inima că viaţa e frumoasă și uneori chiar 
este, 

Însă viaţa de zi cu zi a omului este mai degrabă goală 
Când după atâta fugă tot ce rămâne în urmă e poveste, 
Neștiind, precum semănătorul ce să adune și să cearnă. 


Inima tânjește după bucurii vremelnice ce trec ca vântul, 
lar Domnul așteaptă ca omul să suspine după cer 
Precum un călător sprinten ce trece iute ca și gândul, 
Aşa trece omul pe nesimţite azi de parcă ar fi fost ieri. 


Și cât nu îl caută Domnul chemându-l cu glasul Său 
smerit, 

Bătând la inima ocupată și surdă la chemarea-i sfântă 
Ștergând râuri de lacrimi de pe obrazul celui ce se crede 
fericit, 

Având mereu pe cap alte și alte griji ce îl preocupă și îl 
frământă. 


Bate Doamne încă o dată la ușa inimii mele ce mereu 
a fost surdă, 

Că știu sigur că glasul Tău ce străbate cerurile nemărginite 
va trezi 

Sufletul meu din închisoarea vieţii acesteia ce are poarta 
zăvorâtă, 

Şi dobândind iertare în veac și în veci de veci nu va muri. 


Preot CONSTANTIN MILIN 


Rugă 


Doamne, te rog, priveşte spre noi... 
Greșelile lumii... iartă...Părinte... 
Mai dă-ne suflet, dă-ne și minte, 
Suntem păcătoşi, trăim în nevoi. 


Ne-ai dat ochi și braţe și milă și cinste... 
Putere ne-ai dat, ne-ai dat sănătate - 
Oamenii-s oameni... cu multe păcate... 
Învaţă-i credinţa și cinstea, Părinte... 

În suflet iubire, în gând cumpătare - 
Putere de muncă, sete de viaţă - 
Lumină divină pe frunte, pe faţă... 

Şi pace să fie în lumea cea mare. 


Românii mei buni... de-un timp s-au schimbat... 
Arată-le Doamne calea cea dreaptă - 

Calea credinţei, calea-nțeleaptă - 

lartă-i pe toți. Eu i-am iertat. 


Mă rog să le fie în toate mai bine - 
În suflet să poarte strămoşii şi glia — 
Ajută-i să simtă din nou armonia, 
Să aibă credinţă, cinste, ruşine. 


Ai noştri urmași să nu mai roşească, 
Gândind la greşeli ce facem acum - 
Bun fă românul în oricare drum... 

Și în demnitate din nou să trăiască. 


Dă minţii putere şi-n suflet căldură - 
Să ştim înţelege al nostru destin - 
Prea multă minciună, otravă, pelin... 
Prea multă hoţie... și prea multă ură... 


Ajută-ne Doamne... urât rătăcim... 

Prea multe blesteme se simt și se spun... 
În sufletul meu tristeţe adun... 

Simt cum în van trăim şi murim. 


Suntem păcătoși, cu multe nevoi... 

Mai dă-ne și suflet, mai dă-ne şi minte... 
Greșelile lumii, iartă Părinte... 
Doamne.... te rog... privește spre noi! 


Dr. TEONA SCOPOS 

ACTUALITATEA BISERICEASCĂ 


SLUJIRI ARHIEREȘTI ÎN ARHIEPISCOPIA IAȘILOR 


De sărbătoarea „Sfântului loan lacob de la Neamţ”, 
5 august, Mitropolitul loan al Banatului a oficiat Sfânta 


Liturghie la așezământul monahal construit lângă Casa 
memorială a sfântului. 

Sfântul loan lacob Hozevitul s-a născut în 23 iulie 
1913, în satul Crăiniceni, judeţul Botoşani, primind la 
botez numele de Ilie. 

În cadrul omiliei sale, Mitropolitul Banatului a 
vorbit despre rolul de mijlocitor al sfântului înaintea lui 
Dumnezeu.,El se roagă neîncetat, acum în patria fericirii, 
în Rai, pentru noi să ajungem în Casa cea de Susa lui 
Dumnezeu”. 

De asemenea, ierarhul a evidenţiat faptul că Sfântul 
nevoitor în pustiul Hozevei „a fost crescut de Maica 
Domnului”, Maica Domnului l-a crescut atât de evlavios 
încât l-a dat Fiului lui Dumnezeu să fie în Ceruri, pururea 
cu ceilalți sfinți bineplăcuţi lui Dumnezeu”. La numai 6 
luni a rămas orfan de mamă, iar la 3 ani de tată. 

Înaltpreasfinţitul Părinte loan a îndemnat pe cei care 
rămân fără un părinte să nu deznădăjduiască pentru că 
„Maica Domnului o să le fie mamă, iar Părintele Ceresc 
o să le fie tată” La finalul Sfintei Liturghii, ierarhul s-a 
rugat pentru victimele tragicului eveniment de la 
Caracal. Schitul „Sfântul Cuvios loan lacob de la Neamţ” 
din Crăiniceni a fost înfiinţat în 8 iunie 2018 din iniţiativa 


Înaltpreasfinţitului Părinte Teofan, Mitropolitul Moldovei 
şi Bucovinei. În urma lucrărilor de extindere a paraclisului 
existent, a fost sfinţit în 
data de 5 august 2018 
noul lăcaș de cult. 
Slujba de sfințire a fost 
oficiată de Mitropoliţii 
Teofan al Moldovei și 
Bucovinei și Serafim al 
Europei Centrale și de 
Nord. 

Evenimentul a fost 
prilejuit de împlinirea a 
105 ani de la nașterea 
sfântului. 

La 6 august, de 
praznicul Schimbării la 
Față a Mântuitorului, 
Mitropolitul loan al 
Banatului a evidenţiat 
cu ocazia hramului 
bisericii din proximitatea Mănăstirii Sihla faptul că 
„lumina dumnezeirii lui Hristos” i-a cuprins pe sfinţii 
Apostoli care au luat parte la minunea de pe Tabor. 

Ca urmare a acestei minuni, apostolii au experimentat 
o stare de fericire necunoscută până atunci: „Ce fericiți 
au fost că au gustat, că s-au hrănit cu privirea din lumina 
taborică, din lumina lui Hristos” a spus Mitropolitul 
Banatului. 

Tot în cadrul omiliei rostite de sărbătoarea,„Schimbării 
la Faţă”, ierarhul a vorbit despre cum se pot împărtăși 
credincioșii din lumina taborică.„Apostolii s-au împărtășit 
din lumină, iar nouă ne-a îngăduit Hristos să ne hrănim 
şi să ne împărtășim cu Trupul și Sângele Său”. 

Schitul Sihla a fost înfiinţat în anul 1731. Prima 
menţiune scrisă despre existenţa vieţii monahale la Sihla 
datează din 1326. Biserica principală are hramul Naşterea 
Sfântului loan Botezătorul, iar biserica din deal, denumită 
„biserica dintr-un brad”, are hramul,Schimbarea la Faţă”. 
În anul 2011, schitul a primit statutul de mănăstire. 
Mănăstirea Sihla este cunoscută pelerinilor pentru că 
nu departe de așezământul monahal se află peștera în 
care s-a nevoit Sfânta Teodora de la Sihla. 

HRAMURI MĂNĂSTIREȘTI 


Numeroși credincioși bănăţeni au participat în 
zilele de 5 și 6 august, de praznicul Schimbării la Faţă 
a Domnului și Mântuitorului lisus Hristos, la hramul 
Mănăstirii Săraca, din Protopopiatul Deta, Judeţul Timiş. 
Cu acest prilej, Sfânta Liturghie a fost oficiată în Paraclisul 
de vară al mănăstirii de către Preasfinţitul Părinte Paisie 
Lugojanul, Episcop-vicar al Arhiepiscopiei Timișoarei, 
împreună cu mai mulţi clerici din eparhie. 

Cuvântul de învățătură a fost rostit de 
către Preasfinţitul Părinte Paisie  Lugojanul. 
Potrivit tradiţiei, în cadrul slujbei, au fost binecuvântate 
prinoasele aduse de credincioşi, iar după Sfânta Liturghie, 


n A 


a fost oficiată o slujbă de pomenire pentru vieţuitorii 
mănăstirii trecuţi la cele veşnice. 

Mănăstirea Săraca, una dintre cele mai vechi așezări 
monastice din Banat este atestată documentar la 


sfârşitul sec. al XIII-lea, sub numele de Mănăstirea | 
Șemlacului de câmpie. Biserica cu hramul * 
„Schimbarea la Faţă”, singura rămasă din ansamblul 
fostei mănăstiri, este un valoros monument de artă 
ce datează de la jumătatea secolului al XVI-lea. În 
pronaos se păstrează mai multe fragmente de 
picture din sec. al XVI-lea. Restul picturii datează 
din 1730 şi este realizată de zugravii Andrei, fiul 
său Andrei, loan şi Chiriac, vrednici urmaşi ai | 
iconografiei bizantine din ţara noastră. În prima 
jumătate a sec. al XVIII-lea, la Mănăstirea Săraca a 
funcţionat o școală, ai cărei dascăli erau călugări 
români. Prin bogata sa istorie, dar şi prin armonia 
deosebită a elementelor bizatine ce îmbogăţesc 
podoaba sa artistică, străvechea biserică a 
Mănăstirii Săraca este cel mai reprezentativ lăcaş de cult 
din cuprinsul Arhiepiscopiei Timişoarei. 


Cu prilejul sărbătorii Tăierii Capului Sfântului loan 
Botezătorul din zilele de 28 şi 29 august, Mănăstirea 
Timişeni, una dintre cele mai reprezentative vetre 
monahale din cuprinsul Arhiepiscopiei Timișoarei, 
a îmbracat haine de sărbătoare, deschizându-și larg 
porțile, pentru a-i primi pe toţi pelerinii care au vrut să 
înalțe rugăciuni către ocrotitorul spiritual al mănăstirii, 
Sfântul Prooroc loan Botezătorul. 

Programul liturgic a debutat încă din ajunul sărbătorii, 
cu oficierea Vecerniei Mari, unită cu Litia de către un 
sobor de preoţi de la Centrul eparhial, ieromonahi și 
preoți din cadrul eparhiei. La finalul slujbei, părintele 
consilier Zaharia Pereș a rostit un cuvânt 
de învăţătură, în care a vorbit despre 
dimensiunea kerygmatică şi misionară a 
activității Sfântului loan, ultimul prooroc al 
Vechiului Testament şi Înaintemergătorul 
Domnului. În continuarea exortaţiei, 
părintele consilier i-a îndemnat pe pelerinii 
prezenți să pună în faptă învăţătura 
proorocului loan și să fie mereu atenți la 
nevoile celor din preajma lor. 

Programul liturgic închinat Sfântului 
Prooroc loan a continuat, în noapte, cu 
Sfânta Taină a Maslului, Utrenia, Ceasurile 
și Sfânta Liturghie, iar, în zorii sărbătorii, 
s-a oficiat Slujba Aghiasmei Mici şi Taina 
Sfântului Maslu. Serviciul religios din ziua 
hramului a fost încununat cu săvârşirea 
Sfintei Liturghii de către Înaltpreasfinţitul Părinte loan, 
Arhiepiscopul Timișoarei și Mitropolitul Banatului, 
înconjurat de un sobor de preoţi și diaconi. După 


otpustul Dumnezeieştii Liturghii, Înaltpreasfinţia Sa 
a vorbit despre viaţa Sfântului loan, precum și despre 
însemnătatea mesajului său. 

Preasfinţitul Părinte Paisie Lugojanul, 
Episcop-vicar al Arhiepiscopiei 
Timişoarei s-a aflat de sărbătoarea 
Adormirii Maicii Domnului, în urbea 
de pe Timiș, în mijlocul credincioșilor 
parohiei Lugoj |. Este al 260-lea an 
de când biserica monument-istoric 
din Lugoj, închinată Maicii Domnului, 
îmbracă haine de sărbătoare, 
cinstindu-și ocrotitoarea spirituală. 

La ceas de sărbătoare, Preasfinţitul 
Părinte Paisie Lugojanul, Episcop-vicar 
al Arhiepiscopiei Timişoarei, împreună 
cu pr. protopop loan Cerbu și un sobor 
de preoţi şi diaconi, a slujit Sfânta și 
Dumnezeiasca Liturghie. Din sobor au 
făcut parte, părintele protopop loan 
Cerbu și preoţii slujitori ai parohiei. Alături de numărul 
mare de credincioşi, au participat reprezentanţi ai 
autorităţilor judeţene și locale, precum și mai multe 
delegaţii oficiale ale orașelor înfrăţite cu municipiul 


Vineri, 30 august s-au desfășurat în biserica cu hramul 
„Naşterea Maicii Domnului” din parohia Birda, jud. Timiș 
lucrările Forumului publiciștilor din presa sătească 
bănăţeană. 

Întâlnirea a debutat cu un moment de ugăgiuna 
oficiat de Preaonoratul ; 
Părinte loan Prisăcean, 
protopopul Detei. 


Cuvântul de 
întâmpinare a fost rostit 
de prof. loan Traia, 


preşedintele Asociaţiei 
Publiciștilor Presei Rurale 
din Banat care a precizat 
faptul că Asociaţia 
promovează cultura 
sătească. PreotulValentin 
Bugariu, parohul locului 
a amintit faptul că biserica parohială din Birda oferă 
credincioșilor și pelerinilor pe lângă activitățile religioase 
curente şi activități culturale concretizate în lansări de 
carte, concerte de muzică bisericească și instrumentală 
dar şi revista de cultură și religie rurală „Arhanghelul” 
şi colecţia cu același nume. În Anul Omagial al Satului 


Lugoj.in continuare, potrivit tradiţiei locale, soborul 
slujitor, alături de credincioși, au înconjurat biserica 
parohială, intonând troparul Adormirii Născătoarei de 
Dumnezeu. 


prezența publiciștilor rurali reprezintă un eveniment 
pentru comunitatea bisericească de aici. 

În prima parte a întâlnirii au fost lansate şase volume 
de istorie, lingvistică și misiune creștină. Au vorbit despre 
aceste ru Us ori: şi muzeografi din cadrul 
Asociaţiei. Şirul a fost 
deschis de părintele 
Valentin Bugariu care 
a vorbit despre cartea 


Istoria Bisericilor 
ortodoxe din Almăj, 
Editura Hoffman, 


2019, 561 p. iscălit de 
prof. Gheorghe Rancu 
- Bodrog. În cadrul 
prezentării, vorbitorul 
a scos în priveliște 
contribuţia autorului la 
dezvelirea trecutului istoric și bisericesc alŢării Almăjului. 

Prof. losif Marius Circa a prezentat cartea în 3 volume: 
Ciudata viață a cuvintelor, o ediţie îngrijită și selecţie de 
Valentin Bugariu a articolelor Magistrului G.|. Tohăneanu. 
„Apărută la Editura Tiparniţa, din Arad, 2018, în „Colecţia 
Arhanghelul” de pe lângă revista de cultură și religie 
rurală cu același nume, la împlinirea a 10 ani de când 

profesorul, lingvistul și stilisticianul G. |. Tohăneanu a 
trecut pragul acestei vieți, volumul se dorește încă un 
act de omagiere a celui care a intervenit salvator în viaţa 
multor studenți şi doctoranzi”. 

Prof. Gheorghe Rancu-Bodrog a vorbit despre o 
carte îngrijită, Petre Ugliș Delapecica, Jurnal de război, 
Editura Hoffman, 2018. Jurnalul a fost mereu completat 
pe perioada a douăzeci de ani (1954-1974) acasă de 
trăitorul evenimentelor de pe front. 

Muzeograful loan Traia a vorbit de volumul Din 
pridvorul creştinţei. Studii, note și însemnări parohiale, 
Editura Hoffman, 2019, 294 p. al preotului Valentin 
Bugariu. În carte - apreciază |. Traia - se regăsesc articole, 
note și știri din activitatea Bisericii din Birda. 

În partea a doua a Forumului au fost premiaţi patru 
jurnaliști din Asociaţie: Prof. Octavian Gruiţa (Giroc), Prof. 
losif Marius Circa (Deta), Prof. Gheorghe Lungu (Sacoșu 
Mare) și lancu Murărescu (Sărcia). Toţi cei patru premianţi 


au fost recomandațţi de patru colegi care au vorbit de 
devenirea profesională și opera scriitoricească a fiecărui 
laureat. 

La finalul Forumului, prof. univ. dr. loan Viorel 
Boldureanu a susținut prelegerea „Cultura etnografică 
bănăţeană” socotită cea mai „densă” din spaţiul 
etnografic românesc. 

Întâlnirea publiciștilor rurali la Birda a fost onorată de 
prezenţa unor personalităţi de la instituții educative şi 
culturale din Timişoara: cercetător științific principal dr. 
loan Haţegan (Academia Română, filiala Timișoara), prof. 
univ. dr. loan Viorel Boldureanu (Universitatea de Vest), 
dr. Cătălin Balaci (Muzeul Satului Bănăţean), pr. Marius 
Mircia (Radio Trinitas). 

Un gând de mulţumire adresăm Domnului Marius 
Gheorghe Stoian, primarul Comunei Birda şi doamnei 
Dara Anderwald, referent cultural la Primăria Birda. 


ÎNTRUNIRE PREOŢEASCĂ LA PAROHIA CĂLACEA 


În ziua de joi, 18 iulie la parohia Călacea din 
Protopopiatul Timișoara |, s-a ţinut întrunirea pe grupe 
de preoţi, la care au participat: protopopul loan Bude, 
pr. loan Mura (Călacea), pr. lonuţ Mura (Orţișoara), pr. 
Sorin Ghilezan (Carani), pr. Dorin Ștefănuţ (Seceani), pr. 
Alecu Radu (Sânandrei), pr. Aurel Fediuc (Crai Nou), pr. 
loan Danciu (Bărăteaz) și pr. Nicolae Strizu (Foeni). 

În cadrul acestei întruniri au fost prezentate 
următoarele teme: „Fapte 20, 16-18, 28-36: - Un cerc 
misionar inedit la Milet” (de către pr. Aurel Fediuc) și 
„Romani 10, 1-10, 14-15: - „Mandatul” misionarului 
autentic: Sf. Taină a Hirotoniei” (de către pr. Sorin 
Ghilezan). În completarea referatelor susţinute, atât 
protopopul loan Bude, cât și ceilalţi preoţi prezenţi au 
făcut utile și pertinente completări. 


INSTALARE DE PREOT LA PAROHIA JUPANI 


Duminică 25 august, protopopul Bujor Păcurar s-a 
deplasat parohia Jupani pentru a instala pe preotul 
Timotei Claudius Bihoi. 

Sfânta Liturghie a fost oficiată de protopopul Bujor 
Păcurar și preoţii Timotei Bihoi-Jupani, Marian Boriţoni- 
Sudriaș, Cristian lenea-Susani, Miron Zepa-Bârna, Ovidiu 
Capotescu-Coșeviţa și Ilie Adrian Murariu-Zorlenţu Mare 
din Episcopia Caransebeşului, rudă și coleg cu preotul 
Bihoi. 

Predica a fost susținută de preotul Ilie Adrian Murariu, 
iar răspunsurile liturgice au fost date de cântăreții parohiei 


la care s-a alăturat și fratele preotului Bihoi-licenţiat în 
teologie pastorală (actualmente cântăreţ bisericesc la 
parohia Coșeviţa). Au fost la Sfânta Liturghie între 100- 
120 de credincioși și credincioase, atât din parohie cât și 
din parohiile vecine, care s-au bucurat de venirea noului 
preot pe care l-au primit cu multă dragoste. La biserică 
a fost prezenţi primarul și viceprimarul comunei Traian 
Vuia precum și o parte din consilierii locali, care au ţinut 
să fie alături de tânărul preot la prezentarea și instalarea 
în parohia Jupani. 


Învierea 


39 


După terminarea Sfintei Liturghii a urmat rânduiala 
instalării preotului oficiată de către protopop, care 
i-a înmânat Sfânta Evanghelie, Sfânta Cruce şi cheile 
bisericii, explicând ce simbolizează fiecare și ce rol au în 
activitatea preotului. La rândul său, preotul nou instalat 
a mulţumit Înaltpreasfinţitului Părinte Mitropolit loan 
Selejan și Centrului eparhial pentru încrederea acordată 
şi numirea în funcţia de preot paroh la Jupani. De 
asemenea a mulţumit și celor prezenţi, cât și cedincioșilor 
care l-au primit cu multă bucurie, asigurându-i că va fi în 
mijlocul lor tot timpul. 

La finalul Sfintei Liturghii a avut loc şedinţa consiliului 
parohial în cadrul căreia a fost făcută predarea-primirea 
gestiunii, inventarului și a tuturor bunurilor parohiei 
Jupani 


PREACINSTIREA MAICII DOMNULUI ÎN BISERICA DIN BIRDA 


În 14-15 august și în biserica din Birda a fost 
preacinstită în chip special Maica Domnului. Din veacul al 
XI-lea luna august în urma unei minuni a fost proclamată 
în Imperiul Bizantin lună a Maicii Domnului. Urmând 
acestei tradiţii în biserica cu hramul „Nașterea Maicii 
Domnului” din Birda și în cea filială „Sfinţii Arhangheli 
Mihail și Gavriil” din Sîngeorge au fost înălțate rugăciuni 
specifice închinate Maicii lui Dumnezeu sub forma 
acatistelor şi paracliselor. 

În Ajunul sărbătorii Adormirii Maicii Domnului a 
fost săvârşită Slujba Privegherii compusă din Vecernia 
unită cu Litia și Utrenia. În cadrul Utreniei a fost oficiat 
Prohodul Maicii Domnului. După Doxologia Mare în 
procesiune s-au înălțat rugăciuni în afara bisericii pe 
pacea și liniștea lumii. 

În ziua preacinstirii Adormirii Maicii Domnului a fost 
oficiată Sfânta Liturghie. La momentul potrivit mai mulți 
copii și credincioși s-au împărtășit cu Trupul şi Sângele 
Domnului. 

Cuvântul de învățătură cu tema: „Adormirea Maicii 
Domnului în scrierile lui Epifanie Monahul”a fist pregătit 
şi susținut de P. C. Părinte Valentin Bugariu, parohul 
locului. Pornind de la mărturiile Vechiul Testament, cea 
a Noului Testament, scriitorii patristici au realizat chipul 
Maicii Domnului. Epifanie Monahul ne dă o astfel de 


mărturie: „De statură era mijlocie, iar unii spun că era ceva 
peste cea mijlocie, pielea avea culoarea grâului, părul era 
blonziu, ochii frumoși de culoarea alunii aurii, sprâncene 
negre, nasul drept, mâinile, degetele și faţa lungi, plină 
de graţie și frumuseţe dumnezeiască, neînfumurată, 
nesofisticată, neatrasă de moliciune, având o smerenie 
covârșitoare”. lar anii ei se numără așa: la șapte ani au 
adus-o părinţii Domnului la lerusalim, în templu a rămas 
șase ani și jumătate; în casa lui losif şase luni până când 
a primit vestea cea bună a bucuriei a toată lumea, la 
cincisprezece ani a născut; cu fiul ei a fost treizeci de 
ani, care fac împreună cu ceilalţi patruzeci și opt; după 
Înălţarea Fiului a fost în casa lui loan Teologul, în sfântul 
Sion, împreună cu el și cu cei ce erau aici douăzeci și 
patru de ani; care împreună cu ceilalţi fac șaptezeci și doi 
de ani” (Epifanie Monahul, Simeon Metafrastul, Maxim 
Mărturisitorul, Trei vieţi bizantine ale Maicii Domnului, 
ediţia a II-a, traducere și postfață de diac. loan |. Ică jr., 
Editura Deisis, Sibiu, 2007, p. 11., 25). 

După otpustul Sfintei Liturghii a fost sfinţite cele opt 
steaguri noi dăruite de credincioșii parohiei. Sărbătoarea 
a fost întregită de jertfa credincioșilor care au închinat 
Maicii Domnului flori ca simbol al părtăşiei la momentul 
bisericesc sărbătorit. 


CERC PASTORAL ÎN PROTOPOPIATUL SÂNNICOLAU MARE 


Marţi, 30 iulie, în parohia ortodoxă română Igriș, din 
cadrul protopopiatului Sânnicolau Mare s-a desfășurat 
al treilea cerc pastoral dedicat, Anului omagial al satului 
românesc”. 


Cuvântul de deschidere l-a avut părintele protopop 
Marius Podereu care a evidenţiat câteva aspecte din 
viaţa satului în prezent, migraţia tinerilor spre oraș, 
depopularea satelor, etc. Preotul paroh Gheorghe Băra, 

paroh în Igriș de peste 25 de ani, a punctat date din 
istoria localităţii Igriș, atestată documentar din anul 1179. 
La fel, domnul primar Viorel Popovici ne-a prezentat 
starea actuală a satului. 

Au mai luat cuvântul preotul Dan Șirianţu din parohia 
Saravale, relatându-ne istoria comunităţii pe care o 
păstorește şi preotul Vasile Sauca care ne-a vorbit despre 
viaţa bisericească din parohia Gelu. 


„GHIOZDĂNELUL CU SURPRIZE” LA SÂNNICOLAU MARE 


Cu binecuvântarea și la îndemnul Părintelui Mitropolit 
loan al Banatului, la Sânnicolau Mare s-a realizat acţiunea 
filantropică intitulată „ghiozdănelul cu surprize”. Astfel, 
a fost făcută o surpriză copiilor cu rezultate foarte 
bune la învățătură din familii nevoiașe, prin dăruirea 


REVISTA PAROHIALĂ „ARHANGHELUL” NR. 3/ 2019 


A apărut nr. 3 pe anul 2019 al revistei de cultură 
şi religie rurală „Arhanghelul” din parohia Birda. În 
cuprinsul acestuia regăsim rubricile tradiţionale: 
„Tinere condeie”, „Cateheza”, „Documentar”, „Restituiri” 
şi „Cronica parohială”. 

Editorialul iscălit de pr. Valentin Bugariu prezintă 
un eveniment istoric pentru provincia dintre Mureș şi 
Dunăre: „Centenarul Unirii Banatului cu România” unde 
sunt punctate cronologic câteva aspecte ale anilor 1918- 
1919: republica bănăţeană, ocupaţia militară sârbă, 
instituirea primului prefect român la Timişoara, intrarea 
armatei române la Timișoara dar și contribuţia Banatului 
la consolidarea Unirii. Un loc special îl deține preotulloan 
Mărgineanţu din Birda participant la Alba lulia dar și 
întemnițat apoi pentru credinţa sa unionistă. 

Rubrica „Tinere condeie”oferă sub forma a trei poezii 
semnate de elevii Weisz Markus și Băniaş Daniela noi 
contribuții literare locale. 

„Cateheza” continuă studiul pr. Răzvan Mateș de la 
parohia Blajova cu tema „Căsătoria modernă și implicaţiile 
ei”ajuns la cea de a treia secţiune. Rubrica „Documentar” 
oferă cititorilor o interesantă abordare asupra creaţiei 
interpretei „Mariana Drăghicescu, propovăduiroare a... 
teologicului” de preotul Marius lonel Crăciunescu de la 
parohia Clopodia. 

Prof. losif Marius Circa dăruieşte o nouă des-tăinuire 
în pagina „Restituiri” o nouă secvență din perioada 
pregătirii școlare de la Timişoara anilor'50. Cronica 
parohială în patru pagini încheie acest număr scoțând 
în relief activitatea Bisericii din Birda. 


Evenimentul a avut loc în punctul muzeistic al parohiei 
Igriș, locaţie în care sunt conservate obiecte de valoare 
din trecutul localităţii de pe malul râului Mureș. 

La invitaţia domnului primar cei prezenţi s-au 
deplasat în vatra satului unde se află în desfășurare un 
şantier arheologic. Aici s-au găsit ruinele unei mănăstiri 
din secolul XI şi a unei biserici din sec. IX, cât și multe 
oseminte. 


de obiecte specifice 
începutului de an 
şcolar (a consemnat 
preot Călin Ciobanu). 


Revista poate fi integral găsită pe site-ul: 
https://www.scribd.com/document/422402766/ 
Arhanghelul-Nr-3-2019 sau la bisericile din Birda și 
Sângeorge. 9 


Editorial: 


Centenarul Unirii Banatului cu România 


bănățean d Camus Brediceanu din Lugoj 


Banatul a auversat în lunile indie-august 2019, 0 
sută de au de aduimustrațe românească în țara 
dintre Mineș şi Dumăre. La 25 auhe 1919 avocatul 
di, Awel Cosma și-a inceput mandatul de prefect al 
podețulmu Tinu, tar la 3 august 1919 armata română 
a ajuns la Tumaşoara 

Penoada aulor 1918-1919 a fost foaate putin 
cercetată, aceasta în prunul rând din lipsa pieselor 
documentare. Pentm această perioadă s-au păstrat 
doar 198 de prese din care 46 articole de presă. 4 
documente cu caracter general 
(ex. Rezoluția Unini de la Alba [i 
Iulia) și o treime din cele 148 
de piese râwmuse credenhonale 
ale deputaților bănățeni trim 
la Alba Iulia. Pe teren lucrurile 
ma am fost deloc prielnice 
hotărâri iri Banatului cu 
Romiâma de la | decembne 
1918, La Tinuşoara incepând 
cu 31 octombne 1918 a fost 
proclamată republica bânăţea- 
mă, care a existat până în 21 
fehruane 1919. apoi de acum 
până în 27 iulie 1919 Banatul a stat sub ocupație 
uulitasă sârbă (Carmen Albert. „Ocupapa sărtă în 
Banat în memonabstca bănățeană”, în „Analele 
Banatul” S N. XIX, 2011, p 449-450) 

La Marea Adunare Naţională de la Alba Iulia au 
pruticapat 1228 de delegați de drept sau aleși prin 
credențional. Banatul a fost reprezentat de 197 
delegați (Timuș - 94, Torontal — 46. Caraş-Severin — 
45 şi Cenad-l2) Adunarea românilor din 
Tranalvania, Maramureș, Cașana și Banat a ales un 
înrou al Adunărn condus de Gheorghe Pop de 
Băsești. Între cei 9 notari ai biroului îl anuntim pe 


Tunsrnu, Bucureşti, 1988, p. 146) 


Adunarea a dat şi o rezoluție a Unini. „1. Adunarea 
Naţională a tuturor românilor din Transalvania, 
Banat Ţara Românească adimați pr 
seprezentanțu lor indreptățiți la Alba Iulia în ziua de 
1 decembrie 1918, decretează unirea acelor român 
şi a tuturor tentonilor locuite de dânșui cu România 
Adunarea Naţională proclamă îndeosebi dreptul 
inalienabil al națiunii române la intreg Banatul 
cuprns între Mureș, Tisa și Dunăre (...)” (loan 
Scurtu, Alba hdia ] Decembrie 1915, Ed. Sport- 


Pe 2 decembne 1918 a 
fost usstituii Marele Sfai 
Naţional de la Sibiu, iar ca 
for  execuhv Consiliul 
Dingent alcânut din 15 
memba Din Banat au fost 
aleși: Valenu Braraşie, fără 
portofoliu şi losf Jumanca 
la Industne 

La 12 decembrie 1918 
delegația Marelui Sfat 
Naţional a prezentat la 
| Buciueştui regelui Ferdi- 
nand rezoluția imuni In 
această delegație din Bana! au fost epascopiil Miron 
Cnstea al Caransebeşuluu, Caius Bredicearm și di 
Comel Corneanu. Regele a enus decretul de unire al 
Transilvauei, Maramireșulia, Crișanei şi Banatului 
cu Romărma în 28 decembrie 1918. 

Singura problemă nerezolvată a fost cea a 
Banatulu care a rămas în sfera de intluență ungară 
Și apoi sârbească 


Pr Valenhn Buganui 
(Contirmare în p. 6) 

DIVERSE ACTIVITĂŢI PENTRU PERSOANELE CU SCLEROZĂ MULTIPLĂ 


Reprezentanţii Fundaţiei Filantropia Timișoara, 
animați de dorinţa de a schimba efectele negative pe 
care scleroza multiplă le are asupra calităţii vieții celor 
afectaţi, precum și să prevină aceste efecte în rândul 
noilor diagnosticaţi, au deschis începând cu anul acesta, 
la Timișoara, un centru comunitar de recuperare, pentru 
persoanelor afectate de scleroza multiplă din Timișoara 
şi din partea de vest a țării. 

Având în vedere că, la nivelul judeţului Timiş, există 
100 de pacienţi cu această afecțiune, dintre care 
foarte mulţi sunt nedeplasabili, la îndemnul 
Înaltpreasfinţitului Părinte loan, Mitropolitul 
Banatului, Fundaţia Filantropia Timișoara a 
reușit, cu sprijinul Arhiepiscopiei Timișoarei și 
al Fundaţiei Renovabis din Germania și al unor 
donatori private, să achiziţioneze, săptămâna 
aceasta, un autoturism multifuncțional, pentru 
arăspunde nevoilor acestor pacienţi cu deficienţe 
locomotorii. Mijlocul de transport, în valoare de 
22.870 Euro, a fost adaptat pentru transportul 
persoanelor care utilizează fotoliul rulant, după 
gradul de dizabilitate al fiecaruia. Autoturismul, 
omologat RAR, beneficiază de un spaţiu generos, 
iar, prin suporţii de spate și cap, oferă protecţie 
şi confort persoanei transportate în fotoliul rulant. 
Atunci când scaunul cu rotile nu se află în mașină, și 
când rampa sa de acces se rabatează, devenind podeaua 


portbagajului, autovehiculul are la dispoziţie toate cele 


5 locuri originale. 

„În februarie 2019, la binecuvântarea noului serviciu 
social destinat persoanelor ce suferă de scleroză 
multiplă, situat în Timișoara, strada luliu Maniu nr.40, IPS 
loan, Arhiepiscopul Timișoarei și Mitropolitul Banatului, 
evidenția responsabilitatea pe care o avem și față de cei 
care nu se pot deplasa și prin urmare nu pot beneficia 


de serviciile oferite de Fundatia Filantropia Timişoara. 
Urmând indemnul Înaltpreasfinţiei Sale, am găsit ca fiind 
mai potrivit să avem mijlocul nostru de transport adaptat 
pentru a răspunde nevoilor acestor pacienţi”, a spus 
părintele Cristian Pavel, consilier social al Arhiepiscopiei 
Timişoarei. 

Știut fiind faptul că lipsa de informaţii în ceea ce 
priveşte diagnosticarea, accesul dificil la tratament și, 
în special, lipsa unei consilieri și a unui sprijin moral 


an dă a — 


PD h - === 


din partea unei comunităţi, duc la izolare socială, 
îngreunând procesul de tratament al bolnavilor, Centrul 
de la Timişoara desfășoară, încontinuu, activităţi de 
informare, consiliere și recuperare prin psihoterapie și 
pi kinetoterapie, pentru grupuri mici de pacienţi, 
H. dar și servicii de asistență la domiciliu și 
telemedicină, adresată pacienţilor cu această 
afecţiune neurologică cronică. În luna lulie, 
! fundaţia a oferit cadre, scaune cu rotile și alte 
echipamente cu scopul de a le ușura viaţa 
pacienţilor cu nevoi speciale. Au fost și situații 
când membrii fundaţiei au trebuit să adapteze 
intrarea în casă pentru ca beneficiarul să poată 
utiliza scaunul rulant. 

De asemenea, în fiecare an, Fundaţia 
Filantropia Timişoara, în colaborare cu 
Asociaţia de Scleroză Multiplă din România, 
organizează, la Timișoara, un seminar dedicat 
pacienţilor cu scleroză multiplă. Seminarul, pe 
lângă faptul că este realizat ca un eveniment de 
informare și educaţie non-formală, adresat persoanelor cu 
scleroză multiplă, este organizat atât în vederea facilitării 
creșterii calităţii vieţii pacienţilor prin îmbunătăţirea 
cunoștințelor acestora privind managementul bolii, cât 
şi pentru cunoașterea unor exemple motivante de viață 
cu scleroză multiplă. Nu în ultimul rând, seminarul are ca 
scop încurajarea persoanelor afectate de această maladie 

neurologică autoimună, care sunt adesea confruntaţi cu 
stigmatizarea dată fie de rezonanţa numelui bolii, fie de 
situaţiile de viață dificile cu care se confruntă unele din 
aceste persoane după diagnosticare. 

Scleroza multiplă, denumită și scleroza în plăci, 
este cea mai frecventă cauză de invaliditate de 
cauză neurologică a adulţilor tineri, după cauzele de 
invaliditate determinate de traumatisme. Aceasta este 
o afecţiune neurologică cronică ce afectează sistemul 
nervos central, în special creierul, măduva spinării şi 
nervii optici. Scleroza multiplă poate provoca dificultăţi 
în forţa şi controlul muscular, tulburări de vedere, de 
echilibru, ale sensibilităţii şi tulburări ale funcţiilor 


mentale. Întrucât până în prezent nu se cunoaşte 
niciun tratament pentru această afecțiune, diversele 
terapii urmăresc, în special, îmbunătăţirea funcţiilor 
locomotorii ale persoanelor afectate. În România, din 
10.000 de persoane diagnosticate, numai un sfert din 
pacienţi au acces la consiliere și tratamente specifice 
cu medicamente compensate, în condiţiile în care 
costul lunar al tratamentului se ridică la peste 4.000 lei 
pentru un singur pacient. Maladia afectează în special 
persoanele tinere, cu vârste cuprinse între 18 și 40 de ani, 
iar un tratament adecvat poate ţine boala sub control. 


CAPACITATE PREOȚEASCĂ - SESIUNEA SEPTEMBRIE 2019 


În conformitate cu Metodologia pentru obţinerea 
gradelor profesionale în preoţie de către personalul 
clerical, aprobată de Sfântul Sinod prin hotărârea nr. 
1199/2008, precum si cu completarea, actualizarea 
conţinutului, precizarile şi completările la aceasta 
Metodologie, aprobate de Sfantul Sinod prin hotarârile 
nr. 565/2017 şi nr. 10.079/2018, se va organiza o nouă 
sesiune a examenului de capacitate preoțească -— 
sesiunea septembrie 2019. 

La examenul de capacitate preoțească se pot înscrie 
doar licenţiaţii în Teologie Pastorală, cei care doresc 
hirotonia întru preot. Examenul de capacitate preoțească 
are valabilitate un an de zile pentru cei care au obţinut 
media sub 9,00 şi doi ani valabilitate pentru cei care au 
promovat cu cel puţin media 9,00. 

Înscrierea se va face la Centrul eparhial (la Sectorul 
învăţământ) în perioada 2-13 septembrie a.c. Dosarul de 
înscriere va cuprinde: 

a) cerere către Înaltpreasfinţitul Arhiepiscop şi 
Mitropolit loan; 

b) copii după actele de studii: diplomă de licenţiat 
în teologie pastorală, master, doctorat şi foile matricole, 
certificat modul psihopedagogic; 


VOLUM NOU EDITAT DE FACULTATEA DE TEOLOGIE 


DIN TIMIŞOARA 


La tipografia eparhială a apărut recent volumul Anul 
centenar al Marii Uniri. Consideraţii teologice și isto- 
rice (Editura Astra Museum, 384 pagini), însumând 
contribuţiile unor profesori, teologi, doctoranzi și cerce- 
tători din cadrul simpozionului desfășurat în luna noiem- 
brie a anului 2018 la mănăstirea Timişeni. Volumul poate 


c) copie B../C..; 

d) Curriculum Vitae; 

e) recomandarea preotului duhovnic; 

f) dovadă de la Centrul eparhial că nu are impedimente 
canonice la hirotonie. 

Cursuri de pregătire a candidaţilor pentru examenul 
de capacitate preoțească se vor organiza și susţine în 
perioada 16-27 septembrie. 

Examenul va consta în: 

proba eliminatorie -— testare psihologică, ce se va 
desfășura în data de 30 septembrie a.c., ora 900; 

testarea de specialitate, în cadrul căreia se vor susţine 
probele scrise (dogmatică și morală; IBU și IBR) și probele 
orale (exegeză biblică, predică, cateheză, tipic şi liturgică, 
cântare, legislaţie și administraţie bisericească) în ziua de 
10 octombrie, ora 8%, la Centrul eparhial din Timişoara, 
B-dul. C.D. Loga nr.7. 


Preot lect. dr. MARIUS FLORESCU Preot lect. de. ADRIAN COVAN 


(coordonatori) 


Anul centenar 
al Marii Uniri 


Consideraţii teologice și istorice 


fi achiziționat de la 
pangarul catedra- 
lei mitropolitane 
din Timişoara. 


Astra Museum 
2019 

TABĂRA PENTRU TINERI „BUCURIA CUNOAȘTERII” 


40 de copii din localitatea Topolovaţu Mare, jud. Timiş, 
au participat, săptămâna aceasta, la cea de a Vl-a ediţie 
a taberei „Bucuria cunoașterii”, desfășurată și-n acest 
an, cu binecuvântarea Înaltpreasfinţitului Părinte loan, 
Mitropolitul Banatului, la Centrul de Agrement Poieni 
Strâmbu, jud.Timiș. Beneficiarii taberei au fost copii cu 
rezultate deosebite la învăţătură sau care s-au remarcat 
în decursul anului școlar prin activităţile desfășurate, 
precum și copii proveniţi N 
din familii cu probleme 
sociale. 


Un prim popas 
al grupului a fost la 
Mănăstirea Românești, 
unde copiii am cerut 


ajutorul lui Dumnezeu. 
„Deşi ca zile, tabăra 
a fost scurtă, ca şi 
evenimente, ea a fost 
complexă. Spre exemplu: 
am primit în tabără! 
vizită celor de la Direcţia | 
Antidrog Timiș, care ne-au | 
adus noi informații privind consumul și rezultatul acestuia 
pentru copii; s-au făcut drumeţii, vizitandu-se unul din 
principalele puncte turistice ale zonei: cascada de la 
Șopot de pe unul din braţele răului Bega, aflată într-o 
zona turistică deosebit de atrăgătoare și destul de grea 
privind vizitarea ei; în cea de-a 3-a zi s-a urcat la tunelul 
Hoţilor şi la zona de semnal pentru telefon, călătorie 


COMUNICATE DE PRESĂ 


Cu binecuvântarea Înaltpreasfinţitului 
Părinte loan, Mitropolitul Banatului, şi în 
acest an continuă campania de sprijin pentru 
copiii cu posibilităţi materiale reduse din 
Arhiepiscopia Timişoarei, atât la preşcolari, j 
cât şi la elevii din ciclul primar şi gimnazial. — 

În acest sens, Părintele Mitropolit 
recomandă tuturor protopopilor şi preoţilor Ș 
din Arhiepiscopia Timişoarei să caute în 
parohiile lor pe cei care au nevoie de acest 
sprijin şi să îndemne pe cât se poate, ca fiecare 
copil să meargă la şcoală, pentru a se preveni 
într-o mai mare măsură abandonul şcolar. 

Aşadar, fiecare parohie va organiza în 
aceste două săptămâni o colectă pentru 
ghiozdane, rechizite şi îmbrăcăminte, urmând 


care a durat cu urcare şi coborâre peste 3 ore de mers, 
în semn de apreciere pentru Mp lor can noiieamnănibe 
copiii au fost recompensatii cu diplome și icoane. Pe 
această cale exprimăm cuvinte de mulțumire Direcţiei 
Judeţene pentru Sport și Tineret Timiş, care au prelungit 
șederea copiior în tabără cu o zi, fiind alături de grupul 
nostru de fiecare cane resușim să organizăm o astfel 

de acțiune”, a spus părintele 
Cosmin Chiroiu. 

Scopul şi obiectivele 
taberei au fost: cunoașterea 
şi interacţionarea tinerilor 
între ei, indiferent de vârstă, 
îndepărtarea de tehnologie 
(pentru că în centru nu 
exista acces la telefon și 
semnal de internet) situaţie 
care i-a împins pe copii să 
" interacţioneze mai bine, o 
rupere destul de mare din 
individualismul multora 
dintre cei prezenţi și nu în 
ultimul rând o apropiere mai bună faţă și de cei care 
le-au fost alături în această perioadă și care le-au câștigat 
încrederea. 

Organizatorii taberei au fost preotul Cosmin 
Chiroiu din parohia losifalău, învăţătorea Mihaela 
Chiroiu, Gherghina Petrişor, reprezentantul Primăriei și 
voluntarele Ana Mândru și Mihaela Mihai. 

ca aceasta să se completeze cu fonduri din bugetele 
parohiale pentru a fi alături de toţi copiii care vor începe 
anul şcolar. 

Dacă anul trecut au fost donate peste o mie 
de ghiozdane complet echipate în toate cele şase 
protopopiate ale eparhiei, adică, Deta, Lugoj, Făget, 
Sânnicolau Mare, Timişoara | şi Timişoara Il, nădăjduim ca 
şi în acest an, prin bunăvoința preoţilor şi a credincioşilor, 
să aducem bucurie unui număr cât mai mare de elevi. 

Cu ajutorul lui Dumnezeu, până la această dată, în 
cadrul Fundaţiei Filantropia Timişoara a eparhiei noastre 
s-au adunat peste 500 de ghiozdane, motiv pentru care 
vom stărui pe mai departe, ca niciun copil din judeţ să 
nu rămână fără cele necesare începutului de an şcolar. 

* 

Urmare celor două articole apărute în publicaţia 
Ziua de Vest în zilele de 8 și 9 august a.c,, referitoare la 
tipografia S.C. Partoș SRL aparţinând Arhiepiscopiei 
Timişoarei, facem următoarele precizări: 

- în urma anchetei interne făcute la tipografia S.C. 
Partoș SRL, reprezentanţii Arhiepiscopiei Timișoarei, fără 
a aduce atingere principiului prezumţiei de nevinovăție, 


PROGRAMUL SFINTELOR SLUJBE 
LA CATEDRALA MITROPOLITANĂ 


19:00 - VECERNIA CU LITIE 
21:00 - PROCESIUNEA CU SFINTELE MOAȘTE 
22:30 - UTRENIA 


0:00 - SFÂNTA LITURGHIE 

3:00 - ACATISTUL SFÂNTULUI IOSIF 

4:00 - ACATISTUL SFINTEI CRUCI 

5:00 - ACATISTUL MAICII DOMNULUI PANTANASSA 
6:00 - TAINA SFÂNTULUI MASLU 


930- SFÂNTA LITURGHIE ARHIEREASCĂ 


18:00 - VECERNIE și CONCERT 
21:00- PARACLISUL SFÂNTULUI LOSIE 7 5 


7:00 - UTRENIA 
9:30 - SFÂNTA LITURGHIE 
11:00 - REAȘEZAREA RACLEI 


au propriile supoziţii cu privire la persoana implicată în 
presupusa activitate infracțională, constând în punerea în 
circulație a biletelor false, sens în care se pun la dispoziția 
organelor de anchetă, pentru a le furniza informațiile 
apreciate ca utile în desfășurarea investigației penale; 

- persoana respectivă este în ancheta organelor 
abilitate, care vor administra probe în vederea aflării 
adevărului cu privire la activitatea infracţională comisă 
de angajatul tipografiei; 

- menţionăm că nu am fost consultaţi în legătură cu 
acest subiect de către redacţia publicaţiei și ne exprimăm 
regretul cu privire la afirmaţiile eronate făcute la adresa 
Arhiepiscopiei Timișoarei și a reprezentanţilor ei, care nu 
au cunoștință și nu permit desfășurarea unor activități 
ilegale în cadrul S.C. Partoș SRL; 

- dezminţim și dezaprobăm afirmaţiile tendenţioase 
şi fără nicio legătură cu realitatea, făcute de publicația 
Ziua de Vest cu referire la persoana Episcopului-vicar 
Paisie Lugojanul și a celorlalte persoane menţionate; 

- de asemenea, S.C. Partoș SRL își rezervă dreptul de 
a se constitui parte civilă în cauză, urmare a prejudiciului 
produs. 


Biroul de presă al Arhiepiscopiei Timișoarei 

AGENDA ÎNALTPREASFINŢITULUI 
PĂRINTE MITROPOLIT IOAN AL 
BANATULUI PE LUNA IULIE 2019 


1 iulie 

A primit pe preotul paroh luliu Mihail Ursu, de la parohia Macedonia, din protopopiatul Deta; 

A primit pe preotul misionar Dorian Oprișor, de la Spitalul Clinic de Boli Infecțioase și Pneumofitiziologie 
"Dr.Victor Babeş”, din Timişoara. 

A primit pe preotul paroh Mladenov Svetozar, de la parohia Pesac, din protopopiatul Sânnicolau Mare. 


2 iulie 
A primit pe preotul paroh Pompiliu 


Rediș, de la parohia Sânmihaiu Român, 
din protopopiatul Timișoara |; 

A primit pe preotul pensionar loan 
Popa, fost slujitor al parohiei Sânpetru 
Mare, din protopopiatul Sânnicolau Mare; 

A primit pe doamna profesor Voichiţa 
Macovei, din Arad; 

A primit pe domnul Romeo Drăgoi, 
din Timișoara; 

A primit pe doamna judecător Car- 
men Pârvulescu, vicepreședintele Curţii 
de Apel Timiș. 


3 iulie 

A prezidat examenul de licenţă, 
proba scrisă, a absolvenţilor anului IV, de la Facultatea de Teologie, desfășurat în Sala festivă a Centrului eparhial. 

A primit pe domnul ec. dr. Florin Popovici, directorul Curţii de Conturi a României, filiala Timiș. 


4 iulie 
A primit pe domnul prof. univ. dr. Marius Craina, directorul Spitalului Clinic Judeţean de Urgenţă, Timiș. 


8iulie 
A primit pe domnul profesor Radu Popescu, din Timișoara; 
A primit pe preotul paroh Nicolae Dale, de la parohia Beregsău Mic, din protopopiatul Timișoara |. 


9 iulie 

A primit pe preotul loan Bude, protopopul Oficiului protopopesc Timișoara |; 

A primit pe domnul It.-col. Sorin Homeag, directorul Spitalului Militar "Dr. Victor Popescu” din Timișoara; 

A primit pe doamna prof. Doina-Olimpia Cirimpei, director Colegiului Naţional Pedagogic "Carmen Sylva”, din 
Timişoara; 

A primit pe domnul dr. Virgil Musta, şef de lucrări la Disciplina Boli Infecţioase, din cadrul Universităţii de Medi- 
cină și Farmacie "Victor Babeș” din Timişoara; 

A primit pe protosinghelul Matei Buliga, stareţul mănăstirii "Sf. Cuv. Paraschieva”, Dobrești; 

A primit pe doamna Florica Chiriţă, preşedintele Camerei de Comerţ și Industrie Timişoara; 

A primit pe preotul paroh Gheorghiţă Popa, de la parohia Cărpiniș, din protopopiatul Timișoara |. 

10 iulie 
A primit pe doamna Epure Lenuţa, inginer peisagist, din localitatea Banloc; 
A primit pe preotul paroh Tiberiu Gherasim, de la parohia Ferendia, din protopopiatul Deta. 


11 iulie 

A primit pe preotul paroh lonel Maftei, de la parohia Săcălaz, din protopopiatul Timișoara |, dimpreună cu 
preotul coslujitor Cosmin Drugan; 

A primit pe preotul paroh Ciprian Berariu, de la parohia Racoviţa, din protopopiatul Lugoj. 


15 iulie 
A primit pe preotul pensionar Mihai Petrovici, de la parohia Timișoara Viile Fabric, din protopopiatul Timișoara II; 
A primit pe domnul ing. Gheorghe Cuteanu, din Timișoara. 


16 iulie 

A primit pe monahia Filoteia Nistor, stareţa mănăstirii Luncanii de Sus, din protopopiatul Făget; 

A primit pe doamna prof. univ. dr. Doina Mihăilescu, de la Facultatea de Arte și Design din Timișoara; 

A primit pe preotul loan Petraș, coslujitor la parohia Timișoara Elisabethin, din protopopiatul Timișoara II; 

A participat la slujba de comemorare prilejuită de Ziua deţinutului politic din România, eveniment desfășurat 
la monumentul dedicat, de la Pădurea Verde din Timișoara. 


17 iulie 

A primit pe preotul coslujitor Daniel Alic, de la parohia Timișoara Sf. Ilie Fabric, din protopopiatul Timișoara II; 
A primit pe doamna Maria Petchescu, interpret de muzică populară, din Timișoara; 

A primit pe preotul paroh loan Mezinca, de la parohia Timișoara Steaua, din protopopiatul Timișoara |; 

A primit pe protosinghelul Matei Buliga, stareţul mănăstirii “Sf. Cuv. Paraschieva” Dobrești; 


18 iulie 

Aprimit pe preotul Petru Berben- 
tia, din Episcopia Caransebeşului; | 

A primit pe domnul lector dr. 
Daniel Lemeni, de la Facultatea de 
Teologie din Timișoara; 

A primit pe preotul militar Radu 
Bogdan, de la Batalionul 18 Infan- 
terie Banat - Cercetare, Suprave- 
ghere Decebal, dimpreună cu 
domnul căpitan Ștefan Sorin Sta- 
icu, comandantul comenduirii Gar- 
nizoanei; 

A primit pe preotul paroh Mir- jă 
cea Maier, de la parohia Buziaş II, | 
din protopopiatul Făget. 


19 iulie 

A primit pe domnul ing. Sorin 
Mişcolţi, de la societatea Continental, din Timişoara; 

A primit pe domnul Cătălin Tiuch, din Timișoara; 

A primit pe preotul conf. univ. dr. Lucian Farcașiu, de la Facultatea de Teologie Ortodoxă "Ilarion V. Felea', din Arad; 

A primit pe domnul prof. univ. dr. Dorel Săndesc, de la Facultatea de Medicină și Farmacie "Victor Babeș” din 
Timişoara, Președintele Societăţii Române de Anestezie și Terapie Intensivă ; 

A primit pe doamna Neta Șaptebani, Șefa Vămii Stamora-Moraviţa, jud Timiș. 


Învierea 47 


20 iulie 
A slujit Sfânta Liturghie la mănăstirea "Izvorul Miron”, Româneşti, în cadrul căreia a hirotonit preot pe diaconul 
Claudius-Timotei Bihoi, pe seama parohiei Jupani, din protopopiatul Făget. 


21 iulie 
A slujit Sfânta Liturghie la parohia Săcălaz, din protopopiatul Timișoara |, binecuvântând lucrările de construcție 
de la noua biserică parohială. 


23 iulie 

A primit pe preotul lector univ. dr. Adrian Covan, de la Facultatea de Teologie, din Timişoara; 

A primit pe preotul paroh, Nicolae Dale, de la parohia Beregsău Mic, din protopopiatul Timișoara |; 
A primit pe ieromonahul Varlaam Almăjanu, stareţul mănăstirii "Partoş, din protopopiatul Deta; 

A primit pe doamna Ecaterina Arsulescu, din Timișoara. 


24 iulie 

A primit pe domnul prof. univ. dr.ing. Marius Moșoarcă, de la Facultatea de Arhitectură și Urbanism din Timișoara, 
dimpreună cu domnul arhitect prof. univ. dr. loan Andreescu, din cadrul aceleeași Facultăţi; 

A primit pe tinerii Ghera Rotariu Darius şi Adela Simona, respectiv Ristic Milan și Sania Denisa, din Timişoara. 


26 iulie 
A primit pe preotul loan Cerbu, protopopul Oficiului protopopesc Lugoj. 


27 iulie 

Aluat parte la lucrările simpozionului internaţional "Centenarul bănăţean. Un secol de administrație românească 
la fruntariile României”, desfășurat în Sala festivă a Centrului eparhial, în prezenţa domnului prof. univ. dr. loan Aurel 
Pop, președintele Academiei Române. 


28 iulie 

A slujit Sfânta Liturghie la parohia Timișoara Sf. Ilie Fbaric, alături de Înaltpreasfinţitul Părinte Timotei, Arhie- 
piscopul Aradului, unde la sfârșitul slujbei a dezvelit și binecuvântat în curtea bisericii bustul protopopului loan 
Oprea, al Timişoarei, al anului 1919, participant la Marea Unire de la 1 decembrie 1918. 


29 iulie 
A primit pe preotul paroh loan Panusșciac, de la parohia Pogănești, din protopopiatul Făget. 


30 iulie 

A primit pe domnul col. (r) Constantin Gomboș, președintele Asociaţiei cadrelor în rezervă și retragere din 
cadrul Ministerului Apărării Naţionale - filiala Timişoara, dimpreună cu domnul col. (r) Gheorghe Negruţ, respectiv 
domnul col. (r) loan Oros. 


31 iulie 

A primit pe preotul paroh Gheorghe Ștefan, de la parohia Bucovăţ, din protopopiatul Timișoara II, dimpreună 
cu preotul coslujitor Marian Meda; 

A primit pe preotul Mircea Szilagyi, protopopul Oficiului protopopesc Timişoara II; 

A primit pe domnul Vasile Malinciuc, din Suceava. 


A consemnat preot MARIUS SFERCOCI 

